text:
(全民造星)選秀節目打造全民偶像 騎呢醬爆 鮮肉型男樣樣齊
《全民造星》呢個香港版Produce101公開招募咗99位有潛質嘅男生進入比賽,但最終只會有一位勝出者成為新一代全民偶像,兼帶走100萬獎金!!!99位型男將會經過首輪淘汰,剩低嘅參賽者再會接受一連串由星級導師準備嘅特訓,目的只有一個:要培育一位有外表又有才華嘅新一代全能偶像!《全民造星》播出咗短短兩星期已經成為熱話,除咗主題曲嘅「99位陳展鵬造型」吸睛之外,參賽者嘅表演亦都受到網民關注.要出位唔一定要靠靚仔!鮮肉型男嘅參賽者當然吸睛,但亦有唔少參賽單位出奇制勝,決定以騎呢醬爆去博取評判歡心,等小編帶你哋睇下騎呢同鮮肉嘅表演單位啦!
(出奇制勝系列)17號鄧喬 嫩版醬爆 自信爆棚
「參加殘酷一叮佢贏硬!」如果要嚴選近期尷尬到唔敢睇既影片,呢條一定無得輸.鄧喬突如其來嘅除褲唔單止震撼咗成個錄影廠,仲震撼埋電視機前面嘅觀眾,成功擠進騎呢醬爆系列嘅首位.
(出奇制勝系列)13號景鴻 勇氣可嘉 其實唔差
唔係移民果個景鴻,13號景鴻嘅表演其實幾豐富.讀acting出身嘅佢唱歌跳舞演戲樣樣齊,但可能表演帶有一種微微嘅張如城感覺,所以跌咗入復活區.
(出奇制勝系列)30號阿Za 可愛賣萌嚇死人
模特兒出身嘅阿Za決定以擺pose融合唱歌表演,但係過份賣萌嘅表演加上雞仔聲嘅唱歌技巧,令到樣貌幾標緻嘅佢未能獲取評判嘅歡心,無緣晉身下一輪.
(出奇制勝系列)47號Kyle 甩beat唱說辛苦字幕組
唔啱beat加上唔知係咩語言嘅嘅rap簡直考起字幕組,從字幕黎睇,睇得出字幕組已經盡咗力.就連心美bb都忍唔住問咗一句「頭先嗰啲係咩話?」
(鮮肉型男系列)1號Stanley 高大靚仔 打響頭炮
舞蹈員出身嘅Stanley雖然第一個出場,但已經喺評判手上獲得5盞藍燈,輕鬆晉身下一輪比賽.雖然評判滿意,但係監製同一班星級導師都表示喺Stanley身上只係見到「dancer」嘅標籤,但見唔到「明星」嘅味道,唔知到下一輪佢又可唔可以改變大家對佢嘅睇法呢?
(鮮肉型男系列)11號龍志權 青靚白淨 復古表演
相信唔少人識龍志權都係因為佢係網上平台《毛記電視》嘅偽員,平時見佢玩嘢拍片就見得多,但估唔到原來唱歌佢都有一手.雖然有唔少網民批評佢仿電台style翻唱《戀愛預告》老土,但亦有唔少fans表示有創意嘅演繹方式有趣,叫佢繼續加油!
(鮮肉型男系列)18號迪迪仔 原來靚仔真係大哂
唱歌真心好一般,表演更加走埋音,但因為靚仔所以...無事~模特兒出身嘅迪迪仔令到監製,心美bb,同一班幕後工作人員都神魂顛倒,活生生演繹咗一次「靚仔大哂!」,以3盞藍燈晉身下一輪比賽.
(鮮肉型男系列)23號Anson 自信爆燈 台風取分
舞蹈員出身嘅Anson一出場已經自信滿滿,雖然唱歌一般,但係樣貌取勝,更成功冧掂心美bb,係表演完之後獲得擁抱一個,真係叫其他參加者又羨慕又妒忌!
影片來源:ViuTV授權轉載
節目資料
播出頻道:ViuTV99台
播出時間:逢星期一至五 (晚上9時45分至10時30分)


c: text/html

text:
产品展示
- 商用电饭锅系列
- 蒸饭柜系列
- 消毒柜
- 商用电磁炉
- 节能灶
- 防爆压力锅
- 制冷设备
鲜肉展示柜 食品柜系列 豪华海鲜柜系列 陈列柜系列 陈列柜风冷系列 陈列柜(风循环铝合金门) 陈列柜(绿色)系列 新款点菜柜 风幕柜系列 顶开门系列 冰淇淋柜系列 组合岛柜系列 圆弧形岛柜系列 圆弧门冷柜系列 药品阴凉柜系列(风冷) 星级组合超级岛系列 斜面海鲜柜系列 平面海鲜柜26型系列(冰冻) 平面海鲜柜18型系列 玫瑰金陈列柜系列(铝合金门柜) 立式直冷陈列柜 立式移门陈列柜系列 立式风循环陈列系列 立式风循环陈列柜移门系列 豪华型冷柜陈列柜绿色系列 豪华型食品柜系列 豪华型岛柜系列 豪华多功能柜系列 豪华点菜柜系列 蝶形门系列 点菜柜系列 岛柜系列 蛋糕柜风冷系列 厨房冰箱系列 玻璃门系列 冰粥柜系列 冰箱系列
产品展示
- 商用电饭锅系列
- 蒸饭柜系列
- 消毒柜
- 商用电磁炉
- 节能灶
- 防爆压力锅
- 制冷设备
- 鲜肉展示柜 - 食品柜系列 - 豪华海鲜柜系列 - 陈列柜系列 - 陈列柜风冷系列 - 陈列柜(风循环铝合金门) - 陈列柜(绿色)系列 - 新款点菜柜 - 风幕柜系列 - 顶开门系列 - 冰淇淋柜系列 - 组合岛柜系列 - 圆弧形岛柜系列 - 圆弧门冷柜系列 - 药品阴凉柜系列(风冷) - 星级组合超级岛系列 - 斜面海鲜柜系列 - 平面海鲜柜26型系列(冰冻) - 平面海鲜柜18型系列 - 玫瑰金陈列柜系列(铝合金门柜) - 立式直冷陈列柜 - 立式移门陈列柜系列 - 立式风循环陈列系列 - 立式风循环陈列柜移门系列 - 豪华型冷柜陈列柜绿色系列 - 豪华型食品柜系列 - 豪华型岛柜系列 - 豪华多功能柜系列 - 豪华点菜柜系列 - 蝶形门系列 - 点菜柜系列 - 岛柜系列 - 蛋糕柜风冷系列 - 厨房冰箱系列 - 玻璃门系列 - 冰粥柜系列 - 冰箱系列

robotstxt: allowed

filter: keep


text:
一連兩日去o左睇戲, 星期日一大早十一點半係元朗睇功夫熊貓. 星期一夜晚就去o左睇 Will Smith 主演o既街頭超人. 星期日係睇早場, 元朗百老匯睇早場真係抵, 只係三十個大洋, 由於我o地上網訂飛, 所以要比六蚊雞手續費, 真係抵到爛. 所謂o既早場, 只不過係十一點半(中午啦), 所以起身都唔算太辛苦, 如果你話以前睇九點半場就真係有o的早啦. 睇完戲仲可以同班朋友去飲茶吹水, 消磨一個下午, 真係一個好好o既節目.
講返呢兩套戲先, 佢o地都無令我失望, 都唔錯. 尤其係功夫熊貓, 佢o既動畫水準非常高, 你可以清楚咁見到熊貓身上o既毛毛, 好立體感; 武術動作場面又一絕, 講大豹逃獄o個一幕, 真係拍爛手掌, 動作場面設計得好有心思, 而訓練亞寶o個幾幕, 真係睇到人會心微笑, 總括o黎講係一套高水準o既製作. 而且成套戲, 好有教育意義, 唔知大家有無領略到呢? 我自己就領略到凡事都有可能, 凡事唔係一定o既, 最重要係自己點睇自己o既o者, 你話自己得…. 就得o架啦, 掂硬o架. 不過大家睇完之後都有一個問題, 點解會咁周星馳 feel, 咁港產 feel o既? 好多笑位都係香港式, 唔知夢工場係咪因為功夫關係, 所以搵o的笑料都係港式呢? 不過可以睇得出, 無論大小朋友都好喜歡呢套戲, 大家都笑得好開心.
另一套係 Hancock, 近期睇得比較多 Will Smith o既打戲, 好似 I am Legend, 今次睇返佢o既搞笑戲路 – Hancock, 真係好過癮. 睇 Trailer 時已經知道佢係一個做多錯多o既超人, 應該會好好笑. 但睇完成場戲, 原來又唔係咁o既一回事. 成套戲無乜大場面, 只有一場械劫案, 子彈橫飛, 係咁爆炸, 好激. 成套戲係好似 Spiderman 3 咁, 係講街頭超人o既內心世界, sell 愛情, 溫情, 最令我估唔到, 原來超人係有弱點, 無諗過會有咁o既橋段. 其實o個幕係醫院, 真係好悽美. 雖然無大激戰, 無怪物襲地球, 但係而家從另一個角度睇超人, 可以感受到超人所面對o既困難, 超人都有超人o既難處, 苦處.
吖, 未講我係邊度睇街頭超人, 今次我選擇o左圓方裡面間戲院 – The Grand Cinema, 一個字o黎形容, 正. 座位寬闊, 舒適, 而且佢最特別係o的座位會有震動, 當有大爆炸o既時候, 會令你感受其中, 如果可以震得厲害o的會更好, feeling good~~ 不過稍為要彈一彈係佢o的聲音太尖, 斜位角度唔夠, 始終都會比前面座位遮o左少少畫面. 但係整體o黎講, 聲音, 畫面, 都係一絕~~~ 大家可以去感受一下!!


text:
早兩日朝早飲茶之後經過沙田大會堂,看見節目表第一項,星期六係科大管弦樂團嘅演出,心諗,百步梯隨時又有集會又有放題取消都似.俾你地開得場又會唔會為過世嘅同學默哀,定係若無其事咁GOOD SHOW……其實科大管弦樂團關我咩事?……下面一項就係港大劇社嘅戲劇比賽,11點開場,剛巧就是11點,大堂經理話要買飛,不過要自己上去二樓門口嘅攤位買,亦唔知幾錢.上去睇下,同學仔話九十大洋一張飛,未開始,依家入去剛好.好啦,我都係港大,支持下師弟師妹,又從來未捧過港大劇社嘅場,睇半個鐘都好吖,無厘頭走咗入去,嘩,八九成滿座喎.
一開始,主持人介紹,原來呢個「櫻雪飛.戲劇比賽2019」係FRESHMAN一手一腳搞架喎.我諗,港大無表演,戲劇嘅科,劇社表演就要預咗係業餘,原來仲要係業餘中嘅新手……可能你地已經在中學演咗六年,我唔應該低估依家嘅同學仔…….總之,禮拜日租個正式劇場嚟表演,應該係認真嘅.主持又話同學仔準備同排練咗兩個月,放學要尾班車先走,又空堂都坐埋一齊.我諗,為咗三十分鐘嘅表演落重本(時間好寶貴,仲要係過去嗰兩個月),真係熱血.
第一套叫《失.笑》,SORRY,我睇完第一幕真係失笑,唔通呢個年代仲有呢啲故仔咁大鑊︰主角遇上小丑搞一下笑就鐘意咗做小丑?醫生老竇壓迫主角去做醫生?阿媽叫姐弟食蘋果唔好反對老竇?家姐反叛卻又表面支持細佬抗爭背係笑鳩個細佬?點算,三四十年,香港家庭無進步過,同學仔仲係面對緊家庭嘅壓迫,好可憐.我遇過嘅師兄師姐,無一個仲係「季節型古老石山」,個個都係講點樣同仔女做朋友,點樣裝傻扮嘢去引導,點樣講唔迫得驚個仔自殺,嚴父慈母好似已經入咗歷史.廿幾年前嘅畢業嘅醫生,依家係五十歲,早婚嗰啲四十幾咋,成長於七十年代尾八十年代頭,好開放,好見多識廣,好講人權唔家暴架嘛.編劇睇得TBB師奶劇太多中毒?有無問過讀MEDIC嘅同學仔醫生爸爸咩樣架?劇本真係一劇之本,膠劇本俾你搵周潤發嚟演一樣係膠劇(王某大導證明咗幾次).呢個劇仲有一個情況,唔同嘅演員喺幾個對白入面都用「父母」一詞,好似照稿讀,照計廣東話口語係「阿爸阿媽」「爸爸媽媽」,俗嘅就「老竇老母」,英文就「DADDY MAMMY」,叫「父母」係官腔官話.係變化日積月累而不自覺,定係我太敏感呢?
睇同學仔嘅比賽作品,唔應該期望專業嘅劇本同演出,有訊息或者出色嘅EXECUTION係BONUS.都留低睇埋餘下兩套,睇下依家啲細路諗緊咩嘢都好.
第二套叫《圓荒》,第三套叫《悟》,都係講社會議題喎,又差唔多,一併講下.兩個都係小公務員面對公義,政府,謊言,程序,好多矛盾,好多壓力,唔知點算,又似係《一九八四》嘅同類.但係,安排同橋段真係TOO SIMPLE,SOMETIMES NAIVE,你地隊嘅「制度」比你地演出嚟嘅,面嗰浸都SOPHISTICATED好多,OLD SEAFOOD嘅滑唔係你地想像咁好相與,政權做嘢搞到死人係好大鑊唔係咁輕鬆架.我唔記得《圓荒》係咩時代,但《悟》就講2047.但係兩套嘅劇嘅環境設定都好古老,好似蘇聯時代嘅技術同溝通,今時今日嘅BIG BROTHER又點會咁倚賴人去維穩,科技去到2047,就更加係想像唔到.如果係要探索反烏托邦,可以更加瘋狂,年青人應該比OLD SEAFOOD清楚有咩新嘢可以玩,點解要玩到咁老套?
咁三套劇都OK嘅,我唔覺得浪費時間.三套劇入面有兩套講社會議題,對正義,制度,謊言有好多質疑,不無譏諷之態.成個演出係GOOD SHOW,GOOD ENOUGH,完場同學仔喜氣洋洋.台上台下,演出前後,都好香港人.正如貴SOC大仙問(好似係,老人家唔記得一字一句),點解劇本咁「認命」,「妥協」.其實我就有個小小體會,港大嘛,有做吏嘅傳統,入得港大唔揀暴大就一定有啲物以類聚,嗱,我自己感覺唔科學無調查架,唔好有人自己對號入坐咁膠就好.
跟住就有「組爸組媽」呈獻嘅大電影,好似玩咗60分鐘有多呀,兩點都就到喇!評判要咁耐計分嗎?台上同前排睇得好開心咁,但係我呢個亂入嘅觀眾就睇到一頭霧水,我係嚟睇戲劇,唔係嚟睇YOUTUBE,最慘有啲部份拍到似抖音好鬼LOW.YOUTUBE可以停,可以飛,可以跳,劇場無.仲有呢個係比賽,我想聽下評判有咩討論喎,老鬼會鬧人定係妙語連珠台上台下一齊學下嘢.如果呢個係私人PARTY,可以事先講聲好嗎?我可以唔入嚟.如果呢段係AFTER PARTY,可以辦完正經事你地再ENJOY好嗎?或者可以單聲會玩幾耐?我可以走先唔阻住你地.依我可以點?走定唔走?我都係港大畢業,好多嘢係傳統,我好珍惜各種傳統,可能《「組爸組媽」呈獻》一個鐘係偉大嘅傳統一定要年年繼續,係可以架,你地內部知天知地係無問題架,但既然係一個公開演出,又賣飛俾外人入嚟,商品說明一下可以嗎?作為一個亂入嘅觀眾,真係唔知點好?莫非這就是劇場,你唔知下一幕發生啲咩事?
挨到頒獎係值得嘅,你地位大仙EDWARD LAU真係好嘢,講話雖短但係有料,學到少少戲劇嘅嘢,佢早啲出嚟講嘢頒獎咪好囉,我可以早啲走.
唔知港大劇社嘅同學有無拍低呢個演出,會唔會放上去YOUTUBE俾大家一齊齊睇睇呢?嗱,同係港大,提提你地,條片上咗網就一世架喇,諗清諗楚先好撳SEND呀!


text:
嗱利申定先我係講緊鋸扒,唔好同我講炒牛肉呀,燒牛肉乜乜柒柒.
香港人最叻就係冇料扮四條(好似我咁),唔識野不特止仲要大大聲衝出嚟柒(都係好似我咁)今次唔係講政治,講飲飲食食好冇(港豬mode)
有次上FB見到有D on9講「最鐘意煎到7成熟嘅牛扒」are you fucking serious?! 7成熟你唔好去食鞋底?有少少常識都知食牛扒一定唔可以熟過 medium rare (即係3成熟呀屌你老味:0)).如果你食medium rare唔好食一係你唔識食,一係你食得cheap!百幾蚊一塊扒你期望佢比乜撚野你?肯肯定比塊雪咗十世嘅扒,咪冇肉汁又唔香囉:0)
牛扒嘅精粹就係牛脂本身嘅油香,入口一咬即化,肉汁係口入面爆出嚟嘅口感嘛!(簡稱…)你煮到塊扒 medium D肉汁已經開始收乾,到medium well 基本上肉質已經實撚晒.well done?用塊扒嚟打乒乓波都仲得啦,點放撚到入口呀.
如果塊扒煮到medium well 都仲好淋身一咬就開基本上得兩個可能,除非你去間餐應靚到車胎人五粒星咁款比塊真係好撚靚嘅扒你;唔係嘅話咪間濕鳩餐廳係鳩咁落鬆肉粉𢲡到塊扒乜撚味都冇晒囉.
但唯一相同嘅係當張單入到廚房,班廚房佬第一句都係「條友on 9嘅」
要分塊扒伏唔伏其實唔難,係把刀掂塊扒之前已經分到.當你見到侍應扮撚晒野𢲡住個盤入面裝住幾兜野行埋嚟問你「想要蒜蓉汁定黑椒汁」你就知『This is shit』
PS 到底一開始係邊個叫佢地一成三成五成七成:0) 搞到班on 9仔落order要6成:0)
PPS 留名等睇比人話為屌而屌


text:
深圳即刻種牙技術好唔好
深圳即刻種牙係點樣咖?深圳即刻種牙技術好唔好?隨著社會經濟日新月異嘅變化,人們嘅生活水準得到顯著提升,同時因口腔知識嘅普及,人們對牙齒缺失問題亦越嚟越關注,對種牙知識亦有咗一定嘅瞭解.
噉深圳即刻種牙係點樣咖?即刻種牙係針對牙齒缺失嘅情況下馬上種牙嘅技術,由於採取喺患者新鮮嘅拔牙創口立即植入種植體,而唔需等待4-6月創傷修復後先種植,所以即刻種植嘅方法可以縮短療程,降低費用,防止牙槽骨吸收.
深圳大型連鎖牙科醫院作為專業嘅口腔醫院,擁有專業種牙技術,呢項技術係通過術前對患者牙槽骨進行數位化嘅影像掃描定位,並根據相關數據製作定位導向,而後「人工牙根」順著定位導向精確植入牙槽骨,當「人工牙根」與牙槽骨生物相容穩固後即可進行鑲牙,種牙被譽為乳牙,恒牙之後人類嘅第三副牙齒.同時種牙具有以下優點.
一,穩固性強.與傳統鑲牙方式唔同,唔採用傳統鑲牙嘅卡環或者牙套,具有良好嘅生物相容性,人工植入嘅牙根會與牙槽骨緊密結合喺一起,就好似真牙一樣穩穩紮根喺口腔內,具有好好嘅固位性與穩定性.
二,無需磨牙.即刻種牙與傳統鑲牙方式最大嘅唔同就係好好噉保留咗原牙,避免咗原牙嘅過度磨損.可以依靠自身嘅人工牙根進行修復,唔同相鄰健康牙齒相衝突,對原牙冇任何嘅傷害.
三,舒適性強.即刻種牙完全避免咗傳統鑲牙方式嘅弊端,唔單止美觀,而且舒適性強,讓修復牙齒從痛苦變為愉悅嘅體驗.
四,功能堪比真牙.即刻種牙具有好好嘅實用性,其咀嚼功能大大優於其他傳統假牙,而且能夠根據就診者嘅臉型,牙齒排列方式與顏色量身定制.


text:
「創業」
我經常講創業係有苦自己知,而且其他人係好難介入佢哋嘅空間.所以唔好話你身邊嘅人,甚至乎佢哋自己都未必明白自己.雖然佢哋好多時都會同現實脫鈎,而往往每個人都有自己嘅包袱,因此抗拒同其他人分享問題.因為就算佢哋想搵人傾訴,要搵到同路人其實唔係咁容易.況且好多時大家都想一力承擔當面對問題,所以只會係百上加斤!
「失眠」
上個星期睇到某個前輩講到一啲好多創業嘅人,即係所謂嘅老闆經常會遇到嘅問題.而咁啱早幾日亦都有另一位朋友係網上面呻咗兩句.其實自己開公司真係好容易痴線,因為每日都有好多嘢要擔心,而因為擔心而積壓嘅壓力導致失眠.咁其實係唔係因為我哋犯賤?其實大家都清楚路係會難行,但係亦要行,因為唔使再擔驚受怕!雖然好矛盾但係偏偏亦都係事實!
「隧道」
創業嘅人越嚟越多,但係過去幾年一直堅持嘅真係十隻手指數得晒.當中當然有融資,被投資,賣盤等等,不過每個故事嘅背後又有幾多人知?而對我嚟講最緊要係相信隧道有入口自然就有出口!有可能今日仲未見到隧道嘅另一邊嘅風景,但係聽日得唔得?唔得,咁後日呢?都唔得?咁大口日呢?總言之總有一日你會走出嚟條漫長嘅隧道,而隧道入面其實係有燈火為你引路!大家一齊加油!
Also published on Medium.


text:
視帝黎耀祥,姚子羚,張振朗等主演的無綫台慶劇《拳王》將於11月首播,現身在內地工作的祥仔坦言此劇大家都拍得很辛苦,故能夠成為台慶劇都感到開心,他接受東網訪問時謂:「打拳呢個題材近年甚少有,希望可以帶畀觀眾新鮮感.」已貴為3屆視帝的他被問到有否信心4奪視帝時,他謙稱謂:「都係平常心啦!最緊要係套劇出嚟反應好,爭唔爭視帝呢啲對我嚟講冇乜所謂.」
而子羚受訪時指此劇以男仔戲為主,笑言戲份沒有黎耀祥,張振朗,朱敏瀚,黃子恆一眾拳手咁辛苦,她又表示已多年沒有跟黎耀祥合作,對上一次合作已經是9年前的《造王者》,她謂:「所以我哋每次同祥哥同場都會好緊張,好想佢可以畀到一啲意見我哋,每次拍前我都會同祥哥傾,有一位咁勁嘅前輩可以跟佢學嘢係開心嘅,我每次落場都會當自己係一張白紙,期待佢可以教我哋,就算佢唔教,我哋喺側邊睇佢拍都會學到一啲嘢!而我今次唔係同佢一對,關係是友是敵咁,好微妙,好有挑戰性.」
問到會否看好黎耀祥再憑此劇奪視帝時,子羚謂:「我當然好睇好佢,仲有振朗啦!佢哋都好專業,振朗每次拍擂台戲時都好辛苦,操到好大隻,拍完之後見佢又會食番少少朱古力,會好戥佢開心,好明白演員為咗演出付出嘅血與汗,係好感動嘅!」問子羚自己會否望奪視后時,她說:「我冇諗咁多嘢,平常心,最緊要大家鍾意套劇,因為台前幕後都好努力!」


text:
Tinder14
嗰日之後又過咗三個月,轉眼間嚟到中五嘅暑假.
嗰年暑假好熱好熱,雨唔多,一直都好潮濕.
啲人成日話香港濕熱全世界最熱,香港濕凍全世界最凍,雖然明知係鳩嗡但都總會令人有種講得無錯嘅感覺.
就喺嗰年暑假入面最熱嗰一日,我出席咗一個喺教堂舉行嘅婚禮.
太陽曬得好厲害,天空好藍,寧寧舍舍有一朵雲飄下飄下,令到成個天望落比平時更深.
我換上恤衫西褲,一行出門口就已經受到熱浪洗禮,街景都因為炎熱而變得扭曲,為咗避免到達目的地嘅時候成身臭汗,我果斷咁跳上一架的士,直剷目的地.
到達教堂門口,遞出邀請函,撞到一啲其他同學仔,然後一齊行入去.
悠悠嘅鋼琴聲,排列得整齊嘅長椅,萬花筒一樣嘅窗紙,十字架上嘅耶穌…今次係我第一次行入教堂內部,冠冕堂皇嘅裝潢令到我內心有種唔踏實嘅感覺.
過一陣之後,就會有一對新人喺呢個地方簽紙結成夫婦…
男主角姓藍,女主角姓林.
無錯,miss lin今日結婚了,新郎不是我.
「張同學…多謝你.」嗰晚喺巴士上面,佢剩係講咗八隻字,呢度係其中六隻.
我無講啲咩,或者係我咩都講唔出,因為佢嘅表情,語氣,眼神,都已經俾咗答案我.
我無落到車,只係一直靜靜咁坐喺佢隔離,同架車一齊穿過一條又一條隧道.
或者我期望緊,喺呢個鐘車程入面佢會改變主意,決定試下接受我…
但結果只係,一句「再見」.
原來一直以嚟我所做嘅嘢,就只係等值於呢八隻字.
原來一直以嚟嘅努力,係唔足以跨越感覺呢堵牆.
Miss lin落咗車之後,我繼續坐多咗兩三個站,出奇嘅係,我無話好難受,或者我若多若少都已經估到呢個結果,只不過係唔想自己後悔所以先一手揭破.
而家知道答案,反而唔使再估估下佢嘅心意,思緒就好似由一片混濁變到澄明咁,估唔到,第一次失戀就係咁安然過去.
第二朝一覺瞓醒,我仲係好撚掛住佢.
不過既然已成事實,就唯有唔好再去諗.
日子安然無恙咁過咗兩個月,然之後某一日,我屋企信箱收到一張喜帖,唔只我,仲有其他有add佢facebook嘅同學都收到.
寄件者當然就係miss lin.
我嘆咗一口氣,然後好平淡咁就接受咗呢個事實.
原來一直以嚟所感覺到嘅距離感,原因並唔在於老師同學生嘅身份,而只係因為miss lin佢已經有對象.
我仲曾經自作多情地覺得miss lin不過係因為跨越唔到年齡差先拒絕我,哈哈…
「有請新娘入場…」
mc把聲喺教堂響起,我同其他同學,賓客一齊企起身,拍手歡迎miss lin.
然之後成個過程都係拍手,拍手,同拍手…
完咗之後,同其他有嚟嘅同學一齊同miss lin影張相,再離開.
行出教堂,天氣仍然好熱,天空仍然好藍…
唔同嘅係,今朝望到嘅嗰朵孤雲已經飄咗唔知去邊度,唔知係咪已經搵到其他雲呢?
唔同嘅係,miss lin今日之後唔再係姓林,而係姓藍.
同其他出席婚禮嘅同學道別之後,我返到去一個人都無嘅屋企.
瞓喺床上面,望出窗,終於都落雨.
希望聽日,唔好再咁熱就好.
當我以為同miss lin之間嘅事會就咁告一段落嘅時候,過咗幾日,我收到一封信.
張同學:
多謝你,嗰晚講完多謝你之後,其實我仲有好多嘢收咗喺心入面,我無勇氣當面同你講,更加無勇氣去面對同你講咗之後你嘅反應同行動.如果你有呢個心理準備,咁就揭開第二張紙,睇落去.如果你唔想知道答案,咁就丟咗封信佢啦.
我個心跳得好快好快,但都快唔過手速,我即刻馬上毫不猶豫就揭開第二張紙.
多謝你願意打開我嘅故事.
其實早喺我嚟代課之前,我已經接受咗男朋友求婚,亦都已經喺教堂排咗期,通知晒親朋戚友.我而家老公係我中學同學,我地由中四開始已經一齊…我地一齊考公開試,一齊入大學,一齊上莊…哈哈…我諗你應該唔係咁想知道我同佢嘅事…簡單啲講…就係喺識你之前,佢已經喺我生活入面紮根.
你係一個令人感覺好奇妙嘅男仔.就咁相處落會覺得你好有親和力,但相處耐咗,深咗,就會覺得你性格好似雲咁,無梭角,但亦都無邊緣.講到呢度,你應該已經知道我點諗…?
就算我再遲鈍,亦都感受到你對我嘅好意,我好自私,明知自己嘅身份同立場,明知我絕對無可能接受你,但都唔忍心,唔捨得推開你.我知道上堂嘅時候你總係望住我,我知道你facebook出嘅post係同我講,我知道你讀嘅詩係為我而讀…
我無辦法推開你,亦都無辦法接受你,請你原諒我嘅自私.如果一早俾你知道呢個答案,你一定會用盡你嘅創意去令我動搖,我無辦法確保到時自己嘅理智…我知道你有讀顧城嘅詩,咁…你就當我係個唔願意種花嘅人啦…講個秘密俾你知,我今年已經二十六歲,足足大你九年.
多謝你…我所多謝嘅,除咗係你鍾意我,仲係你為我帶嚟嘅霎時心動.我好愛我老公,但十年時間,一早已經由情人嘅愛變咗做家人嘅愛,係你令我再次感受到個心狂跳嘅感覺.不過,正正係因為經歷過,所以我知道呢種心動總有一日會變為平淡,漩渦最終會化成漣漪,然後細水繼續長流.所以,我無勇氣去放棄而家嘅一切去接受一段未知嘅關係…對唔住…
你要搵個比我更好嘅人,然後同佢經歷一次轟轟動動嘅戀愛,細水長流嘅愛情.代課嘅三個月時間,我心境都好似返到中學咁,真係好開心,多謝你為我帶嚟呢種感覺.希望你搵到命中註定嘅一個,而我,只不過係你生命中嘅曇花一現.
林家欣上


text:
唔知有冇人試過呢種經歷呢,辛辛苦苦搵到間食老套小菜嘅餐館,帶阿爸阿媽去,諗住畀個驚喜佢哋,等佢哋回味下那些年啦,點知佢哋食一啖就話冇舊時嗰啲咁好食!即刻覺得佢哋幾old seafood呀,不過咁,少年,其實你都一樣㗎咋,你又何嘗唔係時時刻刻都諗住呢啲消失嘅味道呢?
士多啤梨味子母奶
原味同朱古力味子母奶平時都見得多,但係士多啤梨味你又飲過未先,仲要係膠樽+錫紙蓋嗰隻呀!
四方果
唔經唔覺,四方果已經同我哋Byebye咗幾年㗎喇.識食一定係用飲管啜嚟食,夾硬啜到啲啫喱變到爛碎!不過雀巢話四方果較多人造色素,驚影響健康,所以停產喎.唉,毛毛最多應承你唔日日食啦,你畀返我啦……
金雞片
其實食落又鹹又口乾,不過零食嘅嘢,就係有種難以解釋嘅魅力,令你只要一開始咗第一啖,就停唔到落去!
寶路薄荷糖
薄荷冰涼芬芳,有個窿嘅薄荷糖!獨立包裝就仲有得賣嘅,不過筒裝就真係好耐冇見過喇.
奇趣杯
美味雪糕,杯杯滋味夠~下層仲有得意公仔喺裡頭~玩嘅食嘅你都有!媽咪最唔鍾意就係買奇趣杯㗎喇,佢話留咗個位擺玩具,得返半杯仔雪糕好唔抵喎,不過小朋友面對玩具,邊有抵抗力㗎啫?
角10棒
細個見到老竇買角10棒返屋企,真係興奮到跳起呀!係日本嘢呀!仲要一買就買10條,有排食,今次發達喇!毛毛隱約記得首廣告歌係好多條角10棒一齊唱「角10角10角10棒~」,但又個個同事都話冇印象,唔通真係我記錯?
巨星雪條
「朱古力彩針 + 雲呢拿 + 西瓜」呢個組合聽落怪怪地,但食落你就知出奇地夾!聽講而家有間手工雪條還原咗呢款經典味道,不過賣四五十蚊條,原來回憶真係咁矜貴㗎.
橙汁冰冰,檸檬冰冰
呢兩款雪條最吸引嘅未必係味道,而係個抽獎遊戲.大獎送車送機票,不過都唔係重點,對小朋友嚟講,抽中送雪條嘅number先係最緊要呀!中咗又食食完又中,毛毛最高紀錄就試過連送三條喇,講返起都覺得光宗耀祖,直頭要寫落cv呀.
香蕉先生雪條
呢款香蕉味脆皮雪條疑似因為包裝上嘅香蕉先造型太似陶傑而停產,令人大感可惜.
雲呢拿雪糕批
睇個樣都知好嘢啦!聽講而家喺大陸,澳門都有得賣嘅,大家出門記得尋下寶喇~
講到最後,其實我哋唔係為食,而係掛住當日嗰個有零食就會笑晒口,咁pure咁true嘅自己啫……
圖片來源:寶路薄荷糖/YouTube,奇趣杯/YouTube,雲呢拿雪糕批/YouTube


text:
相比起19年8月自己剛開店,呢排幫幼童/兒童驗眼嘅頻率的而且確係高咗少少,有感而發,想讚揚一下跟著我上山下海12年嘅Retinoscope (視網膜檢影鏡).
佢應該係成間視光中心,最具成本效益嘅一個驗眼工具,冇記錯大概值三千幾蚊,不過佢做緊一樣好重要嘅工作,就係幫我判斷小朋友眼睛度數.我記得做學生嘅時候睇過本教科書講Retinoscope 嘅好處係度數驗得準確,唔好處係好似一門藝術咁需要時間去熟練佢.12年後嘅今日,我完全明白本教科書個作者講緊乜嘢,因為真係需要啲時間去磨練.
有好多家長都問咁細個小朋友點驗度數呀?就係靠Retinoscope.當然電腦驗眼儀個度數都有一定嘅參考價值,但當個小朋友唔肯合作做電腦驗眼儀或者電腦驗眼儀跟Retinoscope 個結果有多大出入,我一定會相信由自己眼睛睇出嚟Retinoscope 嘅結果作度數最後判斷.
甘又有人可能會問,點解平時自己驗眼嘅時候,唔多見個視光師拎技Retinoscope 出泥?因為成年人可以俾到反應答一鏡定二鏡清,做到主觀驗光 (Subjective Refraction),如果人客合作,呢個驗光方法係最準和細緻.但當遇到兒童驗眼嘅時候,客觀驗光 (Objective Refraction) 嘅方法如 Retinoscopy 和電腦驗眼儀就變得極為重要,因為已經冇其他臨床方法去判斷佢地個度數.所以如果有一枝Retinoscope,一盤試鏡和一個有經驗用Retinoscope嘅視光師,基本上任何人嘅眼睛度數都可以被判斷出來.最後講多句,佢叫客觀驗光嘅原因係因為個度數係由視光師客觀地判斷出嚟,而唔係由人客主觀甘話我知邊一個鏡嘅度數最為清晰.
希望以上資訊可以解答部分家長經常問點樣幫小朋友驗度數嘅呢個問題!有需要或想幫自己子女驗眼既家長歡迎隨時查詢,本視光中心接受兩歲或以上嘅兒童預約的.
陳家豪, Paco
註冊視光師 (第I部份)


text:
真道第二次面試同第一次面試唔同,要同時見晒小朋友同父母;成個interview 40分鐘左右.由於已知其中一間心儀既學校音小收左阿囡,心情相對無咁忐忑.
面見小朋友
我同老婆阿囡跟住老師指示去到課室出面等.等左2-3分鐘就入得去,入到去見到成個班房d枱搬走晒,剩返一張枱近門口.兩位老師坐係另一張近璧佈板既大枱.
行到埋去我地3個坐底,都未坐定其中一位老師同阿囡講:「我地宜家請爸爸媽媽出去先,你幫我送佢地出課室門口跟住返黎坐底」.睇住阿囡個面色一沉手又震,我同老婆慢慢起身拖佢行去門口;去到門口阿囡拉住我地唔肯比我地出去,仲發脾氣dum埋地.老師見有少少膠著,提議我地帶阿囡出去洗個面再返入去;擾釀左一陣後,阿囡入返去我地就出面等.
面見家長
過左7,8分鐘老師叫返我地入去,一開口就話阿囡表現得好好,d 英文生字讀得好好,一開始可能唔慣個環境.我同老婆借機都安慰同鼓勵返阿囡.老師跟住叫阿囡坐去近門口果張枱度自己畫畫,然後我地坐底做家長面見.
家長面見既問題有:
點解要揀真道?
記得當時答自己唔崇尚名校,唔要求佢地有咩學術成就,最緊要係佢要鐘意返學同學野;跟住舉下之前聽真道簡介會佢地點樣生動咁教d小朋友,同埋講佢地個課程與時並進 (e.g. 媒體科);另外講左佢地有IB,希望第時阿囡多d升學選擇.
若你個囡學習上有問題,你會點處理?
其實都係由個小朋友出發吧! 學習問題有可能係能力,可能係佢心情 / 興趣,亦可能係環境.我同老婆都係講大約點樣同學校一齊搵出個原因然後一齊幫個小朋友.
你個囡有咩強項同弱項?
好似見工既問題 – 亦好彩佢問左呢個問題,我地有機會比老師知道阿囡慢熱既性格,解釋到佢點解一開始要我地出去時佢咁驚咁緊張.
後記
見完其實我同老婆都好滿意大家既表現,不過阿囡當住老師面發脾氣諗住都衰硬了.點知最後竟然收到取錄email….真係開心到彈起!


text:
高達扭蛋 MOBILE SUIT ENSEMBLE 上年年中喺日本展出嘅時候都有大量玩家期待,事關呢套扭蛋嘅賣點除左可動性高之外就係無限嘅可能性組裝.
最近行街就終於見到香港有 Part 00 同 Part 01 可以扭啦!不過一抽要 $50 ,喺兩彈選擇之下當然安全啲抽 Part 00穩陣啦!話晒兩隻都有野玩,抽 Part 01 抽到武器 Pack 都唔知點算!而幸運地兩抽成功兩隻入手!
整個組裝過程就用 シャア専用ザク”ルウム戦役Ver”(馬沙專用渣古”魯姆戰役Ver”)示範.
馬沙專用渣古”魯姆戰役Ver”
如大家所見,同平常嘅馬沙專用渣古其實係一樣,但故事當中馬沙經過魯姆戰役成為指揮官後先有角,所以呢個”魯姆戰役Ver“好明顯比個提示大家「下次我實會出隻有角嘅等你買XD」.
腳同大腿部件唔多但係可以做到嘅活動性喺一個扭蛋嚟講算非常唔錯.
上埋氣喉同裙腳,下半身就完成,接住就到胸同手嘅組裝.
加埋個頭同步槍就完成馬沙專用渣古”魯姆戰役Ver”.
之前都講過 MOBILE SUIT ENSEMBLE 呢個系列可動性非常高,咁當然要擺返啲名場面Pose試試佢活動性.
另一隻就係ガンダム”ロールアウトカラー” (高達原廠色版本)
一拍埋一齊就見高達高左半個頭有多但都只係得7cm高,而且唔好睇佢細細隻佢地兩個盾同膊頭嘅水印都非常仔細.
兩隻放埋一齊就除左擺下Pose之外當然可以有無限嘅可能發生XD
合體
呢個只係搞下笑,其實手,腳,背包同頭上嘅窿只要配埋下面嘅組件就可以做到一啲支架去放武器,裝備或者身體部件去創作新MS.
日本有好多玩家都玩到出神入化嘅境界之餘仲有個創意比賽已經開始左到2月19號就完.雖然香港玩家冇機會參加但都上去睇下其他玩家嘅創意.
到下次收到 EX01 FULL ARMOR UNICORN GUNDAM 嘅時候再同大家介紹啦!


text:
之後我哋做咗兩個禮拜「朋友」.好似以前咁樣,傾下返工嘅嘢,又講下唱歌嘅話題.有時半夜夜長夢多,又有得同對方講下,好似會無咁放唔低.佢有約我食飯,我又有搵佢睇戲.中間佢又寫信又送禮物咁,一邊話我先至係佢最想搵嘅另一半,一邊就係咁問我佢以前有咩做得唔好,佢會努力去改變,成為更好嘅人云云.
「你做咩對我冷淡左咁多,係咪唔鐘意我啦?」其實我咁問,都係想佢講「唔係呀,只係呢排返工太大壓力⋯⋯」咁氹下我啫.點知佢話:「係呀.」仲話「本來我都諗住重拾返對你既感覺架,但係你而家都咁講,返唔到轉頭啦,分手啦.」
打開手機,只見本來每一年平安夜都會約出黎食飯交換禮物嘅中學同學群組,「我今晚有野做,遲join」,「今晚原來要做冬呀,我再覆你地黎唔黎到」,「我唔舒服,今晚都係唔黎啦,你地玩得開心啲」,「咁不如改期啦」,訊息此起彼落,冇一個有節日氣氛,冇一個會令我期待收工,冇一個令人愉快.從幾時開始聖誕節由最期待嘅節日變得如此沒趣?
如是者到第三日,喉嚨冇再痛,取而代之係開始不斷咁擤杰撻撻既黃鼻涕.恃住自己有丁屎咁多醫學知識,知道今次應該係細菌感染,但係覺得是藥三分毒,免得過都唔想食咁多藥,更加唔想食抗生素會為細菌發展抗藥性加一分力,所以相信始終都係要靠自己身體免疫系統去打呢場仗.加上日日返工,真係得閒死唔得閒病,邊有咁多時間睇醫生呢?
今年冬天寧舍凍,儲水式電熱水爐用戶表示每次沖涼都真係好想死,尤其每當你已經扭到出盡熱水但你感覺到水溫逐度下降,而你仲未洗完身上既皂,果種情感係超越世間一切既生離死別,你會開始後悔點解一開始會走左入去果間氣窗長開又無裝暖風機(哪有錢你老母)既廁所.作為被稱為勇士既小眾,又或者偶爾入camp去渡假屋逼住要用儲水式沖涼,除左索性唔沖之外,仲有咩方法可以同時間競賽又唔想求求其其洗濕個頭就算呢?


text:
「人生」
人生每一日都要做好多選擇,雖然好似有得揀,但係事實係無得揀!點解?因為任何嘅選擇都無啱定錯,只要決定咗就冇得返轉頭,到最後都只係可以面你自己嘅選擇.係唔係好玄呢?係呀,人生就係咁㗎啦,所以無論你嘅選擇係點,自己都係要承擔.其實乜嘢係啱嘅選擇,乜嘢客係錯嘅選擇,講真好視乎每一個人.只要係你自己決定嘅就一定係啱嘅!
「選擇」
有時做人真係好矛盾,因為好多時都想得一想二!當然世事就無咁完美啦,而好多人打工嘅時候就會覺得創業好,而創業之後又覺得打工好.老實講係各有各好,事關性質唔同.最緊要係自己覺得嚟一刻邊條路係適合自己,無話啱定錯,外人亦其實無可能幫你做任何嘅決定.最後不論好與壞都係自己去承擔,無得怨天尤人,路係自己揀嘅!
「自己」
當然我亦做過好多唔同嘅選擇,但係有時諗返轉頭有時都唔知揀得啱定錯,因為如果無當日嘅決定就無今日嘅自己.如果俾你再揀過又點?或者今時今日嘅自己已經唔係自己!人生充滿選擇,只要自己覺得啱咪得囉.當然身邊有好多人會左一句右一句,但係到最後咪又係自己去承擔,又唔係佢哋.所以自己先至知道乜嘢係啱定錯,無人可以幫到你!
Also published on Medium.


text:
每天入office,睇到枱面成堆文件資料同信件雜物等等,喺咪令你覺得又喺沉重嘅一日?
咁樣會有心思做野咩?
其實只要好好收拾辦公枱面嘅環境,就可以提高工作效率,而整齊嘅環境亦都會影響工作心情哦!(推薦閱讀: 辦公室飾品點擺?好風水帶你加薪升職,小人褪散!)
以下三種情況喺各位常見嘅狀況,唔好懷疑,話唔埋而家你枱面就有咁嘅困擾~今日就嚟分享三種狀況要點解決,點樣可以快速有效咁收好你張枱!
-
畀散修修嘅文件一個家
每個月嘅報表,畀客嘅參考資料,畀老闆簽名嘅文件等等,呢D都好重要,但喺唔喺同筆者一樣其實通通都散喺枱面呢?(咁太危險~可憐嘅文件佢哋確實需要一個家–L型文件夾.
有了文件夾做收納,仲可以貼上標籤做分類,咁下次要搵資料就輕鬆得多啦!
-
唔好畀充電線亂咁走
返工為咗唔會接漏客戶嘅電話,手機電量的確需要叉滿電,但就咁畀充電線亂飛咁似樣咩?或者一個唔小心仲會勾到手,勾到滑鼠,打擾你做野.
呢個時候就需要一樣野睇好你嘅充電線—繞線器.
有了繞線器,咁就可以令長一長嘅充電線乖乖咁收起來,當然亦都可以將滑鼠線,耳機線通通收好,喺咪好實用呢!
-
散紙雜物通通退散
每日買早餐,午餐嘅散紙喺咪同筆者一樣,隨意咁散喺枱面?而其他例如筆,前年公司禮品送嘅memo紙等,每次都諗等等仲會用到,就都冇收起,事實上要用果陣,又要從一堆雜物摷出嚟.以上都會降低工作效率.想要有認真做野嘅好心情?
其實只要將朝早飲嘅咖啡紙杯洗乾淨,將零零碎碎嘅通通放入去就OK啦!如果咁啱你嘅咖啡杯有可愛嘅造型,仲可以當裝飾品放喺一邊呢~(咁就可以有好心情~)
以上簡單三招,每招都唔洗用到一分鐘,就輕鬆收好你枱面.其實而家唔難發現,好多公司嘅公司禮品選擇辦公小物居多,例如資料夾,繞線器,memo紙等.唔好懷疑啦,呢D都喺公司期望各位提升工作效率啊!當然你們唔好埋怨做野已經夠辛苦,仲要整理雜物.但別好唔記得效率高,人工自然就會高啊(老闆都喺暗中觀察,唔好傻下傻下)
咁而家仲唔快D整理枱面先?


text:
同好多港媽一樣,我都會喺人奶 同奶粉之間掙扎…好想堅持全母乳餵呀B,但返住工嘅話真係唔易,之前喺香討就見到有個Working Mum因為日日返工用3個鐘泵奶搞到同事狂呻 !Working Mum最理想就梗係做嘢同泵奶時間都balance到,不過呢樣真係高深學問嚟~而且仲有好多unexpected嘅情況!
好似我之前咁,明明餵得呀B好哋哋,但佢無啦啦瘋狂追奶,嗰陣真係有啲頭痕,好彩嗰陣我啲媽媽谷友都好好,同我分享增加奶量嘅心得之餘,亦建議我用人奶補奶粉頂住先,實行雙管齊下!不過後來放完產假返工奶量越嚟越少,所以都慢慢shift去人奶補奶粉嘅方法.要呀B由飲開人奶轉飲奶粉嘅過程順順利利,其實我都做咗好多功課架,因為要做好多research,先了解到邊啲奶粉同人奶最似呀嘛~就等我同大家開心share吓當時點揀奶粉啦:
1.人奶脂肪令BB快高長大
之前湊呀B去健康院做檢查嗰陣,請教姑娘更多做人奶媽咪嘅貼士,佢話我知人奶裡面其實有好多脂肪,即係天然乳脂,呢d天然乳脂就係呀B快高長大嘅重要營養!如果其他媽咪遇到我嘅情況,都唔使擔心住,盡量餵人奶畀呀B之餘,都不妨試吓啲同原乳脂肪成分接近嘅奶粉,佢哋同人奶一樣含有豐富嘅天然乳脂,為呀B嘅身體補充能量之餘,亦令佢腦部,神經系統同身體能夠健康成長,所以揀奶粉嗰陣,淨係睇蛋白質有幾多係唔夠架~因為天然乳脂都好重要!
2.奶粉成分最緊要天然
每次餵完呀B飲人奶之後,再見到佢痾出黃金軟便便嗰刻,都有種難以形容嘅滿足感之前都聽媽媽谷友講過,呀B由食人奶轉食奶粉之後好易便秘,好奇之下google吓點解,先發現BB便便靚唔靚,軟唔軟,原來同天然SN-2,母乳低聚糖HMO好有關係 !呢2種天然營養除咗可以呀B腸胃更健康,對佢腦仔發育同身體成長都好有幫助,令佢學嘢更加快,個人更活潑精靈!各位媽咪做research揀奶粉嗰陣,如果發現奶粉裡面有呢2種天然成分嘅話,代表冇經過人工轉化,能夠完美保留原乳當中嘅天然珍貴營養,奶粉嘅成分同人奶好接近,另外,單次成粉嘅奶粉令呀B腸胃更易消化吸收,飲咗都唔怕會肚仔谷谷 !
3.奶粉有甜味?No Way!
有媽咪gp友提醒過我,奶粉味道同人奶越相似就越理想,所以一定要揀淡味零添加既奶粉,即係冇添加蔗糖同雲呢拿香料,咁樣呀B食落口就覺得味道同人奶似,冇咁易扭計唔飲,亦唔怕佢飲完奶粉飲唔返人奶啦~同埋,有甜味嘅奶粉好容易令呀B出現超重同蛀牙問題,各位媽咪要注意呀
4.可靠奶源嘅重要性
精明媽咪都知道,平時要識揀優質又健康嘅食物,先令呀B飲到有最有營養嘅人奶!同樣道理,幫呀B揀奶粉嗰陣都要好留心成分標籤,咁先可以確保呀B飲奶粉飲得安心!首先,如果見到奶粉係出自荷蘭呢啲優質產奶大國,只能夠放心一半~因為再細心啲嘅話,仲可以留意埋奶源係咪由自家農場生產,如果有得trace返奶源資料例如當地天氣,環境,甚至係成個製作到入罐過程嘅話,咁就perfect喇!
我自己做左research 之後揀左呢隻,BB 個時由人奶轉過黎奶粉都好順利~!
我都想用自己經歷勉勵各位人奶媽咪當奶水唔夠嘅時候,首先唔好畀自己太大壓力,過度擔心奶水唔夠會影響呀B身體~第一件事做嘅事係好好休息,因為壓力都會影響奶水多少喔!飲催奶茶同埋食木瓜,黑芝麻,鯽魚湯呢類催奶食物對上奶好有幫助!除此之外,仲可以食多啲含有健康脂肪同蛋白質食物,例如:豆腐,牛油果,果仁,鮮奶等等去增加人奶脂肪比例,令呀B可以盡量食到最好最多嘅人奶!
如果情況仍然冇改善,先考慮試吓一步步咁幫呀B人奶補奶粉揀返成分接近天然原乳嘅奶粉,再參考埋以下嘅轉奶tips,咁樣呀B就更易適應,同媽咪一齊順利過度呢段時間啦:
1.首先盡可能畀呀B飲到最多人奶
2.由一日一餐開始,畀呀B試吓飲奶粉先
3.睇吓呀B腸胃點,排唔排到黃金軟便便
4.如果冇問題就逐少增加飲奶粉次數同份量,如此類推
溫提:如果想呀B夜晚瞓得好啲,臨瞓前嗰餐可以餵佢飲奶粉咁樣仲可以畀多啲時間自己recover人奶添❤


text:
今日我哋既行程係屯門龍鼓灘 > 中華白海豚觀景台 > 環保園 eco Park
今日一早起身發現天氣好好,一心打算到龍鼓灘走一走,
點知出門口去到屯門西鐵站既時侯天氣開始變得麻麻地!
抱住不怕風雨的信念,我哋繼續前行
因為我覺得只要安全,遇上風雨對小朋友嚟講都係一個考驗經歷
我哋搭上西鐵到屯門總站落, C2出口, 沿扶手電梯落去轉左就見到巴士總站
最右手邊就係K52巴士站, 上車搭到去龍鼓灘總站就得架啦!
大家其實去到第23個站 沙埔崗312號 就已經可以落車行出去龍鼓灘,
(24站 沙埔崗177號 ; 25站 沙埔崗127號 及最後總站 龍鼓灘)
你哋可以選擇唔同地點落車去欣賞風景
我哋揀咗總站落車,喺車上面Hysan已經嗌肚餓, 所以我哋去咗海邊餐廳搵嘢食先!
巴士落車後過對面馬路
見到個交通燈掣, 似係新樣喎, 我巿區都未見過!
Photo by iPhone 5S
之後穿過停車場, 就會見到一棵巨樹, 同埋村公所, 天后廟咁!
向海方向行出去, 沿路有好多枱櫈, 係海邊BBQ場的,
沿海行見番頭先喺坐巴士嗰陣見到既發電廠!
見到海邊餐廳同時你都會見到燒烤場, 今日咁既天氣居然都有團體咁早嚟燒嘢食喎!
旁邊仲放咗好多街機係度, 呢D真係名副其實叫「街機」呀喂!
仲有個舞喺度, 有個職員喺上面試咪, 唔同呢度夜晚仲有得唱K?
妹妹坐低咗之後就可以開餐啦! 當然預備咗私家飯俾佢啦!
海邊餐廳冇咩食, 仲要限死你得3款,
今日係粟米豬扒石班, 蕃茄肉片同埋咖喱雞翼飯!
我哋叫咗碟粟米豬扒俾Hysan食, 我同媽咪就求其食少少!
食飽飯之後我就同Hysan出發去中華白海豚觀景台
我抱住多數都睇唔到海豚既心情一路向前行, 行咗唔夠2分鐘已經見到上觀景台既樓梯!
有個指示牌喺度! 指示都好清楚
喺樓梯口影番張相先!
我哋行呀行....
行呀行....
差唔多過百級樓梯, 行到Hysan都話好辛苦, 其實大人行應該15分鐘可以上到個亭度!
影番個龍鼓灘全景先! 今日天氣好差, 仲有打雷聲!
Hysan 不斷話都冇海豚既!
在涼亭呢度右手邊有條樓梯可以行高少少, 但係條樓梯都燒毁, 我聞到好大煲爉味,
中秋都未到, 唔係咁快有人玩煲爉卦
連上面張枱櫈都燒爛哂!
遠望既山都燒到一片死寂!
最後我哋唯有落番山啦!
邊落樓梯邊唱起歌來! 哥哥雖然見唔到海豚但係都好興奮
芊芊見到隻狗睡覺, 跟住指住佢話佢好懶!
我諗隻狗都喺度諗, 唔知呢兩個細路係度做咩!
之後我哋周圍行多陣, 入埋去條村度望吓, 就番去總站等巴士
巴士都算密, 13-20分鐘一班, 所以我哋都係等咗5-6分鐘度就有車!
跟住我哋向Eco Park環保園出發啦!
Photo by CANON 5D Mark III, Len | EF 35mm f/1.4L USM
呀劍評分: 5分
呀劍評語: 我睇過其他人於2013的Blog,發覺有完全不一樣的感受,一來天氣不好,所以沒有遇到玩滑翔傘的朋友,二來像是有人的破壞,河流積有垃圾,山勢像遇過山火般,感覺好淒清!
龍鼓灘 簡介
龍鼓灘因為鄰近珠江口, 水質比較混濁, 因此沒有救生員駐守, 所以不適合游泳.但因為位處新界西部的關係, 是新界西除了流浮山,白泥外, 另一個比較多攝影朋友拍攝日落的熱點.
地址位於香港新界屯門的西面,區內有不少特殊建築,其中香港兩家大型發電廠便位於此,附近亦有不少燒烤場設施.
交通港鐵巴士K52綫:往西鐵綫屯門站C2出口(經輕鐵蝴蝶站,屯門碼頭,屯門市中心)
(以上資料更新至文章當日)


text:
今日係呀劍生日,我哋一家去咗台灣....最出名嘅親子空間《大樹先生的家》,終於嚟到香港啦!我哋去咗荔枝角D2Place TWO第一間分店食住玩
我哋搭港鐵幾個站就到咗荔枝角,D2出口向後行番去長順街,億利對面就係D2Place TWO
由於商場都係啱啱新開冇耐,好多商店仲喺度裝修緊!入咗門口直上扶手電梯
然後沿住呢條路行入去就會見到大樹先生㗎
我哋預約咗晚上時段18:30-21:00,職員先讓預約咗嘅朋友入場,如果walkin嚟嘅朋友,要等到有位剩先準入場!
我知道大家一路打電話都打唔通,不過真係要堅持一直連射咁打,最終係可以打得通㗎!
打通之後職員會好耐心同你約時間,佢會俾幾個最早嘅時間大家,如果咁啱撞正唔得,佢會慢慢同你約好時間,唔會趕住收線,真係值得讚!(不過可能呢個都係打唔通嘅原因^.^)
一入到場兩個就已經第一時間跳咗入波波池,呢個波波池真係好大好深,小朋友最興奮
呢個波波池叫大樹球池,原來每一粒波都係來自台灣,聽到唔係大陸貨係咪即刻玩得安心D呢?!
場外有一格格鞋櫃俾大人細路放鞋
大家要留意喎,瀡滑梯係唔俾大人玩㗎,好多大朋友可能為咗照顧小朋友安全會陪埋佢哋一齊瀡,但係其實會有一定危險㗎!
見到佢哋玩,自己都好想變番咁細個捐入去波波池裡面,可惜望吓自己已經番唔到轉頭喇
指定動作!跳入波波池影番張大特寫
自己未去過台灣嘅《大樹先生的家》,希望有機會下次到台灣可以去玩吓
在波波池裡的職員姐姐,原來唔係剩係為持秩序,仲會同所有小朋友玩,而且仲要玩到好癲㖭,可能場裡面較大個嘅係哥哥,其他都好似芊芊咁細粒,所以姐姐先有對象玩!
波波池隔離就係兒童遊戲區,有好多玩具,廚房仔,公主城堡同火車玩
芊芊見到超巿車就好開心咁推,因為佢好鍾意同我去行超巿買嘢
連廚房玩具都有好多個,唔駛驚同人爭
可能成日見住工人姐姐煮飯,所以有得玩煮飯仔芊芊超開心
喺遊戲區中間有個超大嘅樹型軟墊!上面仲有好多粒蘋果好得意
另一Corner有火車木製玩具
另一邊Corner就有好多個房屋玩具,每楝都有1-2隻公主公仔!
隔離有個0-24個月嘅遊戲區,適合2歲以下嘅朋友
小姐,你已經就嚟四歲啦!但係佢實在太鍾意打韆鞦,所以超齡都要入嚟玩一陣口
其實喺門口(即波波池對面),仲有個沙池同埋呢部波波清潔器,平時見好多Playhouse都有聲稱自己店裡有一部,但係從來都冇見過
但係《大樹先生的家》呢度就成部機擺咗出嚟!真係家長見到都放心哂
玩咗咁耐都未開始食嘢,因為實在太多嘢玩,最後兩個係都要落埋呢個沙池玩先至得
呢個沙池用嘅沙又輕又細,全部來自台灣入口嘅頂級高爾夫球沙坑細沙,所以呢個都係《大樹先生的家》嘅另一賣點
當我一踩落去D沙度,就覺得好涼好舒服,可能你會覺得小朋友會玩到成身都係,又冇帶衫褲嚟玩,但係其實D沙好幼好滑,同埋場外有風筒提供俾大家幫小朋友吹吹身,所以都唔會太多沙,唔影響之後用餐!
兩個玩到唔捨得走(其實已經落咗單),不過我都明白嘅!玩咗半個鐘就叫佢哋番去食嘢係唔夠喉嘅!
[video-sand]
唯一唔太方便就係店內冇洗手間,要出番店外到商場先有
差唔多7點,嘢食都送到枱面,要開飯啦!廚房好大,全開放式,可以清楚見到周圍的衛生程度,放心用餐!廚房外仲有個大風車造型不停轉動
隔離亦設有洗手盆,玩完波波池又玩完沙可以喺度洗洗手食大餐
店內空間好大,因為枱與枱之間都有一定隔離,所以大家用餐時都唔會覺得太過吵嘈
《大樹先生的家》的餐牌,食物選擇唔算話好多,而且價錢都比一般店貴(因為包埋遊戲區嘅價錢嘛)
先嚟個羅宋湯,好足料!
然後來一客雞翼拼豬仔脾!
鮮茄牛扒燴意粉,牛扒唔韌!
小食拼盤
安格斯牛肉漢堡,個賣相好吸引!個鐵藍仲有西瓜哈蜜瓜菠蘿各一片
食得幾滋味!
跟住再嚟一個全日早餐All Day Breakfast,黑松露菌好香!
最後仲有呢碟焗帶子西班牙海鮮飯口,隻帶子真心巨大!啱啱熟恰到好處
可能多客關係,反而最後先上呢個三文魚芝士沙律,好味道好清新!
最叫咗幾杯飲品,有梳打有Mocha,好好飲好好食好滿足呀!
唔講唔知道,原來呢度波波池嘅波係可以買番屋企㗎喎
去到最尾見到呢個情景都幾攪笑,就係小朋友去哂玩,大人留番喺度玩電話!呢個就係今日社會嘅情況,大家應該把握呢D時間同小朋友一齊玩享受親子時光
食飽飽再嚟過!!!!
本來仲帶咗個蛋糕嚟,點知飽到食唔落,最後只係同蛋糕影番副相就帶番屋企
Photo by CANON 5D Mark III, Len | EF 24-70mm f/2.8L USM
呀劍評分: 10分
想跟我去體驗其他活動,快D報名親子團,同埋留意專頁公佈詳情啦!


text:
積分: 407
esmond01 寫道:
唉,你老公可能太耐無o係出面做野,一直呢埋o係老豆間舖到,可以話同出面商業社會脫左節,而且做左自家工咁耐,唔係咁易適應再出去搵工及啟人面色打工,而家你要耐心地比多d支持同鼓勵佢,要慢慢幫佢建立自信,唔好比批評及難聽既說話打擊佢.
其實你老爺有無打算幾時將間鋪比你老公接手或者賣左比人呢?話哂佢有病o係身而且咁大年紀都應該退休享下清福,而且無理由成日自己拎走哂d錢要你地無人工之餘仲要貼錢打工架,下次你地真係要企硬唔好再幫佢啦,你計下條數最多當份人工交左租已經舌左比老爺奶奶,無理由再要倒貼,一係你老公同奶奶keep住間舖既財政唔比老爺惦,如果老爺再唔改善佢既做法不如執左間舖好過,你諗下如果佢係拎d錢去賭既,你地再幫佢都只會害左佢,仲要係個無底深淵添,你地係時候為自己打算下,唔好再咁愚孝.
至於奶奶叫你地搬出去一事,係等BB大都要幾年後既事啦,唔使咁擔心啦,你最緊要同你老公有左共識先,如果未有經濟能力時不能挽強搬出去,要有預算計過哂所有租金,水電,BB將來學費書薄費,2大1細生活費後有剩餘才可以考慮,否則情願賴死唔走.
ringoivy 寫道:
點解你奶奶無端端叫你地搬走呀 人家住得好地地, 咁你老爺間舖係做咩生意架 有時雖然係細細地但都叫做自己生意睇下比d心機會唔會有作為, 因為你老公太耐無出黎社會做事, 一下子佢真係好難適應. 不過佢幾多歲呀 若果仲係後生仔都真係有機會出番黎社會好d喎
積分: 1148
積分: 227


text:
公園
公園係園一種,戶外一大塊有唔少植物嘅地,留畀人康樂之用.公園係西方引入嘅概念,英文叫park,意思係一塊圍咗嘅地,裏面養咗啲野生動物,畀人打獵用.後尾引伸到住宅區附近有大自然嘅地,裏面有野生動物,又可以畀人行山,騎馬.後尾又引伸到市區附近或者裏面留一大塊地,特登留畀大眾來玩,亦可以整靚個城市,呢個就係點解中文同日文譯做公園.
市區裏面嘅公園同花園係有啲似,而花園重點係放響種花種樹種植物,有時重會養埋動物.如果花園係開放畀大眾嘅話,呢個情況之下,公園亦都可以叫做花園,花園亦都可以叫做公園.
原本公園係養野生動物嘅地方,所以早期公園亦都譯做囿(讀又).香港九龍嘅京士柏(英文:King's Park),以前就係譯做皇囿.
種類改
響基本定義之下,公園就可以分做兩種.一種就係野外公園,另一種係市區公園.
野外公園主要係保留大自然或者原有環境,就好似國家公園,森林公園,郊野公園,海岸公園之類.
而市區公園就可以根據唔同用處再細分.例如畀人認識下自然生物嘅動物園同植物園.又例如畀好多人一齊玩嘅大型遊樂場.又或者唔係有特別用途,有大塊地,畀人休息,畀大人細路活動下嘅公園.又或者細塊啲畀人坐下行下玩下嘅公園仔,裏面多數有兒童遊樂場.而主題公園就係有特定主題嘅大型遊樂場.
公園因應唔同目的有好多唔同種類,好多時都會夾埋唔同設施,所以種類可以數都數唔晒.


text:
故事一:識女仔打波
「我發現男友裝咗交友app,佢話用嚟識人打波,我問做咩要識女仔打波,佢仲惡返我『唔信咪唔好信囉!』.事後當然知道佢識女仔唔係打波,而係揸波啦!」
「佢試過無啦啦發脾氣鬧走我,乘機搵第二個女仔;又試過食完生日飯後叫我拎蛋糕返屋企先,自己去咗同第二個女仔慶祝,嗰晚佢去到半夜先返屋企.」
到女事主搵到證據發現男友同其他女仔上過床後就即時講分手,打(揸)波男仲鬧佢絕情.
「佢呀媽阿姨都有打嚟求情,話個仔係玩唔係認真,話未結婚先咁結左婚唔會.我話未結婚已經咁,結左婚我有埋小朋友嘅時候我點算?之後佢地嬲我唔夠愛佢.夠愛就一定會原諒佢.而我就嬲到爆炸!」
故事二:狗公
「有次俾我見到我女友同隻狗公係公司同一個廁格出黎,女友同我講話淨係食下煙傾下計,我信咗.」
男事主同女友係同事,佢發現女友同公司一隻狗公玩得好埋,但女友話佢地只係好朋友,男事主就只好選擇相信.
「再到有一次女友話夜晚要同老豆上大陸玩,我同佢出完街送佢返屋企,點知又見到隻狗公係佢屋企附近唔知等緊邊個,佢好緊張咁同我講話『下做咩,唔係以為我同佢出街呀? 』.到佢上咗大陸我打俾佢,佢又whatsapp同我講話老豆係隔離唔俾佢傾電話,我又on99信咗佢…」
「到最後我點發現既呢?我係女友面前唱隻狗公狗緊公司另一位女同事,點知過咗一陣我就收到隻狗公whatsapp,話我點解喺我女友面前唱佢,重叫我以後唔好搵我女友,跟手Send咗啲相俾我睇,有狗公同我女友嘅對話圖,仲有扑嘢相…」
故事三:唯快不破
「我發現女友朝早先返屋企,問多兩句仲俾佢鬧返轉頭話我煩,話我多事.」
「話說女友同我住同一棟樓,有晚11點左右話瞓先,以前都無咁早.正當我好天真咁以為佢真係早瞓咗.第二朝早7點半左右,係平時搭開嘅小巴站見到佢喺架小巴落車,我見佢啲頭髮仲濕滴滴.當刻就緊係反應唔切,我仲俾藉口自己佢去咗親戚屋企過夜.之後問佢咩事咁早,佢就鬧返我話我多事.」
「後尾佢個best friend睇唔過眼,話咗我知佢去咗第二個男嘅屋企過夜.正當我想攤牌果陣,佢仲早先一步過我講分手.跟住block9埋我電話同whatsapp,fb都del撚埋我,快過坐過山車…」


text:
訓醒諗返起琴晚嘅事,我覺得自己好衰似迫緊你咁,我聽到你想逃避戈一刻我真系好驚,好似你冇諗過要面對佢.直到呢一刻我都仲系好矛盾,我知道你仲未準備好見我屋企人.每一次當你講咗啲好嚇人嘅說話嘅時候其實你系唔知道的,然後當我反覆咁諗返嗰幾句說話嘅時候心裏面就會特別難受,心諗到底你係咪已經唔鍾意我淡左,我覺得有時候我一個人喺度努力我真係好攰,我唔介意付出幾多,我淨係想你配合下我,就好似想唔想嚟我屋企都好你聽晚都要同我講一講你到底係點樣諗,結果琴晚知道左個答案就係想逃避,唔開心係因為有啲失望,不過其實五怪得你的,可能你嘅童你影響太大吧,可以理解你平時點解唔同我講嘅每個人應該都唔會想提返起以前啲唔開心嘢,同埋呢啲都算係你屋企的私隱吧,我都應該要理解你嘅所以我都應該同你say sorry.
其實逃避對於我來講我係幾抗拒的,其實我係一d有事就唔好怕事嘅人,我覺得可能淨係呢一方面你係會咁,原來見家長呢一方面你係有咁大嘅恐懼,你唔講我都唔發覺原來你叫個侍應都唔係好想,不過你唔使驚我會唔鍾意你呢樣野,我強調我愛你係我同你之間嘅事,其他嘢有我喺度就可以了.我唔要求你要點樣氹到我屋企人好鍾意你定點,只不過係好簡單好基本嘅溝通就可以㗎啦,我阿媽都係過來人佢真係唔想你會好似佢同我阿嫲咁樣,我希望我可以幫到你.
其實你一直比我感覺真係好積極進取嘅人,我知道你做其他嘢5會比咁多藉口自己去逃避的.其實我再次理解到兩個一齊真係需要進步的,如果雙方都停滯不前嘅話其實真係好難行.依家呢一刻係你樓下等緊你等緊車你返工,我覺得就係咁樣咁平淡嘅生活已經足夠了,希望我地可以一直都系咁久處不累吧.


text:
Wikipedia:反轉功能
反轉功能係畀管理員同有反轉權限嘅一個功能,去做到一撳復原一啲完全冇建設性嘅編輯,好似破壞同無厘頭嘅編輯.總共有6位有反轉功能嘅用戶名單可以響Special:ListUsers/rollbacker搵到.13位管理員亦都可以做到反轉響Special:ListUsers/sysop列示.總共嘅反轉功能用戶有19位.
幾時用反轉改
響維基百科界面嘅'反轉'連結畀一個標準嘅編輯摘要"反轉咗X嘅編輯到Y嘅最後版本".呢個只係響明顯非建設性嘅編輯先至好去用反轉,好似破壞;去反轉你自己嘅用戶空間;或者去反轉禁止咗嘅用戶.其它原因嘅打回頭應該要加入合適嘅編輯摘要,即係要用其它方法完成.
用反轉嗰陣係可以指定一個編輯摘嘅嘅;但係呢個係需要改連結嘅URL或者用其它附加嘅軟件同埋程序.當嗰種嘅工具用嗰陣,個方法就可行,反轉就可以用響任何嘅場合度,加咗編輯摘要嘅解釋.要響反轉度加摘要,響HTTP get參數度加入"&summary=rvv"到反轉嘅網址之後.
反轉一定要好小心去用.如果你用反轉去恢復一版,就會留低咗你自己個名,噉你就要小心肯定嗰啲字無遺反到任何維基百科嘅政策.當有問題嗰陣,手動去做打回頭到適合嘅版本,響編輯摘要加入你嘅原因.
幾時唔去用反轉改
如果有對編輯嘅反轉有任何嘅問題,請唔好去用呢個功能.改用復原功能,再加入你要打回頭嘅原因.錯誤使用反轉功能可能會將個權限由管理員收番.由於反轉功能會自動畀咗管理員去用,響唔拎走管理員權限嘅情況之下係唔可以拎走佢哋嘅反轉功能.
點樣做到改
反轉功能可以響篇文嘅編輯紀錄,差異同埋用戶貢獻頁度見到.當一位管理員響篇文度見到唔合適嘅修改(通常係破壞),佢哋就可以去用反轉連結到上一位編者嘅最後編輯,佢哋可以撳個'反轉'連結去復原破壞性編輯.
如果破壞係做多過一次而且係連續嘅,所反轉嘅版本係上位編者嘅最後版本.個自動編輯摘要就會好似噉響下面生成:
用戶A係被反轉嘅編者,用戶B反映管理員或者反轉者對用戶A反轉嘅編者.因為呢個功能通常係用來反轉破壞,用戶A嘅貢獻連結包含咗,可以易啲對嗰位用戶警告.
響全部嘅個案度,反轉會嘜佢自己做一個"細修改",因此會有一個粗體"m"會響最開頭度.
反轉功能嘅好處改
管理員同反轉者只需要撳滑鼠一到兩下去拎走破壞.反轉亦都明顯噉快啲同用少啲頻寬去保存一次編輯(相比用『復原』或者手動編輯一個舊修訂),一般來講,我哋唔應該擔心效能.
大量反轉改
如果你需要去大量反轉非破壞嘅編輯(例如討論有共識等),請用可以自定編輯摘要嘅程序.有一個程序,en:User:John254/mass rollback.js,容許全部可以見到嘅反轉連結做到一撳復原,但係都要小心.當編輯完成嗰陣,佢就會分別響唔同嘅分頁/視窗度開咗操作完成畫面.
自定編輯摘要改
預設嘅反轉工具都會有一個標準嘅編輯摘要.有工具係可以自定編輯摘要嘅.兩個例子程序係en:User:Gracenotes/rollback.js同埋en:User:Mr.Z-man/rollbackSummary.js.一個類似嘅工具,當用反轉嗰陣提示編者加入編輯摘要,係en:User:Ilmari Karonen/rollbacksummary.js.用自定編輯摘要可以幫到睇番非破壞性編輯.
反轉同Twinkle改
反轉係回應破壞嘅其中一種方法.已經裝咗反破壞Twinkle程序嘅編者亦都可以申請反轉權限.同時有反轉同Twinkle嘅編者當睇緊差異嗰陣會見到附加嘅"反轉"連結.編者鍾意嘅可以去用Twinkle,或者用反轉(會快啲).當編者撳"反轉"連結(唔係Twinkle連結),個上一位用戶嘅編輯就會打回頭.響反轉嘅預設設定,唔會開新版或者標籤去警告破壞,而係會自動畀一個編輯摘要.
點樣申請反轉改
任何一位管理員都可以自己判斷去畀用戶反轉嘅權限.要畀反轉權限,管理員就要去Special:Userrights,再對嗰個戶口加入反轉權限.
你亦都可以響Wikipedia:請求權限/反轉去申請反轉權限.
反轉實習工具改
要試反轉工具點樣行,請睇Wikipedia:新管理員學院/反轉.
歷史改
個反轉權限響2009年8月31號響粵語維基百科開着咗,同一日亦都開始畀呢個權限畀有關嘅用戶.詳情請睇Bugzilla:20419.


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
上網成日見啲人 Share 話乜乜乜髮泥/髮油好用,但自己買咗返嚟用就中晒伏,貨不對辦,Gel 到成 Pat 屎咁,係咪連個天都唔鍾意我呀 😫?施主冷靜啲先,其實未必係個產品出事,Gel 落不似預期可能同你髮質,頭皮都有關係!如果你都係其中一個苦主,或者呢篇文可以幫你解開長久以來嘅疑惑.想 Gel 個靚頭,就要由了解自己個頭開始,搞清楚自己啱用同應該避開咩 Product,就唔使再怕買錯射錢落海啦~
#簡單髮質測試
洗完頭,先用毛巾輕輕抹幾下,再用手梳晒啲頭髮去後面 Check 一 Check 你係屬於邊種髮質.髮質硬度主要會決定你適合用邊種 Hold 力嘅造型產品.
第一種:軟幼髮質
如果頭髮貼貼服服咁向晒後,咁你就係屬於軟髮質!中 Hold 力嘅造型產品會比較適合你,因為愈硬嘅產品通常會愈重,如果軟幼髮再用埋重身 product,好大機會出現 Gel 完好硬但同時扁塌嘅尷尬情況.
第二種:正常髮質
如果你發現頭髮散散地,有啲向天有啲又向後咁,你就係屬於正常髮質!幸運的你,市面上大部分產品應該都啱你用,根據想要嘅 Gel 頭效果嚟揀選造型產品就搞掂,不過香港地天氣始終比較濕熱,建議可以用返中至強硬度嘅產品,個髮型就可以 Last 耐啲更持久.
第三種:粗硬髮質
若然你頭髮係前後左右咁分散晒,咁你就係屬於硬髮質.愈硬嘅頭髮應該選用 Hold 力更強嘅產品,持久力會強啲,產品本身亦有適當重量可以幫手控制頭髮方向,令你更易做出想要嘅造型效果!
#你係邊種頭皮性質
除咗髮質之外,亦需要考慮埋頭皮屬性去決定你應該用乾身定油潤感較高嘅產品.
第一種:油性頭皮
只要一日唔洗頭就會又油又塌,頭髮又容易有油膩感嘅話,好大機會係油性頭皮!含有高嶺土成份嘅髮泥會幾適合你用,因為高嶺土吸油吸水嘅能力非常強,可以大大減低頭髮望落油淋淋嘅感覺,反之如果選用油潤感高嘅產品會搞到頭髮勁油又唔 Hold,一個唔覺意會變油頭毒 L!
嵐 無光澤高嶺土髮泥
第二種:乾性頭皮
兩日唔洗頭但頭髮都唔會話好油,但容易有頭皮屑嘅你好有可能係乾性頭皮.呢種情況可以揀用髮油或者 Paste,可以解決到毛燥感乾柴柴嘅感覺,成個效果出嚟亦會 Smooth 返好多.如果乾髮再選用乾硬感強嘅造型產品,Gel 頭時會感到頭髮不斷被拉扯,唔止痛仲要完全 Gel 唔到嘅慘況……
第三種:中性頭皮
頭皮乾爽舒適,平時冇油膩或痕嘅感覺的話,恭喜你,因為擁有中性頭皮係最易處理.你只需要理解返造型產品出嚟嘅髮型效果就得,因為中性頭皮髮質嘅還原度係相對較高,只要根據你想要嘅造型揀啱產品,就可以 Gel 到你想要嘅髮型!
#常見 Gel 頭謎思
買咗一款啞色髮泥,明明標榜係啞色乾身,但返到屋企發覺出嚟效果完全唔係啞色,而係令身帶有光澤度?
其實頭髮上有一定嘅頭油,當頭油混合乾性嘅造型產品後,出嚟效果有可能會令光澤度提高,所以一般我哋都會建議返大家 Gel 頭前最好洗一洗個頭先,清水都 Ok,如果係油性頭皮嘅就最好落埋洗頭水洗走頭油,頭髮乾爽啲,出嚟嘅效果就會更貼近你想要嘅造型.
揀咗款中光澤度造型產品,用後發覺亮度不足,而且難以搽上頭髮又或者用完感覺髮質好毛燥,點搞?
咁樣的話,好有可能你嘅頭皮係屬於乾性,當頭髮吸收咗產品水份,出嚟嘅效果就會變得冇咁令身,相對地亦會較難推開.建議可以揀返髮油/Paste 或者 Clay Pomade 呢種 Smooth 啲嘅 Product,都可以減低乾柴柴嘅感覺.
以上係張梁記根據多年來接觸唔同客人所累積嘅經驗同心得,有問題可以喺 Facebook/IG 搵我哋一齊研究下,例如想知邊隻 Product 可以做到你嘅要求,都可以搵我哋傾㗎!
延伸閱讀
個個都洗頭,你估個個都識洗咩😂
其實 Eau de Toilette 同廁所有咩關係?男士香水百科全書
是但求其 Gel?頭髮造型新手教學
2021 © CHEUNG LEUNG KEE ESTABLISHED IN 2015


text:
磷
性狀改
磷係一種易起化學反應嘅,有毒嘅氮族非金屬元素.佢嘅化學反應活性同埋毒性取決於形態嘅唔同而有所區別.
單質磷嘅同素異形體改
- 黑磷(金屬磷)
- 化學結構類似石墨,所以可以導電.
- 化學式一般寫成P.
- 深黑色粉末
- 紫磷
- 化學結構係層狀,但同黑磷不同.
- 化學式一般寫成P.
發現改
喺化學史上第一個發現磷元素嘅人,要推返去十七世紀嘅一個德國漢堡商人波蘭特(Henning·Brand,約1630年~約1710年).佢係一個相信煉金術嘅人,由於佢曾經聽過傳說中從尿入面可以整到「金屬之王」黃金,於是抱住圖謀發財嘅目的,用尿做咗大量實驗.1669年,佢喺一次實驗入面,將砂,木炭,石灰等同尿溝埋,加熱蒸餾,雖然冇得到黃金,但竟然意外咁得到一種好靚嘅物質,佢色白質軟,可以喺黑暗嘅地方放出閃爍嘅亮光,於是波蘭特就起咗個名畀佢,叫「冷光」,呢個就係今日稱之為白磷嘅物質.波蘭特對於製造嘅方法,起初收收埋埋,不過,佢發現呢種新物質嘅消息就即刻傳滿成個德國.
德國化學家孔克爾曾經用盡種種方法想搵出呢一個秘密嘅製法,終於搵倒呢種所謂嘅發光嘅物質,係由尿入面提取出嚟嘅,於是佢亦開始用尿嚟做試驗,經過千辛萬苦,終於喺1678年成功.佢係將新鮮嘅尿蒸餾,等佢蒸餾到水分就快乾嘅時候,拎出黑色嘅殘渣,放喺地窯入面,等佢腐爛,經過幾日之後,佢將黑色殘渣拎出嚟,同兩倍嘅「尿渣」入面嘅細砂混合.一齊放喺曲頸瓶入面,加熱蒸餾,樽頸就連接住裝水嘅收容器.起初用微火加熱,然後用大火乾餾,直至尿入面嘅揮發性物質完全蒸發之後,磷喺收容器入面凝結成白色蠟狀嘅固體.後來,佢為咗介紹磷,寫咗一本書,個名叫《論奇異嘅磷質同埋佢嘅發光丸》.
喺磷元素嘅發現上,英國化學家波義爾差唔多同孔克爾同時,用咗同佢相近嘅方法都整倒磷.波義爾嘅學生漢克維茨(Codfrey·Hanckwitz)曾經用過呢種方法喺英國整倒較多嘅磷,成為商品運到去歐洲其他國家賣.佢喺1733年曾經發表過論文,介紹整磷嘅方法,不過講得好含糊,之後,又有人喺動物嘅骨質入面發現倒磷.
名點嚟改
由於單質磷喺空氣入面會自燃發光,喺英文入面,磷個名嚟自希臘文嘅 Phosphoros,原本指「啟明星」,好「光」咁解.而喺中文,磷本來係指薄石.
分佈改
磷喺地殼入面嘅含量係0.09%.磷唔單止以單質存在,通常會喺磷酸鹽中天然存在,尤其係磷灰石.磷亦存在喺生物體入面,係原生質嘅基本成分.
制備改
磷嘅現代製法係將磷酸鈣同砂(主要成分係二氧化硅)同埋焦炭一齊放入電爐加熱.為咗條反應式易啲理解,可以寫成兩步,如下:
- Ca3(PO4)2+3SiO2=3CaSiO3+P2O5
- P2O5+5C=2P+5CO
同位素改
含氧酸改
磷有5種比較重要嘅含氧酸:
用途改
磷可以用喺安全火柴,煙花,燃燒彈同埋化肥,仲可以保護金屬表面唔會生鏽.
磷酸嘅用途亦好廣泛.
對人體嘅影響改
磷係人體入面含量較多嘅元素之一,只係比鈣少啲.磷係骨骼同牙齒嘅構成材料之一.正常成年人骨入面嘅含磷總量大約有600~900克,人體每100毫升全血入面含磷35-45毫克.磷可以保持人體內代謝平衡,喺調節能量代謝過程入面發揮重要嘅作用.佢係生命物質核苷酸嘅基本成分.佢參與體內嘅酸堿平衡嘅調節,參與體內嘅脂肪嘅代謝.
磷缺乏會出現喺低磷血症,引起紅細胞,白細胞,血小板嘅異常,軟骨病.磷過多會導致高磷血症,令血液入面血鈣降低導致骨質疏鬆.


text:
學習日文既路途上總係諸多阻滯,無論係想學既,自學既,甚或者出去學校學既都好,都總會遇上唔少瓶頸位無辦法突破,例如初學既,總會背唔熟五十音又或者搞唔清幾時要讀長音;已經捱過左初學階段既,又會被一大堆背極都背唔完既生字嚇親,再唔係就係啲文法記極都記唔入腦;即使大家突破左以上咁多關,相信最後都會發現自己聽力或寫作能力方面好難改進…
I know that feel!作為一個過來人,大家所遇到既問題筆者都有遇到!以下筆者會將自己遇到過既問題同最後解決既方法分為六個,並且由淺至深排列,將自己所得既經驗歸立好再係度分享比大家,等大家可以對症下藥!
五十音
背五十音係每一位日語學習者既必經階段,但背曬佢都要下一番苦功,唔知有無讀者係仲未記到五十音呢?不如參考一下以下既方法啦!
如果你係「死記硬背派」,或者可以參考我寫過既兩篇文章先,其實背五十音可以比想像中有趣得多,不如睇下以下兩篇所提供到既方法幫唔幫到你
無論背咩都好,其實用愈多方法去記,去刺激大腦就最快入到腦!但係如果以上講過既種種方法都行唔通呢?
筆者就會建議大家…跳過背訟部分,直接學習生字同課文!
放心!筆者唔係hea大家話求其skip左佢就算.如果大家真係嘗試過曬各種方法,但五十音總係記唔熟,其實真係唔緊要—雖然大家記唔「熟」啫,但點都會有個約莫印象既,只要你對每一個字都有一個「丫!呢隻字呀嘛,我有見過有印象呀!」既感覺既話,其實剩下來要做既野只不過係透過唔同既方法加深隻字既認識,而最直接既方法就係直接進入之後既學習階段,讀課文,學生字.
可能你會問如果遇到唔識熟既字應該點算,答案好簡單,就係老實地去返五十音表度查返個讀音,但未完!查清返個讀音之後就成個生字讀出聲,當你連埋個生字一齊去記五十音既時侯,你個大腦就會多一種方法去回憶返呢一隻字,從而加深印象!更好既係,呢種方法可以順道幫你記埋生字,唔需要學黎學去都係五十音咁沉悶!
係未完全熟透每一隻字既讀音既情況下,直習去學習生字/課文既效率可能係會有少少低,但相信筆者,速度會愈黎愈快!自自然然,大家就會無啦啦驚覺自己已經識背曬唔五十音架啦!
長音
所謂日文既長音,簡單黎講就即係將發音延長,例如讀おかあさん既時侯,大家係唔會讀「お·か·あ·さ·ん」,而係會讀「お·か~·さ·ん」;但問題就來了,到底咩時侯要長音,咩時侯唔需要呢?「速讀日本語
」呢個網站就介紹左當中長音既文法規則,亦都係唔少人學習長音既方法:
好複雜?好麻煩?筆者都覺呀!筆者以前就係用背文法規則既方法去學習長音,雖然有一排真係可以背得好熟,但每次讀之前都要先諗一諗真係好麻煩,而且又讀得慢…
但原來學識長音既方法好簡單,就係唔好理以上既文法規則,讀書既時侯有理無理讀左出聲先!透過自己實際用口讀左出聲再體會所謂長音,就係長音最好既學習方法啦!
講就容易,但實際操作應該係點?首先大家可以拎返自己既教材聽一次正確既讀法,之後跟返平假名慢讀一次,再快讀一次…相信大家係快讀既時侯就會發覺遇到長音既時侯,自自然然就會讀到出黎,並唔需要事前記一大堆文法規則!而長音組合黎黎去去都係個幾個(例如 あかさたなやまわ)再加上あ)等,只要練習時捉緊幾個例子,讀多幾次聽多幾次,下次遇到同樣長音既時侯就會自然讀到出黎!而事實上筆者都係用咁既方法學會長音變化!
生字
提到有關日文生字既困難,相信唔使多講大家都會知係咩—就係生字太多,時間太少!啲生字總係背極都背唔曬,到底要點解決?
集中目標
隨住大家學習日文既程度愈學愈深既同時,所接觸既生字量一定會隨之而大量增加,但腦就得一個,時間就得廿四個鐘一日,我地一定要搞清楚各種生字既分類—一黎可以就住唔同種類既生字分別作唔同既方法去溫習,等記生字呢個步驟可以事半功倍;二黎分清楚之後我地就可以先集中處理一啲重要,要優先處理既生字
筆者溫習生字既時侯會簡單將生字分做三大類—分別係(1)外來語 (2)音讀漢語 (3)和語
(注意呢個分類只係方便大家溫習使用,同真正日文文法分類會有唔同既地方)
(1):粗略地分,大多數以片假名黎表示既都係外來語黎既,例如スプーン (spoon),バス (bus)等等,而呢類既生字筆者建議大家唔使放太多時間落去,因為好多時只要讀過一兩次,就會知道佢係來自邊一種英文字,對應返就已經會明白該種生字既意思!甚至去到後期一啲比較深既外來語,例如コミュニケーション(communication),ユニフォーム(uniform)其實都係一樣做法!
(2):漢語既處理方法一樣簡單,係學習每一個漢語我都會進行兩個步驟(i)確認意思;(2)重覆朗讀.可能大家會問筆者點解要確認意思呀?咁似中文字,唔使睇意思我都明啦~
咁你就大錯特錯啦,有唔少漢語都同大家日常用開既中文有所不同架,等我比三個字大家估估係咩意思啦:
. 愛人;
. 床屋;
. 大家
答案:
.情夫/婦;
. 剪髮屋;
. 房東
筆者係學習漢語既時侯都不時搞錯呢啲生字!你話如果同日本人溝通講錯你話幾尷尬呢,所以學漢語之前,記得確認一下佢既意思先!之後既步驟就簡單得多,就係透過多次既朗讀(記得要讀出聲,唔係得個睇字),將讀音同漢字之間做一個連結,等自己下次讀既時侯可以有個反射,知道呢隻漢字係點讀.
(3)
:和語最大家應該花最多心神落去溫習既一類,而佢既範圍亦都係最廣,借用WIKI
定義:「漢語和外來語+動詞「する」構成的複合詞(「選択する」,「サービスする」等)以外的幾乎所有動詞,幾乎所有的形容詞,以及全部助詞都屬於和語.例詞如:みる(見る),はなす(話す),よい(良い),が(主格的助詞),うみ(海),やま(山),さくら(桜)等.
」
最慘係訓讀名詞既讀音簡直係捉唔透,又有邊個估到山係叫YAMA,海係叫UMI先得架…不過又唔係灰心,係處理呢一類字語方面筆者都有少少心得.當然同課文有關既重點字眼要記熟佢,但每課都都總有好多額外既生字去記,呢個時侯我地可以借用一下「背五十音」既拖延方法:就係遇到佢既時侯照讀照過,只要成功對生字有個初步印象就可以.因為尤其係初學階段,好多生字都會係之後既課文出現返,到時只需要印象又會再進一步加深.
當然生字唔似得五十音咁常見,未必可以係之後學習既內容見得返面啦!所以我會建議大家買一本雞精生字書,因為生字書比起逐課課文比你既生字分類得更加有條理,例如佢地會一次過將生字分返あいうえお音序,同埋分埋詞性比大家等等…將有印象但未背熟既生字集中係生字書溫係筆者咁耐以黎覺得比較有效率既溫習方法!
今次分享到到呢度先!唔知以上既方法幫唔幫到大家呢?大家試過有用既話都可以分享返比朋友或者比啲feedback筆者,等方法可以變得更加完善!而有問題亦都可以係facebook或者我地既伸手區發問架!
剩餘既文法,聽力,寫作既改善方法都會一次過係下一次既文章提到架!記得緊貼我地LikeJapan專頁啦!


text:
HKU Geog/ Urban Governance JS6717 超詳細分享 | Major/minor配搭?讀human定physical geog?出路?
知道大家都想再知多啲關於 HKU Geog/Urban Governance嘅資訊,所以就邀請咗 @baetutorr 解答大家喺我story到留低嘅問題~好多謝佢答得咁詳細,希望幫到大家! 課程結構 問:Major/minor配搭?GPA幾高先可以declare geog做major? 答:其實HKU soc sci嘅major minor嘅配搭都好有彈性,declare geog或者其他科係冇GPA requirement㗎!基本上你只要符合到declare major同minor嘅最低學分要求就可以㗎啦!而通常個配搭會係: 1 major + free elective/ 1 major + 1 minor + free elective/ 2 major + free electives/ 1 major + 2 minor + free elective.唔同配搭嘅分別就在於free elective嘅多少啦.而就算你個2nd major/ minor係跨faculty都可以 e.g. Geog + Korean.不過當然都有啲專科係未必俾你咁做㗎,e.g. Accounting,所以你哋規劃嗰陣要留意清楚呀! 課程內容 問:HKU geog同urban governance分別主要會讀啲咩topic?以human定phy geog為主?定係兩方面提供嘅course都幾平均可以自己揀?有冇同DSE Geog C1 (tectonics)/ E1 (dynamic earth) 相關嘅內容? 答:Geog course入面雖然冇officially 細分咗做human同phy geog,但兩種都有得揀嘅.你可以專攻一種,又或者兩種溝埋嚟讀都得.Human嘅話就有Tourism, Leisure and Recreation, Population Geography, Political Geography, Economic Geography, Financial Geography等等.而Phy就有主要都係講番ecosystem嘅嘢 - atmosphere, hydrosphere, lithosphere都有嘅.不過如果係想好深入讀ecosystem,尤其想係從科學角度去學,比較建議BSc嘅ecology & biodiversity!想讀多啲關於DSE geog C1 + C2 (sedimentary rock) + E1嘅,geology就會比較適合! Urban Governance就係讀從地理角度去講urban planning.首先intro course會教啲basic concept同 principle,之後嘅advanced course會用到香港做case study去學點樣有效規劃城市.而今年department新嚟咗一個韓國lecturer,所以有個course係用South Korea做例子.同埋佢有分三個stream: Urban planning and Transport Management/ Sustainability and Development/ Urban Economy and Society,你哋可以specialise 一個theme 或者溝埋嚟讀都得 . 兩科都有個好特別嘅嘢就係有一個method-related course會強烈建議要take嘅,入面有GIS/ Research design/ field methods/ spatial analysis etc…可以揀.個人認為GIS最有用,真係有啲geog-related嘅工會要求你識GIS TT 要有咩心理準備? 問:高中冇讀Geog會唔會好難適應? 答:唔會呀,HKU geog出名hea到爆炸又靚grade.好多其他唔係讀geog嘅人都會揀geog intro course 做free elective,或者甚至因為易讀而揀geog做minor.呢個情況喺bba好常見!證明其實geog唔難讀,不過讀唔讀得精又係另一回事 !有geog底會容易識得點樣用geog角度去分析一件事,但冇嘅就好容易會變咗用通識角度去分析,亦即係講咗啲冇讀geog嘅人都答到嘅答案! 問:高中用中文讀Geog會唔會好難適應? 答:我自己就英文好廢之餘,中學都係用中文讀geog,但我覺得完全應付到!! 因為其實啲lecture上嘅英文都唔係好難,而且geog course冇tutorial,所以都唔洗點用英文講嘢 :P 問:要睇好多readings? 答:唔會呀,reading比較多係supplementary,冇睇A-/A,睇咗A/A+ :P 教學模式 問:多唔多field trip?有冇海外field trip? 答:比起geology就冇話好多,我自己去過嘅field trip都係同urban planning/ sustainable development 有關. 海外field trip係其中一個可以揀嘅capstone嚟!今年好似有南韓/意大利/英國同澳洲揀! 考核模式 問:以coursework定exam為主? 答:通常個ratio都會係5:5/ 6:4/ 4:6. 收生/成績要求 想揀geography就揀番HKU Bachelor of Social Sciences,收生Best 5 25分左右. Exchange Soc sci入面有樣叫Global Citizen嘅嘢,要求學生要喺grad之前去一次境外exchange/ internship.而exchange方面可以報HKUWW/ Faculty-level嘅exchange.HKUWW入面嘅國家就多啲,近至中國遠至非洲都有. 出路 問:讀HKU Geog嘅「錢途」? 答:Geog其實都算係「乞食科」一種,佢唔似專科咁specialise咗你個career path,所以啲人會話好難搵到工.不過正面啲睇就係你嘅career path都會好flexible,好多人讀完geog會去讀pgde做老師,亦都有人會去做marketing,亦都有人會讀master再讀番啲專科 e.g. urban planning.有啲人甚至去做freelance,所以其實都好睇你點去規劃嘅 :p


text:
農曆新年已經到咗啦!呢幾日大家都少不免要去拜年,可以收到各式各樣嘅禮品之餘,仲可以食到林林總總嘅賀年食品同糕點.但你哋又知唔知原來賀年糕點嘅卡路里係非常之高!首先同大家簡單講解下卡路里同減肥嘅關係先.
卡路里係熱量嘅單位,一般成年人每日需要攝取嘅卡路里係1500-2000,實質數量會因應你嘅體重,身高同歲數而略有不同.如果我哋係吸收新熱量嘅時候無將舊嘅熱量消耗,剩低嘅熱量就會變成脂肪積存係體內,慢慢就會變肥⋯⋯
大家一齊了解下到底賀年糕點有幾多卡路里啦!
蘿蔔糕
最受歡迎嘅蘿蔔糕每100克大概一副啤牌咁大,就有117kcal,有1茶匙油,糖分都唔算太高.但入面嘅餡料好似臘腸,臘肉咁都會致肥,加埋XO醬同辣椒醬食就肥上加肥!
芋頭糕
芋頭糕比蘿蔔糕有較多嘅澱粉質,所以熱量會比較高,每100克就有138 kcal,有1茶匙油,因為入面加咗啲臘味.而且芋頭糕比蘿蔔糕含有較高鹽分,食兩塊啤牌大小嘅芋頭糕已經等於全日鹽分攝取量上限嘅一半!
年糕
年糕每100克就有265kcal,熱量已經超過一碗飯.如果食兩副啤牌大小嘅年糕再加多隻雞蛋,再用2茶匙嘅油去煎,熱量已經等於680 kcal,熱量仲高過1個巨無霸呀!而且1塊入面就含有3至6粒方糖.
馬蹄糕
每100克馬蹄糕就有150kcal,入面仲有3粒方糖,糖分比年糕低,同時鹽分比芋頭糕同蘿蔔糕低,但建議最多都只係可以食兩副啤牌份量嘅馬蹄糕.
黃金糕
最肥一定係黃金糕,每100克就有290kcal,係卡路里之冠!千其唔多食咁多黃金糕呀!
大家記住切糕點嘅時候唔好切咁厚,用易潔鑊煎糕點用少啲油,同埋唔好將糕點當作正餐食,好肥嫁!
不過食肥咗都唔緊要啦!因為有VEGAS 360 嘅瓷温擊壓瘦身療程,可以幫你擊退脂肪同排走體內堆積咗好耐嘅廢物,助你重拾曲線體態!而且仲可以活化細胞,促進新陳代謝,達致減肥同保健嘅效果!宜家新客戶首次體驗價都只係需要$168 (原價 $1280)就可以立即體驗到啦!新年再食多啲野都唔使怕,快啲登記喇!


text:
「評論」
有啲人好鍾意評論,人又好,事又好,就係鍾意評論一啲同佢冇關痛癢嘅嘢!但係評論之前,好多時都佢哋只係一知半解,甚至乎只係聽番嚟.最慘嘅就係佢哋會活係自己嘅虛構空間,將啲嘢扭曲完之後就當成係事實,然後再同其他人討論.講真嚟啲人係超無品,關佢鬼事咩,所以評論任何嘢之前首先應該先搞清楚所有嘢.每個人都總有啲嘢係無人知,所以凡事唔好淨係睇表面!
「基礎」
評論嘅基礎係要有根有據,只不過絕大部分人都會因為見到事情嘅一小部份就去評論嘅話,老實講其實係好唔負責任嘅行為.如果無深入了嘅而去評論嘅話亦都表示評論嘅人有幾膚淺,完全毫無深度可言.因此凡事唔好淨係睇面嗰浸,評論前應該要睇埋底嗰浸.所以好多時我都唔會去評論其他人同事,就算評論我都會希望保持中立,唔會太快去靠邊,太快去作結論.
「膚淺」
要去了解一個人,一件事,其實要花好多時間同精神.評論任何嘢都可以好容易,分別在於有無深度.有啲人為咗吸引別人嘅注意,好多時就會嘩眾取寵,製造話題,去作出極端嘅言論.有無深度一辯就知,所以有時毋須理會嗰啲膚淺嘅人.其實將心比己,如果你牽涉係某啲評論之中,而你知道並非事實嘅全部,咁你會點呢?所以評論任何嘢之前,大家先諗一諗應唔應該評論呢?
Also published on Medium.


text:
史前史
史前史 (粵拼: si 2 cin 4 si 2 )係指有信史之前嘅史.嗰時人類重未有字寫史,所以而家嘅人對嗰時嘅史了解得唔多.因為唔同地方嘅人類發明字嘅時間都唔同,所以史前時代無一個特定嘅時間.不過,史前時代泛指公元前4000年以前嘅時期.漢族嘅夏朝就係屬於史前史;商朝打後有咗甲骨文,所以商朝係屬於信史時期.
彰化縣
彰化縣 (英文: Changhua County 或 Changhwa County )係台灣西部一個縣區,人口大約有一百廿八萬幾,係人口最多嘅縣.而家嘅縣長係王惠美,縣城喺彰化市.
中石器時代
中石器時代 ( 粵拼: zung 1 sek 6 hei 3 si 4 doi 6 ) (英文: Mesolithic )係其中一個史前時代,響舊石器時代同新石器時代中間,約莫由一萬年前更新世末期去到七千年前農業開始出現.
古代史
古代史 係世界史嘅其中一個時代,排喺史前史之後,亦即係開始有文字記載史事之後,一路去到中世紀.
歷史
歷史 (粵拼: lik 6 si 2 )或者 史 ( si 2 ),係有系統噉收集過去資料.用來做學科名嘅時候,歷史就係研究人類,家族同社會書寫紀錄.如果唔係書寫紀錄,一般都叫做史前.歷史知識包括過去事件知識,同埋歷史思考方法. 傳統嚟講,歷史係人文學科.不過近年學術界,都會歸佢做社會科學,尤其係編年史.
解剖學
解剖學 (粵拼: gaai 2 fau 2 hok 6 )係生物學嘅分支學科,主要研究生物嘅結構同組織,最常見做法係將死咗嘅生物劏開解剖,所以叫解剖學.自古以來都已經有人喺度研究解剖學,佢嘅歷史甚至可以追溯到史前.喺唔同嘅時間層面嚟睇,呢個學科本質上同發育生物學,胚胎學,比較解剖學,進化生物學仲有物種演化都好有拏褦. 同解剖學息息相關嘅生理學,研究生物唔同部位嘅結構及作用,所以好多時都會兩樣嘢一齊學.人體解剖學係醫學中最基礎,最常用嘅學科.


text:
We are all in the gutter, but some of us are looking at the stars.
(今次講挪威結他神手Eivand Aaset, Ross Turner嘅愛爾蘭老街Field Recordings, 仲有ONJ嘅Physical 同Joy Division抽水王Peter Hook)
又Oscar Wilde?當然,十月嘛.理Q得佢乜嘢股災月乜慶物慶,最緊要絕對係死鬼王爾德生日.今次條題講到「眾人皆浸臭溝渠,唯獨有人懂賞星」,雖則呢句幾乎可以列入Cliché,但實在啱晒時勢.對於從未睇過句咁嘢嘅你,我堅係妒忌嗰種第一次領會箇中意思嘅感覺⋯⋯
挪威結他神手四人眾再闖夢境
The Eivand Aaset 4-Tet
Phantasmagoria, or a Different Kind of Journey
大約廿零年前開始,多得David Sylvian推介,認識咗兩個好正嘅挪威Nu Jazz Artist ,吹小號嘅Nils petter Molvær早兩期介紹完,今次到結他手Eivand Aaset.佢當年出道時,可算係透過電氣運用重新構想出結他嘅彈法同音色,咁多年來嗰分對創意嘅渴求執着冇停過.最新呢張大碟《Phantasmagoria, or a Different Kind of Journey 》,佢更加以四重奏領班名義,帶領三名樂師延續2012年喺ECM出嗰張《Dream Logic》未完旅程,再次帶大家穿插探討夢境,現實同埋幻覺嘅景象.其中,佢亦揾番上張《夢邏輯》時有份拍檔嘅Sampler大師Jan Bang,為以下呢首作品帶來額外的質感紋理.歌曲入面阿大哥啲結他聽完要唞啖大氣㗎真係!
Didn’t See This One Coming:
另外,仲有呢Cut就揾咗另一位同樣合作無間兼且來自挪威嘅小號手Arve Henriksen客串,佢啲吹口同Nils Petter Molvær比又係完全另一樣嘢,含蓄而優雅.
Manta Ray (or) Soft Spot :
計我話,呢張唱片要聽雙張黑膠版本感覺會好好多,HiFi友更加唔在講.唔信?以下即管全張碟逐Cut抽少少章節你哋試聽,好嘢呀,幫襯吓啦喂!
Excerpts From The Album 《Phantasmagoria, or a Different Kind of Journey 》:
在都柏林歷史建築物記錄時空悠蕩
Ross Turner
In The Echo : Field Recordings Of Earlsfort Terrace
熟悉多種樂器嘅音樂人Ross Turner,2014年任愛爾蘭國家音樂廳駐場藝術家時,一直有個心願希望保留喺都柏林Earlsfort Terrace呢幢古老建築物的環境聲音.大家唔好誤會,佢目標並非華麗嘅音樂廳表演場地,反而着眼於大樓棄置空間,舊課室,後樓梯,舊殮房以致一啲儘管歷史悠久但再無人用嘅地方.佢搵咗十幾個愛爾蘭最好嘅樂師同埋歌手,精心揀選佢哋最喜歡嘅地方Set錄音器材,製作啱feel嘅音樂作品.以下呢首係大碟第一首錄嘅歌.同Paul Noonan合作嘅Roger Moffat,當時仲係國家交響樂團嘅敲擊樂手,錄音個位置本身N年前曾經係都柏林大學病理科嘅太平間,家陣存放大量敲擊樂器.場地本身很肯定存在殮房嘅奇怪能量,你聽到啲乜就睇你時運高低.
Paul Noonan – A Tenderness :
講得係Field Recordings,當然會用器材錄低周遭環境回音同空氣流盪嘅聲音,愛爾蘭Indie Folk唱作歌手Katie Kim,就揾咗玩木管樂同電音嘅Seán Mac Erlaine合作,用音樂締造咗一個詭異飄渺嘅環境空間.
Katie Kim – Empire One
由於嗰幢建築物擁有豐富歷史意義,亦有唔少未經記載或者無法解釋嘅神秘地方,靚女歌手Lisa Hannigan 及Crash Ensemble合作呢首《MCMXIV》嘅地方,據說就係當年英愛條約其中一個談判地方,佢哋錄音時肯定又觸及咗某啲歷史遺跡同埋神秘元素.
Lisa Hannigan – MCMXIV:
仲有多兩首畀你哋欣賞,唔簡介嘞,自己領會吓啦:
Saileog Ní Cheannabháin – The Campanile
Brigid Mae Power – Halfway To Andalucia
見Physical 出40周年版 驚覺原來J過ONJ!
Olivia Newton-John
Physical 40th Anniversary Edition
1981年,喺新蒲崗和尚寺學校讀緊初中嘅我, 16歲卜卜脆,喺旺角荷李活中心一樓租碟舖韻律店(Rent-A-Disc)奉獻出我第一次,買咗人生第一張黑膠唱片.仲記得異常慳家嘅我, 吼咗好耐終於幫襯四眼姐姐買入一張已經畀人租過至少四次,價錢跌到10皮嘅ONJ 《Physical》大碟,開始咗我成世都走唔甩嘅買碟生涯.自細情迷鬼妹,望住張唱片封面莊小姐嘅神情,不知神遊物外去咗唔知邊度幾多次.J?嗰陣唔講呢啲嘢喎,不過話時話隻右手有條神經突然間抽咗抽.所以話呢張唱片雖然Pop到嘔,但不認還需認,喺心入面一直有個不能取代嘅位置.終於,今個月唱片推出40周年版2CD+DVD Set,另外亦有180G黑膠同兩款顏色膠片.以下呢個MV,當時喺電視只撞啱睇過兩三次,覺得ONJ真係好靚好正,到家陣大家都回頭已是百年身,再睇又係完全另外一個感覺,我的青春小鳥一樣不回來.
Physical MV :
今次嘅40周年版本係用原裝母帶重新混音,大家不妨聽聽大碟主題歌同舊版本有乜分別?
Physical (2021 Remastered) :
《油脂》之後,再到《仙樂都》同《天生一對》,當時歌影兩棲嘅ONJ實在紅到不能,亦都係唔少我嗰代熱血少年嘅心中女神.呢套《天生一對》(Two Of A Kind)係佢再同尊特拉華達繼《Grease》之後再拍檔,理論上冇理由唔去捧場,不過實際上結果都冇睇過呢套戲,因為已經開始步入間竭性打工生涯.《Physical 》40周年版會收錄套戲主題曲《Twist Of Fate 》幾個唔同混音版本,當年張12” Single曾經熱到爆,你仲記得嗎?
Twist Of Fate MV :
鈎彼德最最最新「歡樂分隊」抽水集資計劃
Peter Hook Presents Joy Division Orchestrated
Dreams EP
如果要列舉樂壇入面用舊樂隊名聲作品抽水集資最不遺餘力嘅,Joy Division/ New Order嘅低音結他手Peter Hook很肯定認咗第二睇怕冇人敢認第一.呢位「鈎佬」近排除咗搞開倉拍賣半生自己所有物資(乜嘢金唱片,樂器,獎牌乜Q都有)之外,亦發明咗個新品牌,叫做「Peter Hook Presents Joy Division Orchestrated 」.呢個品牌之前已經開過唔少音樂會,號召唔同嘅人玩JD舊歌,今個月亦會繼續巡迴演唱抽水.啱啱咋,佢又用「Dreams」呢個佢話同已故隊友Ian Curtis好有關嘅名出埋唱片,打頭陣係張EP,但講到明只係系列唱片嘅第一張!唱片封套磅「徐」已經擺明車馬抽水,入面揾人唱嘅曲目,唔使我開估你哋都估到係啲乜嘢歌喇.之不過有啲唔明,唱片招牌話Sell Joy Division管弦化,首《Love Will Tear Us Apart》又話鋼琴版,MV入面佢老哥做乜又要彈吓Bass咁呢?
Love Will Tear Us Apart (Piano Version):
另一首係由Mica Millar主唱嘅《A Means To An End》:
嗱,唔係我老作㗎 !「鈎佬」真係開倉大清貨,乜Q都有得賣㗎:
Peter Hook Signature Collection
你睇到呢段嘢時,拍賣可能已經完咗,賣剩啲乜嘢唔知道.之不過你有錢唔知點用嘅話,搵佢佢一定覆你囉我覺!
View Catalogue & Register for the Auction :
https://bid.omegaauctions.co.uk/auction/details/A168-peter-hook-the-new-order-collection/?au=45


text:
本人以往曾接觸不少有條件完成斜視療程訓練嘅患者,但最終都係差啲先能夠完成整套訓練.綜合本人嘅經驗,呢個帖文想講下能夠成功完成整套斜視矯正訓練嘅重要因素.
1) 訓練要有趣
講得係訓練,其實又點會係有趣呢?的而且確,真係幾沉悶.由於訓練嘅對象大多數都係小朋友,用一啲傳統斜視訓練嘅硬件,根本就吸引唔到啲小朋友持續咁去做訓練,而且傳統嘅硬件訓練好難有一個機制去判斷小朋友究竟做得啱唔啱,同埋有冇真係去做訓練.所以而家進行嘅斜視訓練,開始時,我都係圍繞着一個由美國眼科視光師研發名為HTS2嘅斜視矯正訓練電腦軟件為主軸,HTS2除左可以好完善咁去監察患者究竟做得啱唔啱,亦都可以知道患者有冇每日在家中做練習.家長或者會擔心,咁即係鼓勵我小朋友每日對住個電腦去打機?個答案係每日對住個電腦2-30分鐘,做訓練,唔係打機.再講,我唔會淨係要求個小朋友利用個軟件去學識點樣收緊眼外肌,仲會教佢哋點樣放鬆眼外肌,其實係一個好全面嘅訓練,最終係想個小朋友或成年患者增加眼外肌嘅柔韌度,同埋學懂一啲做斜視矯正訓練嘅回饋機制 (feedback mechanisms),為以後學懂如何自由內轉和自由外轉眼球定下重要嘅基礎,勤力嘅患者基本上三至五個月每日重複嘅練習,已經可以甩咗呢個電腦程式,進行其餘高階嘅斜視矯正訓練,至於高階嘅訓練,係完全唔需要用電腦的.
2) 家長要配合
成年患者,呢段可以唔使睇,咁大個人應該識得點樣分配時間?但小朋友就有啲唔同,好多時候都要家長提醒做訓練,亦有某啲訓練要家長幫手同個小朋友一齊做,確保個小朋友正確咁進行訓練.家長仲要定期帶小朋友到視光中心學搵視光師學新野,所以家長喺斜視矯正訓練當中扮演着一個好重要嘅角色㗎!
3) 患者要有恆心
做斜視矯正訓練就好似學習一樣新野咁,冇恆心持之以恆去學一樣野,又點會學得識學得好?至於個恆心好大程度係取決於患者本身覺得斜視係唔係一個問題:閱讀會唔會有好大影響?外觀會唔會有好大影響?如果患者本身都覺得斜視唔係一個咩問題,其實好難有恆心去持續六至九個月不停做訓練.對於無動力嘅小朋友,家長指導嘅角色就變得非常重要,視光師嘅角色就係盡量令到個訓練有趣,增加患者嘅動力,繼續堅持落去.
4) 要找對的視光師
其實係醫管局同衛生署,大概有20多個視覺矯正師為有雙眼視覺障礙嘅病人進行評估檢查及提供非手術治療,不過得咁少人手,據報章報導,睇到佢地都要等半年時間.至於剩低具備斜視矯正訓練這方面專業知識嘅專業人士,就只有註冊視光師 (第I部份).不過,由於此專職醫療服務比較冷門,相信喺香港有做關於斜視矯正訓練嘅註冊視光師 (第I部份)保守估計30個以內?本人說不上是這方面嘅專家,只不過對這方面有多一點經驗和興趣,有需要嘅朋友和家長可以交流一下,睇吓幫唔幫到您吧!
陳家豪, Paco
註冊視光師 (第I部份)


text:
2-in-1 變形電腦平板唔少廠都出過,之不過唔知各位 wire 民有冇發現一個問題,就係好多呢類電腦在設計上都有一個缺點,就係當放上大脾用果時會左搖右擺,當然一般在室內放係枱上面用就唔會有問題,但如果坐車,機場等上飛機嘅時候用,好多時就會放上大脾用,呢個時候如果部機左郁右郁都幾唔就手.
放上大脾都咁穩陣
Lenovo 新推出嘅 X1 Tablet,最欣賞佢個支 撐架設計,採用同其他產品相反的開合設計,因此當打開時就會變為一個平面,而唔係只係得一條邊咁做支撐,就算放上大脾用都依然咁穩陣,完全唔會擔心部機會有跌落地嘅危險.
鍵盤好好打
好多時呢類平板電腦配果個鍵盤為咗做得更薄更輕,按鍵都會較薄,最大缺點會令到按鍵嘅回彈感不足,對小編嚟講就唔多慣.Lenovo X1 Tablet 用嘅鍵盤設計同平時 Notebook 上面用嘅差唔多,按壓感較強,而且按鍵亦明顯覺得較「實淨」,唔會有「想爛想爛」嘅感覺.至於鍵盤同部平板中間都係採用磁力吸實,同好多近期 2-in-1 產品一樣,只要將個鍵盤較為接近就會自動對位吸實夠晒方便之餘又唔洗驚個鍵盤會甩出嚟.
加舊電用足 15 個鐘
可以當平板又可以當手提電腦用,其實將部機放落袋隨身攜帶就最啱,部機嘅續航力就變得較重要,如果唔係要帶埋個充電器就會降低便攜性.X1 Tablet 基本上都已經可以用到 10 個鐘,基本上應付工作要足用一日都絕對足夠,但如果各位 wire 民諗住搭長途機睇片或者只喺出個短 Trip 用嘅話,就可以選配多一舊電池(生產力模組),除咗可以額外用多 5 個鐘之外,電池本身都有額外嘅擴充介面,當中包括一個 HDMI,USB 同埋可以接駁 OneLink+ 擴充座嘅介面,當裝上電池之後,成部機當然會重咗,但當接駁鍵盤之後,由於機身較高令到鍵盤的傾斜角度可以更大,其實對於打字來說會更舒服.
返工返學都夠用
揀得 2-in-1 機嘅用家點都會拆低個鍵盤當平板用,但好多時部機用得耐就會好熱,X1 Tablet 為咗令部機用落無咁熱,處理器就揀咗 Intel Core M 系列,講真要效能就未必會揀 2-in-1 機,但試過就算 Core M3 版用落都好順暢,睇片都唔會窒下窒下.加上仲有埋 Stylus Pen,加埋 WRITEit 軟件可以喺任何要輸入字嘅地方直接手寫就得,打網址覆 Email 甚至學生哥用嚟 Jog Notes 都咁方便.
有齊各種升級配件
講到擴充功能,好多廠商都未必會為 2-in-1 平台設計好多產品,Lenovo 今次除咗可增加續航力嘅電池之外,其實 OneLink+ 擴充底座甚至連投映機都一樣有.當中投映機同電池一樣直接駁落平板使用,只要 2 米就可以有 60” 畫面,係屋企得閒無嘢做玩下投映睇戲都唔錯.至於 OneLink+ 擴充座,最大賣點就係可以等大家駁多 2 個 Mon 同埋有 LAN 用,對於上班一族返工就駁部 X1 Tablet,放工只要拎走部機就可以收工.
Tablet 都有得砌
講到硬件規格,Lenovo 呢部 X1 Tablet 就相當有彈性,除咗預設嘅版本之外,大家其實仲可以上佢哋個網站,按自己需要訂製一部啱自己心水嘅機,其中 SSD 最高可選配至 1TB SSD,16GB RAM 或者加埋 nano SIM 支援 4G LTE 上網.
建議售價:$9,988(M3 / WIN10 Home)/$12,988(M5/WIN10 Pro)/$15,988(M7/WIN10 Pro/生產力模組)
查詢:Lenovo(www.lenovo.com/hk)


text:
酥皮麪糰 300g
士多啤梨 20粒
無鹽牛油 60g
牛奶 200ml
蛋黃 2個
糖 60g
粟粉 25g
雲尼拿條 1條
糖粉 50g
糖霜 少量
酥皮在室溫會溶同好痴 所以最好開冷氣整
而且動作要快 酥皮變軟要回雪櫃雪硬再做
唔可以夾硬黎
撒上少許麪粉防粘
酥皮轆成約2mm薄片 大過爐盤少少
將酥皮放在已舖好牛油紙的爐盤上
面頭再舖一張牛油紙 放入雪櫃備用
士多啤梨洗淨後去蒂
太大粒太高身果d可以切去少少
令全部士多啤梨高度相約
焗爐預熱180度
酥皮上放一個網架或者焗盤 防止佢焗得太厚
180度焗約30分鐘
焗完放係室溫攤凍佢
焗酥皮時可以整卡士達醬
雲尼拿條開邊刮出雲尼拿籽
雲尼拿籽,雲尼拿莢入牛奶中煮滾後離火
放室溫攤凍
蛋黃,糖,粟粉混合
加入少許剛才的牛奶
雲尼拿牛奶取出雲尼拿莢煮滾 加入蛋奶液
加入時慢慢加同不停攪拌
煮幾十秒至杰身就可以
等佢冷卻後加入60g牛油混合成卡士達醬
酥皮冷卻後 撒上一層糖粉(細砂糖)
如果無用砂糖都得 焗耐少少就ok
焗爐預熱到最高溫放入 如果可以就只用面火
焗面糖溶晒少少焦就ok 約5分鐘(最好就企係度睇住)
唔係好易燶晒
酥皮用擠花袋擠出幾行卡士達醬
橫直各三行
再放上士多啤梨約16粒
另一塊酥皮反轉擠幾行卡士達醬後蓋上
最後加少少糖霜 雪一陣就完成啦


text:
#哪裡只得我共你live2016
Posted by Angela Yuen 袁澧林 on Sunday, September 4, 2016
係依家好壞難分既世代,好多人都無時間去分辨咩係最好,有樣野可能忽然大受歡迎,賣到好貴,但並非一定係最好,不過至少佢有一定既質素,有可以短時間吸引到注意力,帶動到潮流,甚至引起到國際注意.因此,佢要有一定既包裝,亦有市場力量,有經濟因素,雖然佢未必係完全代表香港既文化,但至少首先令到世界,呢個係香港製造.我會將呢樣野,稱之為係面果一層,類似係次文化,流行文化既野.
呢一層亦並非一定好本土.例如韓國既KPOP,日本既動畫等等.較早前爆紅既江南風格,明顯唔係韓國既傳統歌謠,但佢令所有人知道韓國人,然後D人會開始瘋狂去發掘韓國既其他野.全世界都有卡通片同動畫出產,但就係偏偏日本既受歡迎,係東南亞以至世界滲透度極高.並唔係話套套動漫都好睇,當中亦有唔及水準之作,好多分析亦指出動漫市場係日本咁多年經濟衰退,亦有明日黃花既跡象,但至少到依家,佢仍然係競爭力好強既一個產業.
香港已經係世界知名既國際金融中心,但除左俾人知道好多人係度行黎行去,密質質既城市,炒樓炒到癲左,有個好無能既政府之外,香港仲有咩可以即時俾人談論?仲講緊英雄本色時代既發哥片?定係李小龍?音樂除左鄧麗君之外,王菲(返左大陸)?四大天王?仲有無後起之秀可以令大家知道好似PSY/少女時代,宋慧喬咁知道佢地黎自韓國既天王巨星?香港既奶茶做到全世界知名未?呢一層如果都無以為繼,我地仲點樣要求D蝦醬,魚乾獲得注意及拯救?
香港有好多本土野,又或者係已經睇落陳舊既事物,已經係歷史既巨輪下,成為滄海遺珠,接近被淘汰的情況,必須拯救,否則就會失傳.但果D野通常已經現時極低經濟效益.例如有粵港特色既手工業,漁農業,傳統既文化例如粵曲等等.一係就政府一直資助,俾錢接濟頂住佢地,一係就係為佢地推陳出新,換出新既價值,產生新既需求.如果香港人唔理,香港政府唔理,根本將寶當草,就要借助外國人之手.因為仆街講句,一經外國媒體報一報,香港先會如夢初醒.
THAT'S WHY第一層係咁重要,鍾意起次文化,如果有精彩既港劇港片港樂,D人會鍾意香港,自然就會愛屋及烏,開始去學廣東話,慢慢去發掘其他野(至少我覺得會係咁).要做起香港既本土品牌,唔容易,但一定要有人有錢,肯踏出第一步.所以我同意文學都係,你寫到HARRY POTTER咁受歡迎,自然會有人同你翻譯,但要有人肯寫先囉.港產片亦都係一樣.所以VIUTV拍「唱出香港」,拍「活匠當下」係好好架.起碼佢兩層文化都有兼顧啦.
最後,都係果句,捧多D香港出產既明星同埋模特兒啦,岩架啦.


text:
Fred KC: 醫生洗牙手勢都幾好 洗得唔痛又乾淨 不過真係好多人 洗個牙都等左我成粒鐘
- 5 天前
jason9999: 睇病淨係肉眼睇斷估.同佢講咗有咩症狀佢話冇事㗎唔會咁樣.完全冇職業操守!
- 6 天前
Lai Ka Po: 近排有隻牙食嘢好酸軟 煩左好耐 呢兩日越來越嚴重 咁岩同個朋友傾開 就介紹左我去同心睇伍醫生 話佢跟得好仔細 而家成家都睇佢 所以我住觀塘都專登走左去深水埗 不過一去到見到啲人排到出門口都知出事:無事先預約 但我咁遠過到嚟唔通返轉頭咩 咁我就同姑娘姐姐講左我情況 問佢有無得walk in啦 我而家食唔到嘢好辛苦
好彩佢都肯攝個時間俾我 不過要等等 就到先叫我返嚟
後尾等咗成個鐘終於入到去見醫生 伍醫生聽完我講 就幫我詳細檢查我啲牙 又照燈又吹風 原來我嗰度酸軟係因為刷牙太大力擦蝕咗啲牙 搞到有敏感牙齒 我咁大個人都第一次聽原來會咁樣 因為我一路都以為係蛀牙 所以伍醫生用咗好耐時間同我點解牙齒會擦蝕同埋點解會有敏感牙齒
咁我問醫生而家有咩方法可以解決 因為我而家完全用唔到嗰邊食嘢 一有嘢食去到嗰邊就好酸軟
醫生話其實我呢種情況最簡單嘅解決方法就係用防敏感牙膏 但係有一隻牙因為擦蝕得太犀利 就係要補咗佢 跟住俾少少時間慢慢應該會好啲 因為我自從牙科保健都冇試過補牙 我都好驚會唔會好痛 尤其我而家嗰度咁酸軟 不過醫生兩三下手勢就補咗 仲即刻叫我漱下口 又真係冇咁酸軟喎 好鬼神奇 伍醫生佢仲私人醒咗幾支防敏感牙膏俾我 叫我返去慢慢用添XD
- 8 天前
Mr. Cheung: 幾次胃驗查都是找曾醫生,他很有禮貌,態度和藹可親,看症有耐性絕不馬虎,很有醫德,真心多謝曾醫生,值得推薦!
- 10 天前
LI: 態度非常惡劣 感覺不被尊重
只限單向性溝通
病人都係客,等左半個鐘仲睇到一肚氣,唔會再搵佢
- 12 天前


text:
暑假時唔用的物品 Cube方快存通通幫你暫時收起!
又到七月,係時候去同陽光玩遊戲,迎接一個無憂無慮嘅暑假喇!不過身為一個「勤力」嘅學生,無論係屋企定宿舍入面,都應該放滿哂唔同嘅筆記同埋書本.唔想放緊暑假都仲要見到佢哋?等Cube方快存幫下你啦!
Cube Mini儲存箱 助你收起書本筆記
放假期間最怕見到平時上堂嘅Notes筆記,一嚟放喺度會阻住地方浪費空間,二嚟放假期間又怕會整唔見佢哋.所以Cube方快存為你準備咗Cube Mini儲存箱服務,將書本筆記同埋其他零碎雜物都放哂入Cube Mini儲存箱裡面,再交由Cube方快存為你保存.即使你喺放假期間「突然」需要拎返啲Notes出嚟溫習,我哋嘅團隊都可以喺最短嘅時間送回你手上,方便快捷.
仲有其他雜物? Cube方快存貼心看管
如果你仲有其他雜物都需要儲存既話,Cube方快存儲存服務就最適合你.我哋會為你安排上門收件,而細心嘅搬運團隊仲會幫物品都包上保護綑膜,確保運送途中唔會受到任何破壞.物品之後就會送到Cube方快存高度保安嘅倉庫裡面,入面設有恆溫防潮系統,就算外面嘅天氣有幾熱,Cube方快存嘅倉庫都會保持著清爽咁環境,咁你嘅物品就可以Keep到新嘅一樣啦!
限定學生優惠
學生值得擁有更好嘅待遇!所以我們為你準備咗更著數嘅學生優惠,為你輕鬆存起暑假時唔需要使用嘅雜物.立即 聯絡我們 或 致電2914 2200了解更多優惠詳情.


text:
疫情依然反反覆覆,外出食飯嘅意欲始終都受到影響.
特別係打邊爐,有時都係prefer喺屋企簡簡單單,街市買少少嘢,就可以整個火鍋,唔使出去同人迫,又唔使趕頭趕命10點前要返屋企.
之前曾經有一排,都會去唔同嘅火鍋店睇有乜特別Offer,例如寬巷子曾經有外賣六折,鼎王又有佢自已嘅特價set等等,基本上,睇你有興趣食邊一間.
始終個別火鍋店有自己嘅湯底同埋邊爐火鍋料,曾經有一排迷上外帶台式邊爐火鍋返屋企,呢排百業蕭條,當然要支持本地創作.
幾個朋友都推介過呢間尚上夏下養生雞煲,屋企簡單四個人,單點了半隻雞煲,加一啲特色火鍋料,咁就一餐.
同之前另外一間港式火鍋店一樣,包裝幾精美,而且都幾乾淨,以呢個價錢來講一啲都唔貴.
雞煲係主菜,攞咗返屋企,煮熱少少嚟食,味道非常對辦,唔算太辣,雞份量多而且都唔算細件.食完先加湯底打邊爐.
湯底有幾個選擇如新春開運奶茜湯,蕃茄二重奏健康滿分湯同開心麻辣辣辣激動蕃茄湯,個個名都好正,開運奶茜當然最精彩,就選呢個,點正法,你明的.
奶茜湯同辣雞煲,夾到不得了,一溝左之後,變左冬蔭公咁嘅味,香港芫荽黨朋友,一定要留名.呢個真心推.
芫荽餐肉餃係我覺得最特別,芫荽味當然強但係一粒粒嘅餐肉令到呢一個餃子口感係前所未有咁強,呢個配搭好有化學作用.
咖啡墨魚丸,又係奇作之一,愛咖啡嘅你,當你食食吓墨魚丸,突然間有一個濃厚嘅expresso喺口中徘徊,你感覺如何.
甜心墨魚丸,說穿了就係有焦糖喺中間做心,相對我喜歡咖啡墨魚丸多一點,呢個口味比較重,愛甜人士應該會瘋狂愛上.
媽媽不吃牛,出奇地,黑豚肉,竟然又大件夾好食.
蝦滑夠爽,相信無人說不好,只不過,相對細件左少少,不過蝦滑上灑滿蟹籽,總算加添返少少分數.
除了火鍋料以外,試吓小食,點了滷水鴨腎,夠入味,幾好食,估唔到一間火鍋店做滷水都做得算出色 .
鮮淮山和雲耳,相對冇乜技巧,不過都幾新鮮.
最後推薦的芫荽煉奶煎蛋卷,蛋和煉奶芫荽原來可以有個咁有趣嘅combination ,食埋呢個點心,我絕對相信呢度嘅負責人應該都係芫荽黨嘅朋友.
我唔夠膽百分百肯定,但至少芫荽黨嘅黨員來到這裏火鍋一定滿載而歸.
尚上下夏 - 養生雞煲火鍋
尖沙咀山林道23號地下


text:
獅子
獅子(粵拼:si1 zi2),或叫獅,學名Panthera leo,係種住響非洲同亞洲嘅大型貓科動物,獅公嘅特徵係鬃毛.獅子係大型貓科動物中最成功嘅,以前佢分布幾大洲,今日佢嘅生存環境已經好細.
中文(獅子),梵文為 Simba,傳入中國之後漢代初時譯做狻麂(音「酸己」),後嚟因當時重有一種叫狻猊(音「酸倪」,係古時對獅子嘅稱呼)嘅猛獸,古人為咗分得清晰啲,就攞咗 Simba 嘅頭一個音,譯為師,又因為佢係獸類,於是又加上犭部,就成為咗獅字[2].
特徵改
獅子係繼虎之後第二大嘅貓科動物,佢重係非洲最大型嘅「獵人」.獅子公身長到 1.8 米,肩高度約 1.2 米,條尾長 1 米,平均重 215 公斤.獅子乸身長到 1.6 米,肩高度約 1 米,條尾長 0.85 米,平均重 150 公斤.非洲南部嘅獅子最大,亞洲嘅最細.
獅子毛短,呈黃色,獅子公有好長嘅鬃毛,一般深啡色,淡啡色或紅啡色.啲鬃毛由塊面一直生到膊頭同心口,有鬃毛嘅獅子喺鬣狗同其它食肉目對手眼中睇起嚟大隻啲.另一理論話長鬃毛更吸引獅子乸.野外觀察似乎證明特別深色同長嘅鬃毛的確對獅子乸更吸引.亞洲獅嘅鬃毛比非洲獅短啲.獅子仔冇鬃毛.一般獅子仔需要五年時間先出齊啲鬃毛.
此外獅子尾嘅篤篤有一簇黑色嘅長毛.幼獸身上有深色嘅斑點,喺大多數情況下呢啲斑點第一年會冇晒.喺極少數情況下呢啲斑點可以喺成年獅子嘅身上睇倒,但唔清楚,往往要好近先至認得出.
耐唔耐會有白獅子,但白獅子唔係患咗白化病,因為對眼唔係紅色嘅.白獅子係遺傳造成,由於佢哋比較顯眼,一般好難響野外生存.至今雖然有關黑獅子嘅報導,但係冇任何證據.
生活環境改
以前響歐洲南部,西亞,印度,非洲都有獅子.冰河時期有一個亞種響中歐同北美洲生存過,冰河時期之後佢哋就消失咗.按嗰時學者嘅報導,古希臘時期嘅巴爾幹半島重有獅子生存.一般認為歐洲嘅獅子喺公元一世紀由於人類嘅活動絕晒種.
今日絕大多數獅子住響非洲撒哈拉沙漠以南,撒哈拉沙漠以北嘅獅子喺1940年代冇晒.20世紀時喺亞洲嘅獅子幾乎全部絕晒種,只係響印度嘅一個自然公園重淨番一啲響度.以前除咗森林之外,所有嘅生態環境都有獅子,今時今日佢哋嘅生存環境大大縮細.獅子比較鍾意草原,亦會響旱林同半沙漠中出現,就唔會響沙漠同埋雨林住.
中國冇產獅子,喺西漢時期(公元前138年)張騫出使西域時,開闢咗溝通中亞,西亞地區嘅絲綢之路,由於嗰帶有好多獅子,所以將佢帶返中國做貢品[3].
生活方式改
社會結構改
同其他大型貓類唔同,獅子係一班獅子住埋一齊嘅, 一個獅子群主要由有血緣關係嘅獅子乸組成,地形同埋獵物嘅多少決定一個獅子群嘅大細,一個群有 3 至 30 隻獅子.獅子公只會留響一群獅子裏面留一段時間,之後佢就會離開,去另一群獅子度.雖然係咁,獅子公嘅地位高過獅子乸嘅地位,一般一個獅子群只有一隻成年嘅獅子公,獅子仔只會留響一群獅子裏面留三年,之後就會被趕走,而獅子乸會留低.後生嘅獅子公會唔穩定咁「一班人」走埋一齊,過住遊遊蕩蕩嘅生活,直到佢哋自己變成一個獅子群嘅阿頭,一般要到六歲或更老先可以做倒.
一般嚟講,當隻獅子公老咗或變得虛弱嗰時,就會有後生嘅獅子公向佢挑戰,輸咗嘅獅子唔係死就係走路,假如新來嘅獅子打贏,佢就會殺晒以前生落嘅獅子仔,咁呢就比較容易同啲獅子乸交配.
一班獅子嘅地盤面積從 20 到 400 平方千米,大細由班獅子嘅數目同地盤裏面嘅獵物數目決定.班獅子會用屎,尿,好遠都聽倒嘅叫聲嚟霸地盤.冇地盤嘅一班獅子會四圍遊遊蕩蕩.
繁殖改
雖然獅子公響一班獅子有好高地位,但係只係得隻獅子乸同意先可以同佢交配.如果獅子乸願意嘅話,佢就會趴響地,畀隻獅子公騎住.只要睇下獅子乸點對隻獅子公,就知隻獅子公地位有幾高.同埋,知道佢會唔會下次打唔過而被趕走.
獅子乸陀獅子仔四個月到,只會生兩到四隻.獅子仔重1.5千克.獅子仔唔單止可以啜阿媽奶,重可以啜其他乸嘅奶,皆因養獅子仔係成羣獅子嘅責任.獅子仔出世四個月之後會戒奶,之後重會跟阿媽兩年.獅子乸要三年先大,公就要五年.
獅子有廿年命,不過通常係乸先有咁長命.公通常未到呢個年紀,唔係俾後生殺死,就係俾後生嘅趕走.趕走之後就唔會再入到另一班獅子,跟住隻公就會餓死.所以,獅子公好少會過十二歲[未記出處或冇根據].不過響動物園,有啲獅子可以有成三十四年命[未記出處或冇根據].
食改
一般係由獅子乸打獵,獅子公只係響佢哋後生,鬃毛未出齊嗰陣先學打獵.啲深色嘅鬃毛好容易俾佢嘅獵物發現,唔容易捉到獵物.一般佢哋先匿埋,接近啲獵物,然後撲向獵物,撳佢落地,細嘅獵物一般被咬甩頭,大嘅獵物咬斷頸或被壓到窒息而死.
由於成功捉倒獵物只有一至兩成,通常打獵會響夜晚或清晨涼爽嗰時候進行.
獵物包括羚羊,小羚羊,牛羚,斑馬,兔仔,雀仔,非洲水牛,幼黑犀牛,豹,幼河馬,非洲獵犬,幼白犀牛,有時會係魚.食捉倒嘅獵物係要論資排輩嘅(跟喺斑獅子嘅地位高低而定):獅子公先,然後係地位最高嘅雌性獅子,獅子仔最後.同一班獅子往往會為咗地位呢樣嘢爭餐死嘅,大打出手,往往會整嚫,整傷.
威脅改
如同非洲其他大型動物,對獅子嚟講最大危險係人類捕獵.過去幾年,全部有獅子出現嘅地區,獵殺嘅情況已經減少,回復到可以容忍嘅地步.
病係另一個最大嘅威脅.1995年響南非嘅克魯格國家公園,首次發現會攞獅子命嘅肺結核.響公園嘅南面,90% 嘅獅子已經染咗呢隻肺結核,重向北部擴展緊.隻病係由佢哋嘅主要獵物之一——野牛——身上感染返嚟嘅,而野牛係同家牛接觸後先至被感染嘅,野牛嘅感染率達 70%.呢種病響獅子身上主要影響消化系統,染病後會變得衰弱同瘦,一般幾年後就會死.
除咗結核病外重有 FIV 呢種病威脅獅子嘅生存,FIV(Feline Immunodeficiency Virus,貓科免疫缺陷病毒)可以響 60% 到 70% 嘅獅子身上搵到,FIV 同人類免疫缺陷病毒相近,損害獅子嘅免疫能力,到而家為止無對付呢兩種病嘅疫苗.
亞種改
已知嘅 13 個亞種中有 2 種已經滅絕:北非獅(P. l. leo)住響北非.佢哋啲鬃毛尤其發達.1922年呢個亞種嘅最後一隻野生嘅動物喺阿特拉斯山脈被殺.歐洲嘅獅子係唔係屬於呢個亞種而家已經冇得再考證喇.
一啲私人嘅動物園試圖通過人工培養嘅方式重新培養呢個亞種出嚟.重做緊基因研究分析,想搵出佢哋究景係呢個亞種定係另一個亞種.
南非嘅好望角獅子(P. l. melanochaitus)亦已經冇晒.呢個最大嘅獅子亞種響19世紀俾獵人殺清光.
剩低嘅亞種 10 種住響薩哈拉沙漠以南嘅非洲.亞洲獅(P. l. persica)可能亦難逃滅絕嘅厄運.呢個亞種曾經一度跌到得返 20 隻,而家又恢復返到 300 隻.
參閱改
參考改
- ↑ "Panthera leo". 世界自然保護聯盟瀕危物種紅色名錄.版本:2017-3. 世界自然保護聯盟. 2016.
- ↑ 《中國獅子藝術》,《中國獅子雕刻藝術》
- ↑ 《中國獅子藝術》,《中國獅子雕刻藝術》


text:
喪禮過後,賭王將擇吉安葬于摩星嶺1號昭遠墳場.呢個墳場都好系特別,不但風水極佳,賭王一線成個何東家族都大都安葬于此,包括賭王嘅一位“仇人”——佢親妹何婉琪.
賭王一生風流倜儻,雖然如此,還系有個唯一處唔嚟嘅女人,就系十姑娘何婉琪.
何鴻燊喺屋企排行第九,所以喺“賭王”之前,佢其實有個花名“九爺”.而排何鴻燊后面嘅妹就系何婉琪,人稱“十姑娘”.
賭王出身富貴之家,無奈后尾家道中落,佢跟住阿媽留喺香港,而妹何婉琪就同阿爸飛咗去越南,直到十九歲先重新返港.嗰陣嘅何婉琪人生得一個關鍵字,就系“靚”,唔信睇相.
因為生得靚,有人傳佢老竇可以喺越南東山再起開賭場,就系因為越南末代皇帝保大帝青睞于何婉琪嘅美貌.更有人話上海黑幫大亨杜月笙都曾敗喺何婉琪嘅花容月貌下.
賭王之所以成為賭王,佢妹何婉琪功不可末.成為賭王事業背后嘅女人.何婉琪跟爸爸去越南開賭場,耳濡目染嘅佢將呢份經驗帶回澳門,對后尾何鴻燊決定搞賭場有好深嘅影響.
喺何鴻燊開賭場之初,何婉琪仲毫不猶豫拎出200萬幫大佬,之后,更加系親力親為,入駐賭場打理生意一直做到總經理.當年何鴻燊同賭場另一個大股東葉漢發生內訌,都系何婉琪助哥哥一臂之力架空葉漢,幫何鴻燊獨食賭牌.
總之有呢個妹,何鴻燊如虎添翼,一直所向披靡.而何婉琪做嘢風格強硬,雷厲風行獨揀賭城大梁25年,一人之下,萬人之上.但系呢一切都因為賭王四太出現徹底改變.
四太梁安琪系一個狼角色,兼夾好有能力,到而家仍是澳博嘅掌門人之一.嫁賭王之后,就開始介入賭場生意將自家哥哥安排入賭場賬房,勢力擴張之路可以講系順風順水.
梁安琪明住暗里同何婉琪爭地盤,何婉琪不滿就一狀告到賭王度,但賭王非但冇幫阿妹,重將佢踢出董事局.從此兄妹反目,阿妹重將阿哥告上法庭,甚至出書控訴賭王騙錢,勒索……
加深賭王兄妹反面主要都系因為何家嘅一個驚天大秘密!啱啱返香港時何婉琪參加咗個家族聚會,小佢三歲堂弟何鴻章對何婉琪一見鐘情.
但何家系教條森嚴嘅精英貴族,不可能接受近親呢種不倫之戀.於是何家將何鴻章安排到美國讀書,何婉琪都喺屋企人安排下嫁咗畀富商麥志偉.
六年之后何鴻章留學歸來,兩人重逢又舊情復熾.何家再一次嗅到苗頭,火速為鴻章定下婚事,迎娶英國名媛佘安妮.
何鴻章出于對心愛女人嘅愧疚,恰好嗰陣又繼承咗一筆遺產,於是佢拎出200萬補償何婉琪,呢200萬湊啱系后尾何婉琪幫何鴻燊投資賭場嗰200萬.
甘到咗梁安琪賭場勢大嘅時候,何婉琪為鞏固自己勢力曾向賭王提出畀自己個仔麥舜銘入董事局,但賭王二話沒說拒絕咗.系因為佢恃宠生娇,又爛賭成性周圍欠債,兼夾所有債都系何婉琪幫佢還嘅.
咁麥舜銘知道咗就覺得舅父系睇唔起自己,咪自爆咗個驚天大秘密:自己并唔系麥志偉嘅仔,而系何東家族之后——何鴻章同何婉琪嘅野仔!(都有傳言系何婉琪自爆)
何鴻燊自然都好嬲,話曬對精英富豪家族嚟講“家丑唔可外揚”,但呢麥舜銘仲順勢認祖歸宗畀自己改咗名“何東舜銘”.
之後,何婉琪開始狂爆賭王猛料,比如自己系因為野仔嘅事受賭王控制,逼佢放棄股權并為澳娛搏賣命幾十年.同時,佢重告賭王數次違反公司章程,私自截留公用基金達40億美元等……當然,最后以何婉琪敗訴收科.
喺十歲到幾十歲,何鴻章同何婉琪不顧世俗同嘲諷都要喺一齊,仲生下一對仔女,可以講系真愛喇.但晚年時兩個人就突然間決裂,還系因為個仔.
何東舜銘有個發妻陳復生,佢為人溫婉賢惠,孝順有禮,公婆對佢自然系萬分滿意.只可惜何東舜銘生性風流,愛沾花惹草,陳復生提出咗離婚.
何東舜銘不愿畀贍養費,仲就鬧上咗法庭.何鴻章知道咗雷霆大怒,唔想睇住仔拋妻棄子變渣男,一氣之下,要同何東舜銘斷絕父子關系.
但何婉琪唔肯,同個仔出招,將何鴻章告上法庭,兼夾索要名譽損失費幾個億.隨后何鴻章都不甘示弱,將何婉琪告上法庭,聲稱當年嘅200萬并唔系贈與,而系投資,要求何婉琪還錢?
後來何婉琪同何鴻章嘅關系降至冰點,昔日愛人反目成仇,兩個人嘅心結直到最后何鴻章病逝都未曾解開.2017年9月何鴻章過身,留低遺愿想何婉琪同個仔出席自己嘅葬禮,只可惜最后并未如愿.何婉琪仔乸只系送上咗花籃同卡片.
隨后唔到一年,何婉琪都死咗,最後佢都冇同阿哥何鴻燊和解,甚至遺愿系要賭王還錢(何婉琪一直話何鴻燊吞咗佢二十億嘅賭場分紅).


text:
細仔Marcus 已經3歲啦~
所以佢正式開始左佢既漫長既學習生涯~
見到佢N班畢業既呢張相...
就會唸番係呢三年,經歷左好多....
而家K1 老師呢星期就投訴Marcus 成日同同學傾計..
仲第一次叫爸爸媽媽
第一次學行一仆一碌,整傷左個額頭~
小朋友父母一齊亦經歷過不同的成長路
有濕疹底.....(不過近呢一年濕疹少左好多)
又試過"兩次"去法國醫院留醫
出院之後瘦左成個碼....要戒甜戒凍野
知道奶粉對小朋友營養吸收同成長發展好重要 !
亦都為左保住條氣管..轉食左ILLUMA
奶粉都年幾
問過其他人/醫生既意見話
若果D奶粉 係無蔗糖..無咁"死"甜...
會少D機會蛀牙..又有助BB健康成長,
若果大家想比BB轉奶粉既...1-2歲都係一個好適合既年齡.
不過千奇唔好一次過就轉哂,
要慢慢轉...一日轉一餐先..不過唔好溝奶粉A +B
即係兩餐A...一餐B
之後先一餐A ...兩餐B
要先睇小朋友腸胃適唔適應到,又可以睇下D便便軟唔軟身~
不過都要睇下係咩奶粉既,唔係隻隻奶粉都一樣.當然夾唔夾就睇人~
以Marcus 為例,,第三日已經成功轉到啦
(好多媽咪都擔心便便問題,
不過由轉奶到而家,so far 我地而家真係無呢個問題)
成長過程...亦都去過幼稚園面試/揀學校
呢三年亦都帶過呢個百厭星Marcus 去過不同地方旅行
期待四歲既你係新學校/新環境學到更多既知識
最緊要學得乖D..唔好成日發脾氣..成日都要笑
希望日後Marcus 你都可以健康健康成長
開開心心已經足夠 !
Marcus 3歲生日Party


text:
- 產品供應
- 求購信息
- 公司名錄
- 展會咨詢
- 新聞資訊
- 招商加盟
- 品牌大全
- 人才招聘
- 知道問答
- 行業專題
詳細說明
太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司太原溫控表,太原熱電阻,太原信號隔離器,太原壓力變送器,太原無紙記錄儀,太原電磁流量計,太原數顯表,太原電流電壓表-青島燁為技術有限公司 服務熱線18954215482
在线天堂BT中文WWW


text:
旺⾓新開上州和⽜主題店 燒⾁套餐嘆5大高質部位
香港唔少餐廳可以食到和牛,但會原隻買入嘅就唔多,而旺角呢間全新嘅⽇式和⽜燒⾁店就係其中一間.餐廳選用香港比較少見嘅A5上州和⽜,分割稀有部位推出燒肉同壽喜燒之外,餘下嘅部位會用嚟整其他牛肉菜式,務求運用成隻牛製作更多日本料理畀大家.
A5極上和⽜拼盤燒肉套餐($798)
上州和⽜來自日本群馬縣,食小麥,粟米同啤酒渣等天然飼料,肉味帶甜,油脂分佈平均.如果你鍾意油香十足嘅感覺,A5極上和⽜拼盤燒肉套餐就啱晒你,因為當中5個部位都係脂肪較重嘅部位,而且其中一個部位係當日推介,保證畀你試到最好嘅肉.套餐配埋清酒煮蜆,野菜拼盤,⾃家製泡菜,味噌湯同⽩飯,2個人食都幾飽㗎.
A5極上和⽜拼盤燒肉套餐包括4款指定部位,有內後腿肉,牛小排,肩胛同臀內蓋;另加1款是日推介,而當日就有上肩肉.想追加的話,開飯仔推介相當香軟嘅牛小排,同埋肉味比較突出嘅內後腿肉.
午市套餐嘅火炙A5和牛丼都好用心製作,以特別訂購嘅石板火炙和牛片,令肉片平均受熱,做到半生熟嘅效果.
和牛本身用鹽同黑椒輕輕調味,配埋蔥花同蛋汁更加提升香滑度.套餐包埋味噌湯,沙律同汽水或熱飲,想豐富啲可以升級配特飲(加$8),好似巨峰提子梳打都有粒粒果肉㗎.
極上三色和牛壽司就有3款生熟度唔同嘅和牛壽司,而且分別配上薑蓉,醬汁配蔥花同松露醬,帶出唔同嘅鮮香味.
輕食啲亦有香煎和牛餃子,自家手工包製都幾大隻.咬開肉汁豐富,肉味亦比一般牛肉餃子濃郁.
餐廳會不定期購⼊原條⽇本⻑崎吞拿⿂,推出多款拖羅菜式.拖羅控大愛嘅大吞拿魚腩刺身厚切上碟,入口好新鮮嫩滑.
如果想平平哋食個刺身丼,落足料嘅鐵火丼係唔錯嘅選擇.以牛油果配吞拿⿂刺身,口感豐富而且多一份清甜感.
上州一頭和牛
地址:旺角太子道西193號MOKO新世紀廣場3樓食代館


text:
太原 - - 塢城路山西大學
我們是誰?
北京眾鳴在線科技有限公司成立于2015年6月,籌備之初就受到眾多VC 爭相追捧,最終斬獲千萬級天使投資.
眾鳴在線力求用專業,貼心的服務,豐富,靈活的產品,滿足主機廠,經銷商,企業及個人客戶日益增長的車輛融資需求.我們相信在未來眾鳴在線將會給汽車金融行業帶來翻天覆地的變化,我們將讓更多的家庭擁有汽車,為汽車為更多的家庭帶來財富!
你將和誰一起?
眾鳴在線的初創團隊集合了眾多汽車金融領域的骨灰級專家,我們的核心團隊來自互聯網,資產管理,綜合金融行業的知名企業,我們有信心更有實力夢想負責到底!
三人成眾,我們邀你一鳴驚人!
(注:房地產中介不屬中介)
熱門城市:北京其他兼職兼職網 上海其他兼職兼職網 深圳其他兼職兼職網 廣州其他兼職兼職網 成都其他兼職兼職網 重慶其他兼職兼職網 杭州其他兼職兼職網 武漢其他兼職兼職網 濟南其他兼職兼職網 鄭州其他兼職兼職網 青島其他兼職兼職網 西安其他兼職兼職網 合肥其他兼職兼職網 南京其他兼職兼職網 天津其他兼職兼職網 蘇州其他兼職兼職網 石家莊其他兼職兼職網 沈陽其他兼職兼職網 東莞其他兼職兼職網 南寧其他兼職兼職網 長沙其他兼職兼職網 寧波其他兼職兼職網 佛山其他兼職兼職網 臨沂其他兼職兼職網 濰坊其他兼職兼職網 廈門其他兼職兼職網 福州其他兼職兼職網 淄博其他兼職兼職網 煙臺其他兼職兼職網 南昌其他兼職兼職網 太原其他兼職兼職網 大連其他兼職兼職網 貴陽其他兼職兼職網 昆明其他兼職兼職網 無錫其他兼職兼職網
周邊城市:大同其他兼職兼職網 陽泉其他兼職兼職網 長治其他兼職兼職網 晉城其他兼職兼職網 朔州其他兼職兼職網 晉中其他兼職兼職網 運城其他兼職兼職網 忻州其他兼職兼職網 臨汾其他兼職兼職網 呂梁其他兼職兼職網
熱門類別:學生兼職兼職模特兼職禮儀小姐兼職攝影師兼職小時工/鐘點工兼職促銷員兼職傳單派發兼職問卷調查兼職手工制作兼職網站建設兼職設計制作兼職家教兼職會計兼職翻譯兼職實習生兼職酒吧KTV兼職服務員兼職銷售兼職其他兼職


text:
履歷
履歷,又叫履歷表,係個人學歷同工作經驗嘅簡要陳述,通常用喺搵工,升學,希望可以得到見工或升學面試嘅機會.除咗叫履歷,好多時都會用法文résumé或者拉丁文curriculum vitæ,或者就咁簡稱CV.
履歷記載一個人嘅教育學歷,專長同埋工作經驗,有時會補充個人特質,興趣或期望等.主要目的通常係搵工或升學嘅人希望得到面試機會嘅工具,亦都係一份公司人事部或教育機構篩選候選人嘅程序之一,所以履歷非常重要.
履歷表應有項目[編輯]
- 個人基本資料
履歷表最開頭一定要係自己個名,之後列出其他個人聯絡資料,例如:聯絡電話,地址,E-mail等,呢啲都係必要嘅,唔係嘅話僱主就聯絡唔到你.
- 應徵職位
簡單清晰列出你希望應徵嘅工作職位,唔使寫希望應徵嘅原因,唔係嘅話履歷會太長.
- 學歷
要以倒敍形式列出,先寫最高學歷,整齊嘅寫上年份,僱主睇嗰陣就一目瞭然.
- 工作經驗
可以根據工作嘅種類或工作嘅先後順序分類,寫上工作職位同工作內容,並同學歷一樣喺靠右邊或靠左邊整齊噉寫上工作年份.
- 其他活動
其他你認為重要而且對工作有幫忙嘅活動都可以喺呢部分列出,例如喺學校做過嘅職務,曾經做過義工等.
- 獎項/證書/專業考試
可以列出之前喺學校,工作攞過任何同工作有關嘅獎項,證書,專業考試資格等.
- 技能/語言
列出個人技能,例如電腦應用,打字速度等,同埋列出你可以講同寫嘅語言/語文.
- 可以返工日期
寫出幾可以返工,例如;即時,七日通知,一個月通知.


text:
講到瑞士,相信大家都會諗起朱古力,雪山同Hotel Management.對於四年前嘅我都一樣,帶住既期待又激動嘅心情,去到一個只係聽左agency介紹而身邊冇人去過嘅地方.
好記得當時人生路不熟,法文淨係識講基本幾句,好幸運當時遇到兩個同樣黎自香港嘅女仔,同我介紹下瑞士嘅生活,發現原來幻想中嘅休閒生活都真係幾悶.當時我揀咗一個喺湖邊嘅campus,諗住喺香港都咁繁忙啦,難得去到瑞士梗係揀番個chill啲嘅地方,點知去到發現原來真係可以得個湖景同埋一間幾百尺嘅超市.如果你想去個發達啲嘅地方就要比成幾百蚊搭火車,仲要好可能只係另一個大少少嘅小鎮.更加唔好講去旅遊景點,一來一回都要幾個鐘,當你心諗咁不如喺嗰度住一晚啦,但係瑞士嘅住宿實在係太貴喇,最後都係死死地氣坐車返去.
但正正就係因為咁樣嘅生活配套令到我慢慢學識靜落嚟同自己相處,食完dinner落去日內瓦湖邊散步睇吓個日落,夏天係湖度游個水,仲可以租㗎單車係湖邊踩,去到嗰時先發覺,原來平淡嘅生活都可以好開心.
去到後來做intern,有多番少少錢終於可以上雪山感受下「瑞士山區肺」,真係想再讚下原來瑞士真係好靚好靚,就算嗰度有好多遊客,都仍然無法蓋過大自然帶比我嘅震撼.有一日我同我同學講起好想試skydiving,佢話「我過兩日有假,不如一齊去啦」就係咁我就即刻報咗名,連後悔嘅機會都冇.雖然嗰日我忐忑左成幾個鐘,但係而家諗返都完全冇後悔過,當飛機飛到阿爾卑斯山脈隔離,都未嚟得切欣賞美景,後面個教練就同我講「Let’s go」…跳完既感覺係,瑞士真係好靚.
瑞士其中一個嘅特點就係,同一地方,春夏秋冬四季嘅感覺都好唔一樣,而且去幾多次都唔會厭嘅.
好多朋友都會問我「瑞士係咪講瑞士話架?」,其實瑞士係主要有法文區同埋德文區,好少部分會講義大利文.我主要係法語區生活,連intern嘅時候都淨係得老闆識講英文…同事好多都係葡萄牙人,所以同佢地溝通主要係用唔咸唔淡嘅法文同body language溝通哈哈.
順帶一提,瑞士物價真係好貴,本地菜式黎黎去去都係得薯仔芝士或者cream sauce嘅食物,但偏偏連China Town都冇... 最後嗰年因為學校近義大利,所以每隔一段時間就會坐火車去米蘭China Town買翻啲調味料同邊爐湯底.
瑞士係一個好適合俾人靜落黎,慢慢享受生活嘅地方,因為當地人生活都比較簡單樸素.但始終移民門檻較高,大家除咗做多啲 research外,最好就係疫情過後親身到訪下再考慮清楚.


text:
大角咀日式料理 新推2小時日本酒+關東煮放題
唔少香港人閒時都鍾意飲下sake,不過開一支都唔平呀,更莫論話想一次過試多幾款唔同口味.不過去大角咀呢間日式料理就有機會喇!餐廳由日本師傅主理,最近新推出2小時日本酒同關東煮放題,要暢飲近40款日本酒不是夢.
呢間居酒屋以關東煮作為主打,湯底堅持以鯛魚骨,柴魚同昆布熬製,味道濃郁甘甜.新推出嘅日本酒+關東煮放題套餐,包有前菜,關東煮,日式烏冬同多款清酒.
前菜方面推介炸池魚仔,甘香酥脆,佐酒一流.
關東煮則有10款指定款式選擇,其中特別推介半片(日本白魚餅),麻吉燒,韓式魚糕串同埋食親關東煮都一定要食嘅大根.半片喺香港比較少見,係由豆腐製成嘅魚餅,口感嫩滑得嚟又有淡淡豆腐嘅清香,值得一試再試.麻吉燒則喺魚餅中釀入麻糬,增加Q彈口感.
烏冬方面有3個選擇,明太子冷烏冬,北海道風雞皮烏冬同日式牛肉稻庭烏冬,其中以北海道風雞皮烏冬比較少見同特別,雞皮油香豐富,一嚟送酒好夾,二嚟原來雞皮嘅油脂重有保護胃部嘅作用,打咗底冇咁易醉.
至於重點中嘅重點,清酒放題,就有2個套餐揀.平少少嘅「竹」有近廿款生啤同清酒揀,加多少少錢揀「松」嘅話,就可以多埋果物酒等選擇,酒款多近1倍呢.
特別推介鶴梅完熟梅濁酒,係加入咗成熟桃子醬同完熟嘅南高梅釀造,帶有濃郁桃香同梅香,而且甜度比平時嘅梅酒低.
另外值得推介嘅重有宗政 純米吟釀同出羽櫻 櫻花吟釀,前者使用高酯生成酵母,口味甘甜,酸味平衡;後者帶蜜瓜果香,口感輕盈,建議可冷至室溫飲用.
関東酒場
地址: 大角咀利得街11號利奧坊地下G504號舖


text:
李逸朗(Don)去年以哭腔唱《傻女》成功回歸香港,由他自導自演的網絡電影《神探茄哩啡》上月尾在騰訊播映,一星期突破400萬點擊,成績不俗,但原來製作相當艱辛,更慘被老闆拒絕幾十次,他說:「俾人拒絕幾多次都數唔到,幾十次?真係唔記得,好多老闆睇都冇睇劇本就揼咗,聽過啲老闆話:『咩網絡電影呀?咩嚟架?你呢啲血本無歸啦,吓?就係靠你哋呢班咁嘅茄哩啡呀?』呢啲說話面對面講,我都唔想叫呢啲叫侮辱,佢哋冇尊重任何一個係娛樂圈做嘢嘅人,但嗰刻唯有笑住面對,其實嗰刻係好委屈,但始終我係求人俾錢,到最後自己攞哂老本出嚟,我幾廿萬,有幾多都揼哂出嚟,都叫棺材本㗎喇,朋友又攞啲積蓄支持,仲有呢套戲演員收友情價先得.」
Don「哂冷」搏一鋪,結果搏贏咗,他的首部網絡電影《神探茄哩啡》在上月27日騰訊首播,至今日為止粵語及國語版合共超過400萬點擊,每點擊大約有一蚊人仔,(Don不肯講實數),但至少有400萬人仔收回,第二套網片亦快上,亦開始籌備第三部,但他自覺得最成功是遇到一班好朋友,他說:「一諗到成班朋友咁幫我,我就諗𣍝己真係冇本事,真心李逸朗有咩本事?音樂,做戲都唔係叻過人,我只係讀書唔成,歌唱比賽入行嘅人,無呢班朋友絕對拍唔成呢套戲,我成日都擺到自己好低.」
在外北漂多年,今次終有少少成績,Don亦自責自己對家人不好,他說:「我一直覺得自己對屋企人唔住,我好細個出嚟做嘢同創業,20歲就離開咗屋企,我個牌頭就係揾夢想,希望有成就,但好多年都冇返去,我一心就諗住去揾錢返嚟照顧屋企,但其實係一個藉口,我只不過想要自由同埋睇下出面個世界,但我包裝到自己係為屋企出去,05年我返屋企,嗰日係我生日,但我最愛嘅嫲嫲就走咗,嗰日我就明白,你可以追求你想要嘅嘢,但係咪代表你可以放棄屋企人呢?係咪要放棄身邊嘅先完成得到?係咪俾得太多藉口自己?所以我覺得好對屋企人唔住.」
阿Don亦自責自己對家人不好,他說:「我一直覺得自己對屋企人唔住,我好細個出嚟做嘢同創業,20歲就離開咗屋企,我個牌頭就係揾夢想,希望有成就,但好多年都冇返去,我一心就諗住去揾錢返嚟照顧屋企,但其實係一個藉口,我只不過想要自由同埋睇下出面個世界,但我包裝到自己係為屋企出去,05年我返屋企,嗰日係我生日,但我最愛嘅嫲嫲就走咗,嗰日我就明白,你可以追求你想要嘅嘢,但係咪代表你可以放棄屋企人呢?係咪要放棄身邊嘅先完成得到?係咪俾得太多藉口自己?所以我覺得好對屋企人唔住.」
今次網劇收得,阿Don話會將收入還返俾人先,而自己亦因為窮過,現在連有錢賺都不敢亂花,他說:「我入行初期成日問人借錢,我好知到窮嘅滋味,我屋企人唔知,我報喜不報憂,咁多年都唔會講𣍝己幾差,幾憂慮,2009至2015我喺北京自己揾機會,我連農曆新年都唔敢返去,因為機票貴.我等工開,驚走咗冇人揾.今次有少少錢賺,但我已經唔敢亂洗,只係搭朋友有七折所以買咗兩對波鞋.」男人老狗,捱過先有味道呀!


text:
早喺 5 月 unwire 已經同成功申請數碼港創意微型基金嘅 Holumino 做過專訪,傾吓有關佢哋創業時申請資助嘅心得同埋面對嘅困難,俾貼士有理想有創意但欠缺資金為夢想踏出第一步嘅年輕人.我哋今次再搵佢哋講吓整網頁嘅工具,因為無論自己創業定係個人興趣,而家呢個環境冇個靚仔網頁又點見得人呢?如果你哋冇咩 budget,又冇專門寫網頁嘅同事,Holumino 嘅提議就啱晒大家喇!
而家網上面有好多工具,可以幫你做唔同方面嘅工作,Holumino 今次就介紹咗兩個「幫你整網站嘅網站」,方便一 D 冇乜 budget 搞網頁嘅初創企業.
1.wix.com
Holumino 嘅網頁 都係用 wix 揼出嚟,而 wix 同下面介紹嘅 strikingly 最大分別係 wix 容許有唔同分頁,佢入面有好多範本(template)俾你揀,分類得非常仔細,亦簡潔美觀,就算對「美感」非常唔敏感嘅朋友,都一定唔會揀錯!而且操作亦唔算困難,網上更有朋友話用 wix 整網「難學易精」,學識咗就唔使驚,而且用 wix 製作嘅網頁都係 responsive 嘅,喺唔同嘅流動裝置上都可以顯示同使用.
除左網頁要夠靚仔之外,唔少朋友都會擔心 domain name (簡單嚟講即係網址)嘅問題,駛唔駛喺其他地方申請同俾錢呢,wix 可以一站式幫你攞 domain name 同埋 host 網頁,呢兩樣都要收費架.因為免費版本會有「wix」個名喺入面,應該冇人想自己公司嘅網頁出現其他 brand 嘅名咁奇怪掛!
2.strikingly.com
一入到去 strikingly,最明顯嘅分別就係佢提供繁體中文介面(wix 只得英文介面),而且佢標榜只係需要「 30 分鐘就建立出一個又漂亮又好用嘅網站」.不過 strikingly 專門做「一頁式」網站,即係成個網冇分頁,基本上唔駛㩒任何制,只要不斷向下 Scroll 就可以睇完個網.同樣地,佢都有好多 template 俾你揀,大家亦都可以俾錢買 domain name.
3.WordPress
坊間唔少 blogger 或者傳媒都慣用 WordPress 整網頁,以前 D 人用 WordPress 主要用嚟做自己個 blog,而家亦有人用嚟起公司網.WordPress 有好多 plug-ins,小工具,亦有好多網絡社群支援,就算佢比較難用(因為有好多功能),網上都有好多網友專家可以幫手解決疑難雜症.
不過,Holumino 就話雖然 wix 同 strikingly 好方便,但係佢哋嚟緊都會自己寫返網頁,因為用現成嘅 template 有好多制肘,「有時想要靚 D 嘅過場,例如 video 或者其他互動元素,template 好多時都做唔到」,最後咪又係要另外比錢搵人或者自己攪返,所以針無兩頭利,都係睇你要求有幾高啦!


text:
「奧運」
一連兩個星期嘅奧運話咁快就完結啦,雖然今年香港嘅代表隊無任何獎牌,但係佢哋已經盡晒全力同創造咗好多香港嘅第一次,而我哋都相信佢哋會繼續努力為四年後嘅奧運會作準備.奧運精神唔係在乎輸贏或者獎牌咁膚淺,而係國際奧委會係《奧林匹克憲章》中「奧林匹克主義的原則」條款中所提及嘅:「每一個人都應享有從事體育運動的可能性,而不受任何形式的歧視,並體現相互理解,友誼,團結和公平競爭的奧林匹克精神」.
「東京」
雖然今朝無起身睇巴西奧運嘅閉幕禮,但係一起身就見到大家都係度討論緊下一屆主辦城市東京嘅宣傳同精彩表現.所有人都好似已經忘記咗今屆嘅奧運會,因為所有目光同焦點都投放咗係下一屆嘅主辦國同城市.當然最驚喜嘅係加入咗動漫嘅元素,當中包括足球小將,叮噹同日本首相化身成瑪利奧再用叮噹法寶由日本去到巴西!搞到個個都好期待四年後嘅奧運會!
「玻璃」
不過係閉幕禮又發生玻璃心事件,老實講係咁短嘅回顧片段無中國運動員其實有乜嘢問題?香港夠無啦,仲有好多國家都無啦,唔通咁就代表唔尊重人哋?真係有啲搞笑,佢哋真係以為依家嚟個世界係佢哋咁樣,無咗佢哋好似個世界唔會轉咁.老實講其他國家夠話你哋唔尊重佢哋啦,真係以為自己大晒,去到人哋嘅國家以為自己返咗屋企,一啲禮貌都無仲喺度聲大夾惡!
Also published on Medium.


text:
「驚安之殿堂」香港開幕,大家做一個聰明靚仔靚女,就唔好傻更更走去買一啲普通平價日本店,AEON,SaSa,銅鑼灣水貨店都買得到嘅嘢!如果只係貪平嗰十蚊八蚊 ,實在唔需要排隊去尖沙咀!
話到明「驚安之殿堂」香港TST攻略,梗係唔止好似普通市民咁樣,求其買平少少就覺得任務完成啦,我哋梗係要為大家爭取最好!搜刮最多最靚最特別嘅藥妝產品比大家!同大家教學一下,如何平買高質貨,避免低價低質陷阱.
(自費評論,沒有收到任何免費試用)
香港「驚安之殿堂」美人限定攻略
市面上有關「驚安之殿堂」香港嘅報道,大部份都係主力比一啲普通家庭主婦,普通市民,所以佢哋嘅重點,都係包括邊度買家庭用品平少少,零食平少少,咁話到明我哋個網係靚仔靚女限定教學,我哋嘅眼界,重點,戰略,就梗係唔會同普通師奶,大叔一般見識啦,係咪?
如果你未聽過,首先講解一下「驚安之殿堂」係乜嘢嚟.「驚安之殿堂」其實佢係一間類似AEON,一田嘅平價散貨場,所賣嘅產品包括零食,護膚品,化妝品,個人護理,小家電,飯盒,日本料理……其實,好似一般嘅日本百貨公司,不過價錢更加平!
裏面嘅貨品,多數都係以日本品牌為主,當然,好多裏面嘅日本品牌都係世界其他地方做啦,包括台灣,韓國,中國等等
如果大家想知道價錢有幾平,其實佢一般嘅價錢會比香港嘅藥妝店平10至15%左右.
可能大家唔覺得好大分別,但係因為香港嘅藥妝店,護膚品店其實都已經競爭相當激烈,本身都唔係特別貴,所以個價錢方面真係mark得好抵,面膜,精華,化妝品平過一般嘅網上水貨店.
我成日同大家講,做個聰明靚仔靚女,視野要夠廣闊,眼角要夠高!
如果淨係諗住慳十幾廿蚊,其實車錢,時間一定蝕!因為而家「驚安之殿堂」香港仍然相當受歡迎,排隊起碼排一個鐘!冇理由為咗$10,烈日當空排一個鐘,係咪?
為咗令大家買得安心,買得最高性價比嘅嘢,亦都令到大家避免買中伏雷品,因為貪便宜買到一啲低質素,冇用嘅成份低劣產品,今次我就先同大家講解,究竟「驚安之殿堂」香港有乜嘢做值得買,乜嘢係雷品要避開.
介紹香港「驚安之殿堂」,就要同大家講下有乜嘢係一定要買.
必買推薦:隱形眼鏡,大眼Con,美瞳
相比市面折扣:約5折
「驚安之殿堂」香港嘅隱形眼鏡價錢相當平,一盒講緊係$99-$190,5對,以日本製造質素來講,價錢屬於超平,而且選擇嘅顏色,款式,度數深度全部有得揀,基本上係必買之物.
相比市面折扣:約3折
必買推薦:各種男女cosplay
相比市面折扣:2折
公司annual dinner,selfie room,party room必備
必買推薦:日式料理食物
相比市面折扣:約7折
尖沙咀「驚安之殿堂」一個亮點,就係大量比較高質素嘅食物,水準,份量絕對優勝過一般超級市場.一般嘅日本超級市場,日式百貨公司都有一層專賣熟食,日式料理,什麼天婦羅,紅豆餅等等……但普遍水準一般,睇見都冇乜食慾.今日「驚安之殿堂」香港現場親身觀察所見,發覺佢嘅食物水準望落去都幾高質,有現煮天婦羅,關東煮,日式咖喱,壽司等等.熟食區就有烤番薯,北海道牛奶奶昔等等……如果以超級市場或散貨場價錢,望落去其實相當不錯,絕對可以同一啲港島區嘅中上餐廳水準相比,如果自己行開嗰頭,一個人食飯又冇乜着落,喺呢度買個飯盒,便當返屋企都相當唔錯.
「驚安之殿堂」香港比較不推薦
散貨場要自己小心,避免買中伏雷品,因為貪便宜買到一啲低質素,冇用嘅成份低劣產品,又或一啲周圍都買到嘅普通貨.
比較不推就係面膜,因為其實冇乜特別,全香港都有,而價錢只平5%左右
MORE


text:
山東龍廣泰新材料有限公司是一家集研發,生產,銷售于一體的專業水煤漿添加劑生產單位.水煤漿添加劑作為水煤漿的重要組成部分,目前擁有萘系,木質素,腐殖酸系以及復配等多個品種,但存在品質參差不齊,煤種適應性較差,制漿濃度較低,分散性與穩定性不匹配等問題,難以滿足不同煤種制備水煤漿的需求.公司從原材料著手,自主研發生產各種分散劑等原料,以穩定原料為主,采用萘系,有機高分子,陰離子體,醛類縮合物,聚醚共聚物等功能物料配制而成,廣泛應用于各種水煤漿的制備.
山東龍廣泰新材料有限公司的主營業務是∶分散劑,水煤漿添加劑,混凝土添加劑,煤種制漿評價,成漿性能試驗等.
公司在積極響應“金山銀山就是綠水青山”的大背景下,伴隨著新型煤化
工的發展,將不遺余力的研發高性價比高穩定性的優質產品服務廣大客戶.
(注:房地產中介不屬中介)
熱門城市:北京學生兼職兼職網 上海學生兼職兼職網 深圳學生兼職兼職網 廣州學生兼職兼職網 成都學生兼職兼職網 重慶學生兼職兼職網 杭州學生兼職兼職網 武漢學生兼職兼職網 濟南學生兼職兼職網 鄭州學生兼職兼職網 青島學生兼職兼職網 西安學生兼職兼職網 合肥學生兼職兼職網 南京學生兼職兼職網 天津學生兼職兼職網 蘇州學生兼職兼職網 石家莊學生兼職兼職網 沈陽學生兼職兼職網 東莞學生兼職兼職網 南寧學生兼職兼職網 長沙學生兼職兼職網 寧波學生兼職兼職網 佛山學生兼職兼職網 臨沂學生兼職兼職網 濰坊學生兼職兼職網 廈門學生兼職兼職網 福州學生兼職兼職網 淄博學生兼職兼職網 煙臺學生兼職兼職網 南昌學生兼職兼職網 太原學生兼職兼職網 大連學生兼職兼職網 貴陽學生兼職兼職網 昆明學生兼職兼職網 無錫學生兼職兼職網
周邊城市:濟南學生兼職兼職網 青島學生兼職兼職網 威海學生兼職兼職網 淄博學生兼職兼職網 棗莊學生兼職兼職網 東營學生兼職兼職網 煙臺學生兼職兼職網 萊蕪學生兼職兼職網 濱州學生兼職兼職網 濟寧學生兼職兼職網 泰安學生兼職兼職網 日照學生兼職兼職網 臨沂學生兼職兼職網 德州學生兼職兼職網 聊城學生兼職兼職網 菏澤學生兼職兼職網 膠州學生兼職兼職網 即墨學生兼職兼職網
熱門類別:學生兼職兼職模特兼職禮儀小姐兼職攝影師兼職小時工/鐘點工兼職促銷員兼職傳單派發兼職問卷調查兼職手工制作兼職網站建設兼職設計制作兼職家教兼職會計兼職翻譯兼職實習生兼職酒吧KTV兼職服務員兼職銷售兼職其他兼職


text:
又係時候同大家報榜喇.11月嘅十強餐廳入面,有兩三間都係火鍋店,睇嚟天氣開始轉涼,令到一眾邊爐友密密出動喇.而今次仲有成7間餐廳都係第一次新上榜㗎,甜品店,西餐廳,茶飲店等都有代表,百花齊放啊.
第十位 菓甜品(*新上榜)
甜品幾時都會食得落,呢間甜品一嚟開喺尖咀呢個旺區,地理方面絕對佔優,二嚟佢哋嘅甜品造型相當精緻,最啱就係打卡呃like.要入十強絕對唔難.就好似呢道「芝士栗一燒」咁,差唔多枱枱都嗌,像真度激高,香甜嘅粟米粒粒包住嘅係芝士蛋糕,味道同樣香濃.
第九位 幸福班戟
一開業已經即刻登上上個月榜首位置嘅日本pancake店,今個月稍稍回落至第9位,但人氣依然高企.排長龍都要等食嘅pancake,鬆軟,帶啲啲空氣感,蛋香唔使講啦,蜂蜜牛油,焦糖醬都令佢嘅味道更加香甜,想試下特別口味嘅可以諗諗熱朱古力同奶茶味.
第八位 發哥粥底海鮮火鍋(*新上榜)
呢間粥底火鍋新開冇耐,位於九龍灣工廈內,但日頭係冰室嚟,夜晚先做粥底火鍋.有唔少海鮮選擇,好似鮑魚,蟶子,龍蝦咁,幾新鮮,令到最後煲粥有好香濃嘅海鮮味,格外鮮甜.
第七位 烤魚工房(*新上榜)
近年好多人都鍾意返深圳食酸菜魚或者烤魚,其實唔使上去,元朗呢間一樣好受歡迎,成日都要排隊.蒜香酸菜烤魚非常惹味,條魚幾新鮮嫩滑.鍾意食蒜嘅重味朋友,仲可以叫埋蒜蓉燒生蠔,夠晒香口.
第六位 泰濃麵
上個月第7位嘅泰濃麵,今個月前進一位.由泰國廚師主理,湯底相當濃郁,而船麵嘅配料亦有返咁上下份量,即使以牛肉為主,都有美國肥牛,頂級安格斯牛同飛驒和牛揀.唔食牛食海鮮一樣咁開心,例如有原隻波士頓龍蝦海鮮船湯.
第五位 一茶詞(*新上榜)
喺一堆珍珠奶茶圍攻中,呢間茶飲店能夠突圍而出打入十強,當然有佢過人之處.大家都係珍奶,但佢哋嘅珍奶就再加多咗少少功夫,少少變奏,變成火焰焦糖珍珠鮮奶.面層焦糖用火槍燒過,脆脆地,另外有杯烤棉花波波茶都好過癮.
圖: Victoria Y ,lamlamyuk
第四位 金鶴拉麵
由三甲微跌至第四位嘅拉麵店,主打雞白湯拉麵,湯底由日本製造直送,上枱前打入泡沫,幼滑清香.無論賣相定味道都有一定水準,難怪持續得到拉麵迷嘅歡心.
第三位 寶哥火鍋味館(*新上榜)
打邊爐嘅季節,造就咗呢間佐敦嘅火鍋店新上榜就進佔三強嘅位置.喺度打邊爐,有ABC餐揀,都係不外乎刺身,和牛同海鮮,湯底仲有成12款選擇,三個鐘任飲任食,食物質素又唔錯,係值得試嘅.
第二位 LIFETASTIC Patisserie(*新上榜)
甜品控嘅新寵兒,首推當然就係佢哋主打嘅澳洲西瓜蛋糕啦,杏仁碎餅,玫瑰忌廉,西瓜夾埋有五層,頂頭仲有士多啤梨同開心果碎,個樣靚仔之餘味道又香甜.另外法式焦糖燉蛋泡沫咖啡都好特別啊.
第一位 豬手工房(*新上榜)
榜首係屬於大圍嘅一間工廈食店,但環境幾chill下,仲要有露天座位.招牌菜係外脆內軟嘅脆爆鹹豬手,真係卜卜脆㗎,鹹香肉滑,送埋杯菠蘿0%啤都幾爽.燒扇貝,燕麥紫薯餅同樣要試.
文:Kar


text:
逃出華夏食人族領域,勇敢擺脫失德家庭之自然羈絆,係華人自證為人嘅必經之路.《別告訴她》呢齣電影,係導演苦惱自己到底係美國人,亞洲人,美籍華裔定係中國人而面世嘅反思過程,雖然導演自己最後未有將答案宣之於口,但文化差異之事實已經透過佢所選擇嘅敘事擺在眼前,而佢自己需要嘅答案其實亦呼之欲出,只差開口坦承西方文化更為適合人類呢一步.導演以離散華人族群自居,選取中國人為他者去發掘自我,嘗試回應「Who am I」呢個哲學問題,如此選材難度唔低,但佢非但未有落入東方主義者常犯之錯誤,反而展現出文化相對主義者應有之胸襟.於我而言,電影有種深入虎穴,竟得虎子嘅感覺,為西方展示出華夏食人族之腐爛發臭,引起業界關注自然亦合乎預期.導演具有接近文化人類學者之觸覺,準確捕捉到華夏食人族麻木空洞之精神面貌,尋根尋出華夏食人族消極聚合之真相,簡直有歐洲旅行家自發現美洲後一直為本國朋友介紹小型部落文化之感,觀眾如果從未接觸中國人,大腦承受嘅衝擊之大,可想而知.
香港人本身就係冒險家,睇住西方旅行家不遠千里帶返西方嘅人文錄像,自然覺得平常不過,不足為奇.但我亦清楚知道,香港民族自幼就同華夏食人族混居,九七之後文化入侵變本加厲,心態強健只因身經百戰,導演會因為自己喺中國北京嘅所見所聞而大驚小怪,至係一種身心健全者必有嘅自然反應.導演六歲打後離開中國,成長於美國,廿五年間從未返鄉,對所謂故鄉仍然有出於同理心嘅想像而無法整理思緒,情有可原,但到底邊一種文化至有可能成全人類靈根自植呢個拷問,我相信香港民族作為informant,一定會畀到已經大開眼界嘅導演更為切合實際嘅有用指引,可以期望雙方交流成果以醍醐灌頂去形容都唔會誇張.香港民族飽受切膚之痛,美國平民則既有地理因素阻隔,又有國家實體保護,兩者之差異一如錢鍾書《圍城》之象徵——城內嘅人好想出去,城外嘅人反而好想入去,而原因就係在於前者係每日面對恐怖現實,而後者只係獵奇,毋須長居於圍城之內.錢鍾書生逢滿清帝國崩潰之際,中華民國之亂象歷歷在目,想逃去英國牛津係合情合理,而之後經歷文革,連女婿都自殺死埋,見盡華夏食人族之凶殘成性,希望喪葬之事低調處理,最好連骨灰都唔留,亦明顯係出於對華夏食人族生死觀之深刻理解及因而產生之由衷恐懼.
喺呢齣戲入面,觀眾代入到邊個角色,就會自然反映出佢嘅文化認同,而導演盡量如實呈現出自己眼中嘅中國,就已經等同為西方觀眾投下威力驚人嘅震撼彈.批評導演係東方主義者之論之所以站唔住腳,正係因為準確而言,導演批判嘅客體其實只係聚焦於中國,其他亞洲國家並唔包括在內,證據係戲中生活於日本嘅堂弟同明顯係日本人嘅堂弟女朋友都係顯得舉止有禮,具有基本人性.而由於戲中各個角色所代表嘅形象非常立體,觀眾極之容易就可以為自己搵到覺得自在嘅田野考察位置:主角自己係普遍西方人,雙親係深知華夏食人族人性下限但又無法狠心同所謂家人斷絕來往嘅美國華裔,大伯係無法完全融入日本社會生活而仍然覺得自己心繫故鄉嘅現實失敗者,而仍然居於中國嘅勢利親戚三人組就係心中崇洋而又唔敢講出口嘅虛偽人形生物.美國華裔幾經辛苦逃出生天,回望代表主流中國人嘅Nai Nai,尚未逃出生天嘅勢利親戚三人組同埋中國環境嘅污煙瘴氣,所選擇嘅其實只有果斷決裂,但好在華裔第二代即主角心中仍然存有幻想,於是就拍成咗呢齣明顯唔係惡意抹黑華夏食人族但正因為I film what I see嘅坦率無畏而顯得更加銳不可當嘅作品.
主角幻想中嘅中國,其實從來都係自己嘅過度想像.過去幾個世紀,華人移居地點大多數係東南亞,所以普遍華人後代都未有能力捅穿問題,但當已經完全融入西方嘅華人終於出手,任何大外宣都唔再遮掩得住華夏食人族嘅醜態——全世界先係驚訝,然後醒覺,全因中國人解構中國人,觀察分析都有更多資訊同樣本(李安就係成功代表).人離開自己熟悉嘅文化,往往難免因為唔同嘅經緯度,唔同嘅季候風,唔同嘅風土人情而變得更加隨和,更加不擅批判,呢種外遊失重現象適用於任何國家嘅人,而專業人類學家所做嘅,就係融入然後反思,希望透過觀察同自己所身處嘅社會唔同嘅社會,比較唔同社會嘅異同,從而解答人類到底為何物嘅大命題.早期,西方人四出探險,都係專搵啲聞所未聞嘅小型部落訪問,貪佢地新奇有趣,故此當觀察對象唔太有趣又唔算世上各種人類社會文化之中較為突出一種之時,就會為人所冷落,華夏食人族平庸無味,正係其中例子.冒險家攀山涉水,深入未受西方影響嘅原始地區,一早就已經解構咗食人食屍社會之中嘅思想系統,華夏不過係選擇食人食屍之路偏偏又連食人食屍嘅儀式都做得馬虎嘅族群,同認真對待死者屍體嘅小型部落比,直頭係不知所謂.
活人食用屍體,可以獲得死者嘅力量,社會思想系統自成一體,其實係極有研究價值,但中國人對死者嘅苛索,對生命嘅唔尊重,對集體回憶嘅輕視,對道德觀念嘅無可無不可,已經惡劣到毋須再多加書寫.主角認為Nai Nai應該知道肺癌末期嘅真相,係因為主角相信知道事實然後抗癌,至係人類應有嘅生死觀,但呢種唔係華夏食人族嘅觀點,因為佢地都太知道承認自己將死只會引發恐慌,甚至不得善終,成為他人裹腹之食.華夏食人族家庭之組成,係源於消極聚合,亦即因對未知心存恐懼而親近彼此,普遍美國人家庭係傾向共同面對病魔死神而積極聚合,即使面對逆境都會互相扶持,兩種態度明顯南轅北轍.當主角隔住電話聽到Nai Nai鬧李爺爺倒瀉水,問起Nai Nai點解同李爺爺一齊,Nai Nai嘅回答完全流露出恐懼共同體之集體潛意識:
Nai Nai:「當初我就不應該跟他好.咋也聽不見,真是快聾了他.」
主角:「那你為甚麼還跟他在一起?」
Nai Nai:「唉,這麼多年了,有個伴總比一個人好,起碼家裡還有這麼一個活人呀.」
而之後主角返到故鄉,堂弟同女朋友影緊結婚相,Nai Nai趁機叫年屆三十嘅主角快啲搵個伴照顧自己,兩人嘅對話就更為精彩:
主角:「我照顧我自己,奶奶.」
Nai Nai:「你還年輕呀,孩子.隨著年齡越來越大呀,還是找個能照顧你的人好.」
主角:「那李爺爺照顧你嗎?」
Nai Nai:「那獨立也好,女人嘛,要自給自足.」
主角話自己可以獨立,照顧自己,隨口反問Nai Nai李爺爺呢個老伴又算係乜,Nai Nai又跳掣話女人都係靠自己緊要,拒絕回應,雙方溝通從未成功.由此可知,華夏食人族家庭成員之間無法互相信任,結伴只為壯膽壓驚,避免因為暴露自身弱點而招致慘重損失,深受西方基督文化薰陶嘅主角自然唔知點樣理解Nai Nai嘅反復無常,因為佢完全缺乏理解對方所需嘅認知經驗.
而舉家跟隨Nai Nai祭祀病逝前夫一幕,亦係極為重要.祭祀儀式本應莊重,但戲中眾人對於儀式細節流程認知極為混亂,而大家因為死者可唔可以食煙而爭論,亦反映華夏食人族唔尊重死者嘅本質.其後眾人喺Nai Nai帶領之下,向死者過度索取保祐,就連打麻雀要贏錢都拎出黎講,正反映佢地係用食物賄賂死者,假如死者無法如約提供保祐服務,在生者同死者嘅連結就有可能斬斷.呢種同死者交易嘅投機態度,令在場嘅主角相當困擾,因為佢自己一家人嘅生死觀完全唔係咁樣.而當面對生死咁大件事,都可以用舉辦假婚禮去欺騙將死之人,呢個國度已經完全失去對生命以至大自然應該有嘅虔敬,所以酒樓員工嘅閒散自在,婚禮賓客嘅自得其樂,Nai Nai舊部嘅酒後失言,都已經唔再對主角構成任何文化衝擊.以自私形容中國人,已經唔夠貼切,因為中國人並唔係唔理人感受咁簡單,而係無法承受任何真實感受,包括對死亡嘅感受.
華夏食人族缺乏勇氣直接面對死亡,以喪事喜辦之模式逃避現實,以中國人自居嘅主角大伯,更認為畀Nai Nai知道自己人之將死只會增添負擔,正係因為華夏食人族社會成員全部都係孤立無援嘅個體,唔似其他社會文化可以為死亡提供有力支援,幫助個體消化死亡,以至重新定義死亡.主角大伯批評西方個人主義者之所以會話真相畀病者知,係因為逃避責任,唔想分擔病者嘅「思想壓力」,正係無意識間投射出自己嘅愧疚,事關真正唔想照顧自己老母嘅人係佢自己.香港民族先烈周梓樂英年早逝,佢嘅雙親依靠自身之力自然承受唔起喪子之痛,但由於兩人本身係基督徒,加上有成個民族一同悼念嘅精神支持,佢地就可以將死亡理解成為香港民族捐出血軀,而且可以相信愛兒死後必享永生,神必會賞賜喜樂,最後繼續努力生活落去——成個民族共同承擔一個成員嘅死亡,正係香港人所展現出嘅強大力量,而支離破碎嘅華夏食人族社會,個體可以選擇嘅就只有逃避,或者直接逃離.無責任體系之中唔會產生到愛,所以呢齣戲unfold and describe嘅非但唔係中國式嘅愛,而係事實上由頭到尾中國人都係缺乏愛,只有陷於中國想像之中嘅人至會誤以為隱瞞同傷害都可以文飾為愛.盜用家庭之名,肆意推卸責任,至係真正嘅華夏食人族文化,唔係乜嘢東方西方差異.
普遍西方人大概會覺得呢齣戲所描寫嘅係善意嘅謊言,覺得故事感人.佢地有權如此解讀,因為遠東始終係遠東,食幾多人都唔關佢地事,佢地絕對可以無視導演努力呈現嘅田野考察報告,繼續沉浸於東方主義者嘅外遊失重狀態之中.真正應該睇呢齣戲嘅係香港民族,因為睇完之後,大家自然會更清楚自己距離現代世界有幾近,同時距離華夏原始叢林有幾遠.或者好多人仍然會對華夏食人族抱持同情,如同主角雙親,但主角雙親啟程返去紐約屋企之時喺中國的士上面攰到不省人事,正係香港人同樣感受緊嘅體力透支,呢種共連嘅勞累,正係香港民族早已經擺脫華夏嘅確鑿證據.


text:
年!又過年!
牛年第一集,榮幸邀請咗我哋嘅好朋友暨(cum)語言迷YouTuber靳禮赫上嚟,講下對發音,歌詞同芬蘭文名詞嘅興趣,諗下疫情下新一年有咩語言目標,同吹下雜不?嘅水.究竟學語言係點火頭,救火定係找數?最近爆紅嘅Clubhouse除咗可以[已屏蔽]之外,原來仲可以畀語言愛好者練習……譚仔話?今次我哋四丁友一齊嚟絮言狂想啦!
嘉賓:靳禮赫 Heinrich Tsanov Facebook YouTube
喺YouTube收聽
成爲 Patreon 會員除咗可以支持本節目運作,仲有完整嘅逐字稿添!
Continue reading
香港有英文版Baby Kingdom?噉幾時有尼泊爾文全民造星?一個香港,可以同時存在幾多個平行語言時空?香港人嘅語言態度,係咪延續緊呢幢拆唔散嘅巴別塔?今次我哋嚟傾下唔同族群嘅香港人同語言嘅關係.
我哋三個都唔熟悉,更加唔能夠親身體驗少數族裔香港人嘅經歷,所以如果有咩我哋講得不足嘅地方,都好歡迎大家留言或來信補充!
喺YouTube收聽
成爲 Patreon 會員除咗有逐字稿,仲可以聽到以下額外嘅獨家內容添!
Continue reading
今日係2021年二月一號.
弊.好似仲係未接受到2021已經開始呢個事實添.
但係我今決定咗定一啲語言學習嘅目標.仲可以同大家分享下我做緊嘅嘢添!
點解等一個月先訂立目標?
個個都許新年願望,我偏偏就遲咗一個月.點解呢?
一嚟,而家許已經馬後炮.我上個月諗緊第啲嘢……
二嚟,好多人喺一月一號,都會誇下海口,訂立啲好有大志嘅目標.因為新年許嘅係願望,所以多數人都係諗啲長遠嘅嘢,例如學一隻新語言.或者建立新習慣.
如果一個月後冇可觀嘅進度,好容易會氣餒.
所以我就等咗一等.我想睇定啲,feel下2021年諗住點樣整蠱我先,又或者乜都試一試,然之後先根據呢啲經驗,訂立一啲可行嘅目標.
語言學習目標
雖則語言界嘅我,慢慢變成緊一個網上嘅創作者,但係我首先係一個語言迷.所以我哋由語言目標開始啦!
Continue reading


text:
(新界行山郊遊)屯門秋冬行山路線 千島湖/港版邁阿密/海岸線
雖然秋天話就話嚟咗,但最近出街先開始感受到秋風涼意.秋天當然係要同朋友或者屋企人去行山同埋BBQ啦~行山嘅同時仲可以望住靚風景打卡,校啱時間仲可以睇埋日出日落,既然未有得去旅行,一於就行吓山當出走,順便做埋運動啦!今次為大家推介3條屯門行山路線,一邊傾偈,一邊感受大自然嘅氣息,chill住過週末. 山系路線:俯瞰千島湖美景 大5 Oct
(香港周圍遊)屯赤隧道打卡 浩和街輕鬆營造旅行感覺
去旅行係好多人嘅願望!依家冇得去,唯有自己打卡FF啦.上年年尾開通嘅屯赤隧道,接通屯門同赤鱲角,遲啲去機場就更快更方便.最近,屯赤隧道嘅屯門入口處附近—浩和街就成為熱門打卡點,除咗係因為有一望無際嘅海,仲有大草坪上種植咗好多棕櫚樹,配合埋陽光,真係好有置身外國嘅感覺! 注意:疫情反覆,外出時請戴上口罩,注意個人衞生.12 Apr
(屯馬線開通)宋皇臺好去處 美食指南一日遊
屯馬~ 開通~ 真的很興奮~ 屯馬綫終於開通埋土瓜灣及宋皇臺站,講起宋皇臺站,第一時間就聯想起歷史同文物古跡.不如今次就帶大家宋皇臺站一日遊,欣賞歷史遺留落嚟嘅痕跡之餘,仲可以去埋懷舊中醫館同打卡cafe,一邊影相呃like,一邊嘆足全日.放假想同朋友或者伴侶周圍行吓,又唔想去太遠嘅話,不妨就搭屯馬綫入宋皇臺行吓啦! 宋皇臺好去處景26 Jul


text:
正所謂“Everything is connected to everything else.”
上回好𢯊女子主角係紀錄片《地厚天高》嘅導演林子穎,其新作《全部都係雞》起用
本土味濃厚嘅〈油尖旺金毛玲〉及〈大香港精神〉為插曲,當聽到耳熟能詳的歌聲「油尖旺金毛玲 看盡世間事……」即時想起獨立音樂人Serrini.
繼4月推出新碟《邪童謠》,最近又積極參與正在舉行的Women’s Festival 2019,似乎低調其實又幾活躍嘅Serrini到底忙咩?原來忙著交paper完成港大PhD 課程.話晒被譽為「獨立音樂圈的鬼怪烈女」,Serrini 的故事自然不是那種乜乜後女生勇於追夢的故事. 她追的不是夢,是最真實,最忠於自我的生存方式.我們愛聽她的歌,看其Instagram live,應該就是喜歡她夠real吧?今回找來Serrini談談Free bitch育成之路,講少啲音樂,多啲社會學,總之鍾意講乜就講乜﹗
「做一個無用嘅港女,可以扮豬食老虎.」
Serrini是誰?
係嘅,話晒喺獨立音樂圈打滾多年,聽慣主流音樂嘅人未必知佢係邊位絕對唔出奇.加上一堆游離的身份與角色 -「陀地歌姬」,「哭泣的聖母」,「紫薯媽媽」,「小清新歌手」……不如等Serrini自己介紹返︰「我自稱『陀地歌姫』啦,『無腦港女』啦,我最近試過喺一個TVB嘅訪問話自己係『大波文青』,跟住佢哋靜晒,我覺得呢個act(行為)好feminist (女性主義),哈哈﹗我係女性主義者啊﹗啲好建制嘅人會話『女仔使唔使咁啊,你覺得自己好強要蝦蝦霸霸,攞住高踭鞋踩住啲男人先開心咩?』咁樣,我係處於中間位,同我嘅音樂一樣,無話好主流定係好indie,兩邊都唔係好想埋堆囉﹗我會反思自己喺華人文化或者香港文化裡面自己嘅position,其實呢個反思已經好feminist㗎喇對一啲完全唔feminist嘅人嚟講,我成日好鍾意套用作家Roxane Gay嘅一個說話 “I am just a bad feminist.”」
好多人以為香港嘅Women’s Festival就係一個純粹鼓吹feminist嘅活動,其實點止咁簡單︰「嚟到第二屆Women’s Festival,個得意位係女性議題可以用比較有趣嘅方式去呈現.可以做學術討論,放映會,Party,又可以同sex toy shop傾吓啲健康問題,仲可以同小朋友玩.今年我會負責一場演講,題目係『自由的歌姬·克制的港女:獨立唱作人 Serrini 的聽話之道』,我好鍾意『克制』呢兩個字,我要點樣戴一個面具,話俾人知我表面上可以好聽話,但其實我內心唔係.就係講緊我自己作為一個Indie singer,有啲人會認為你一定要關心社會議題或者要特別曳,又或者做一啲好破格好岀位嘅行為,但係對於我嚟講,我嘅rebellion(反抗)就係可以好乖亦可以好曳,但係喺過程當中要respect(尊重)對方. 作為一個女仔,最搞笑嘅就係可以扮豬食老虎,即係一個無腦嘅港女,攞住個連卡佛袋行過,就未必會有人check佢身分證.我好鍾意呢種感覺,到底點樣用唔同嘅方法去抵擋嗰啲你唔鍾意嘅外力呢?我嘅自由就係口沒遮攔得嚟要inspire(啟發)啲人勇敢咁樣Just be yourself.」
「我唔貪靚,我係靚之嘛﹗」
「我會proud of 自己係自己囉﹗」呢句說話唔係人人講得出口.
但係出自Serrini之口,又唔會覺得太突兀,點解嘅?如果有朋友同我講︰「我唔貪靚,我係靚之嘛﹗」分分鐘friend都冇得做.但係當Serrini理直氣壯地講同一句說話,我又會真心佩服,點解嘅?係自信啊﹗因為講嗰個有自信而聽嗰個又信服,似是自大嘅說話都變自信宣言.
「其實無話因為做女人而自豪,我會proud of 自己係自己囉﹗我唔貪靚啊,我係靚之嘛﹗哈哈哈哈﹗呢樣嘢細細個肯定講唔出,人大咗會發現自己覺得自己靚係一個好liberating(解放)嘅狀態,依家我覺得自己靚就會好靚㗎喎,你要本身acknowledge(確認)自己靚啦,同埋要以開放嘅心去接受好多唔同嘅衣著或者style.不過覺得自己靚都有好多種,有時見到啲人以為自己好似好靚咁,我同朋友就會講『照胃鏡啦!』因為佢裡面真係好核突啊﹗要搵返自己啱傾嘅人,圍爐取暖之後呢就將個comfort zone慢慢spread開去,人類係鍾意靚嘅嘢,只係有啲人唔敢承認啫﹗
我好鍾意John Legend老婆Chrissy Teigen,當有啲Twitter嘅 followers喺度說三道四指責佢,佢係free bitch到一個位會直接開火鬧嘅,佢唔止係一個好直接嘅女人,佢亦proud of自己個body,如果有人彈佢身型,佢會鬧返啲網民『我生完仔之後梗係有妊娠紋關你x事咩!』香港比較少呢種格嘅人,仲有,以前細個好鍾意Lady Gaga,仲有Michelle Obama等等.我欣賞嘅女性都係一啲好鍾意打破框框嘅人,唔會甘於被性別定型.我媽咪好想我快啲結婚生仔,我respect嘅,咁但我Daddy絕對一個feminist,佢就會話:『做咩咁快結婚啊?40歲都未遲啦!咁我點樣打破媽咪對性別嘅既定形象呢?以前我就會同佢講,我有好多男朋友唔知點揀,到近期可能我會講,我唔知生個仔女岀嚟,佢會唔會享受到自由民主社會,唔知佢到時講嘢使唔使好驚,facebook都要只係only me咁樣睇,所以我唔知生唔生仔好啊?咁佢又會好明白,即係用多啲議題去講.」
「我想退休,想做闊太,最想做KOL……」
照道理,一個喺中文大學讀完英國文學,再去港大修讀文學與文化研究嘅女仔,應該好鍾意讀書,Serrini偏偏話自己「too much education」,咁唔讀書想做咩呢?佢話想退休,想做闊太,可以理解,然而佢狂話想做KOL 就真係匪夷所思.一街都係KOL你會想做其中之一?我唔信.Serrini︰「真㗎﹗ 死啦﹗依家去到一個位我阿媽都唔信我講嘢﹗」 老套都要講句,信不信由你.
「唔想再讀書, too much education﹗太多太多責任感,我想快啲畢業,我同我老竇講我可唔可以退休, 半年前退休嘅佢即刻話好啊﹗所以我估佢好期待我退休,我都好期待呢一日﹗其實依家大概都收支平衡嘅,係一種好自在嘅狀態,我又唔需要賺太多錢,甚至乎有時特登令自己唔好咁popular,即係如果你個人nice啲係會多啲人鍾意,但嗰啲唔係我鍾意嘅觀眾囉﹗搞到成日周圍樹敵,哈哈哈,因為我好鍾意challenge(挑戰)fans,同佢哋講 “You don’t deserve to follow my ig!” 簡單講即係我唔大愛﹗我想做到自己個community(社區)係有愛,但唔一定係一種濫愛嘅方法囉﹗
目標啊?除咗退休之外就係做闊太啦﹗邊有人可以講得出佢個life plan俾你聽,咁如果我要hea人嘅時候我咪同佢講我想做一個闊太囉﹗ 咁就得㗎喇﹗仲有啊,我好想做KOL﹗特別係beauty KOL﹗好想做嗰啲每日都試唔同面膜,跟住話俾人知保濕程度係點,或者試吓新嘅眼底精華液,但嗰啲冇人請我㗎喎﹗我覺得好正﹗ 即係無啦啦出嚟show啲product,我啲friend好鍾意見到我咁做,因為佢哋知道我份人唔係咁 ﹗哈哈﹗我好想做一啲疑似冇乜腦嘅嘢, 咁我就會好開心啦,最好有嘢食,同埋係做手工嗰啲,都唔知做乜﹗有啲KOL去個唔知咩event插個花,就話『哎呀好開心啊多謝你俾呢個機會……』好好笑啊 ﹗好正,我想識呢啲朋友﹗ 偏偏個個叫我都係去嗰啲有意義嘅活動 ,我好唔鍾意啊﹗即係文學節開幕啊跟住去睇啲咩展覽啊﹗ 」信唔信?
「就算咩都做唔到,可以做個攪屎棍.」
2014年某天, Serrini坐在政總前的草地,悠閒地唱著舊作〈同一種米養百樣人為甚麼養出你這個賤人〉,明嘅人自然會明.2019年,香港社會再次動盪,Serrini x 華達敬拜隊 x iii帶來新歌〈晚安,明天見〉,一個以長輩圖為創作靈感的MV令人印象深刻,到底Serrini想講咩?「依家嘅我唔鍾意太reactionary(反動),早幾年我寫咗首歌叫〈給睡了的人〉,好想說服啲人,唔好啦你睇吓啦,試吓聆聽啦﹗我依家聽返就覺得『who cares?』〈晚安,明天見〉呢首歌好好笑㗎,好似啲『耶L歌』或者更加似LGBT都用得嘅歌.其實只要你嘅創作有啲嘢同呢個社會有連繫嘅時候,已經係一種好好嘅同在,你唔需要再講同一句說話,亦都唔好話其他人唔可以咁做.」
照咁睇,Serrini都幾樂觀,佢又話唔係︰「我唔係好樂觀㗎咋﹗只係堅持住一種態度,就係衰嘅人唔可以sit with me,即係對佢哋最大嘅懲罰就係they can’t play with me﹗就算你咩都做唔到,都可以做個攪屎棍﹗幾年前作咗首歌叫做〈大很把人〉,嘗試用年輕人嘅角度同身分講,其實你都係想我最好乜都唔講,跟住聽話咁默默過咗我呢一世咁樣,係可以認命嘅,但認命都有好多種㗎嘛,你認完命之後可以不合作或者按章工作㗎嘛﹗It’s a fun! Like find your own subversion(顛覆), find your own way to respond to the world! 一個咁大嘅machinery(機械)只要有幾粒螺絲鬆咗,就唔可以行得好舒服,咁你嘅人生係可以變成嗰個攪屎棍囉,咁係都幾得意㗎,或者唔一定要攪屎棍㗎,你可以好有理想去改變世界,that’s fine but如果人哋唔俾你咁open做呢樣嘢,你咪唔好講俾人聽囉,或者表面上超聽話囉﹗我最鍾意睇嘅童話故事書係《Harry Potter》,我睇到最後喊到黐線就係因為Snape,憎咗佢咁多集,最後先知佢係最忍辱負重嘅人,我希望香港有更加多Snape嘅存在,同時都要有人做Dumbledore連結唔同人嘅角色,亦需要Harry Potter呢啲懶英雄式咁衝出嚟x嘅角色﹗無論如何,只要不斷做我嘅Free bitch就ok啦 ﹗」第一次聽唔係好明,聽多次明晒,thank you Serrini,香港唔止需要更加多Snape,同樣需要更加多好似Serrini咁勇敢嘅好𢯊女子﹗
好𢯊女子︰
Serrini 梁嘉茵 (獨立音樂人)
Facebook / Serrini
Instagram / official.serrini


text:
英國有機構公布最差性愛小說年度大獎,結果由加拿大作者休斯頓以《Infrared》奪得,小說嘅內容係講做攝影師嘅男主角,就算同女伴親熱都不忘拍攝,評審話內容令人吃不消.嚟自帝濠桑拿嘅小美就話最緊要睇吓點影啫!
小美話:「我最怕親熱時,有人攞部相機嚟拍攝,唔係我嘅樣唔見得人,而係覺得親熱期間仲做其他嘢,一啲都唔專心,好唔尊重親熱呢件事囉!好啦!就算對件事唔尊重,但都應該尊重一下對手嘛!我認為男女親熱好應該靈慾一致,全情投入,但你竟然仲有閒情攞部相機或者手機出嚟左影右影,唔專心不特止,仲可能令對手慾念全消,之後勉強完事,效果同質量一定會大打折扣,所以呢種行為絕對唔要得,係好乞人憎嘅事.」
咁如果男朋友喺床邊放部錄影機,又有冇影響呢?小美話:「咁就冇所謂喎!最緊要大家喺親熱時交足功課,咪因為做其他嘢而分心,搞到到喉唔到肺就會好冇癮囉!但拍還拍,做女仔嘅梗係希望拍得靚啲好睇啲,但唔知點解?啲男仔偏偏喜歡拍到啲囡囡有咁醜得咁醜,有咁怪異得咁怪異,好似記錄低同個異形囡囡親熱,真係服咗佢哋,講真我真係唔怕你拍攝,但希望拍得靚啲囉!太怪異嘅表情就Cut咗佢啦!」
年齡:21歲
三圍:34-25-34
撰文:小德
攝影:阿德


text:
最近個心好唔舒服,覺得自己作為家姐好絕情好自私,因為細佬炒股炒到成身債,佢叫我幫手去財務公司借錢,但佢根本冇能力還,借咗點孭呀?所以我拒絕咗.
細佬上年炒股票賺咗50萬,佢話除返開平均有成4萬蚊一個月,自己本身份工得萬零蚊,冇理由繼續做落去,仲話如果唔係日頭有份工咁困身,夜晚全程睇住美股可以賺得更多,結果佢喺今年年初真係辭咗職,日頭炒港股同滬深嗰啲,夜晚又通宵炒美股.
雖然我係外行,不過都知道上年炒股票比較容易賺錢,今年就剛剛相反,我細佬亦都中晒招,賺咗嗰啲冇晒之餘仲倒蝕埋本金嗰幾廿萬,佢成日話股票係有賭未為輸,只要一日唔放,一日都唔叫蝕,可以鬥長命喎!但據我所知好多都唔會追到,例如佢買咗隻叫做容聯雲嘅股票,50幾蚊嘅時候買,而家跌到得4個幾,點反彈都冇可能拎得返啲錢啦!
最大問題係細佬將全副身家擺晒去股票市場,今年又冇返過工,啲錢有出冇入,其實佢由4月開始已經係咁問我借錢度日,個個月借8000至10000喎,係咪要陪你等隻4蚊嘅股票升返上50蚊吖?
我呢個家姐都有自己嘅家庭㗎,細佬都成廿幾歲人,仲個個月攤大手板問我攞生活費,我都唔敢同老公講.
冇返工完全零收入,細佬唔肯蝕放股票,仲周圍問朋友同埋嗰啲蚊型財務公司借錢再撈底溝貨,繼續有蝕冇賺,最近屋企已經不斷收到滋擾電話,由於兩老年事已高,阿爸阿媽借得畀佢嘅錢都一早借晒,所以細佬叫我幫佢出去借,理由係佢冇正當職業只可以借「黑財」,我有入息證明就可以問正規財務公司同埋銀行借,啲息差好遠,而且借到嘅銀碼會大好多喎!
其實我見到佢都覺得慘,不過幫唔到呀!因為細佬根本冇工作,叫佢搵工又唔聽,如果問財務公司或者銀行借錢,到頭來咪又係要我每個月幫佢還,而且細佬想借20至30萬,呢個數唔係一年半載還得完㗎,分期起碼搞兩三年,我自己賺錢都好辛苦.
阿爸阿媽唔同取態,我阿爸狠啲,佢話做男人要為自己嘅嘢負責,相反阿媽就錫細佬多啲,係咁叫我幫,仲話屋企得一粒仔,叫我呢個做家姐嘅唔好咁絕情,其實呢番說話即係道德綁架同埋情緒勒索,雖然我心知長貧難顧,冇可能為細佬蝕咗股票而走出去借錢,但係聽完阿媽咁講之後我個心都好唔舒服,質疑緊自己係咪太絕情太自私.
如果我好好景,有多餘錢真係幫忙冇問題,但我份工都唔係搵好多,而且冇辦法保證未來幾年唔失業,假設真係走出去借錢,到時有咩事還唔到咁點算呀?財政壓力又大,心理壓力又大,我老公又點諗呀!
其實自己嘅人生都過得好難,再要孭埋人哋嘅債項同責任上身,真係一件好辛苦嘅事,我唔係鐵石心腸,只係想量力而為,但內心好難受,又唔可以同老公講,驚佢知我連續幾個月畀錢細佬做生活費.
投稿讀者:Emily
炒股啫,唔一定要辭工嘅,有時返工反而仲多靈感
《公司有個美股燈神 買相反足以致富》
https://hkofficedaily.com/?p=15346


text:
(截圖自Google)
常見嘅office小物品──杯墊,因為實用性高又貼心嘅功能,喺紀念品製作排行同自用必備嘅清單中都企穩一席地位.
杯墊唔稀奇,吸水杯墊才吸引!你枱面可能都有一片,但係你知道吸水杯墊嘅原理到底係咩?點解可以吸水?吸入去嘅水又到邊呢?
今日就嚟揭開吸水杯墊嘅吸水神秘面紗啦!
Q1:會吸水嘅杯墊有邊啲材質?
A1:目前市場上主流嘅吸水杯墊有兩種,一種係經特殊加工嘅混合物──陶瓷質料,一種係天然物質──矽藻土(或稱珪藻土,矽藻土)質料.
利用毛細現象嚟吸水嘅紙質杯墊,同樣都可以將杯外嘅水吸收,但因為質料關係,可以吸收嘅水量都比上面兩種少,而且只可以一次性使用,就唔喺主要討論範圍.
Q2:咁吸水嘅原理又係咩?
A1:先講下陶瓷吸水杯墊啦!
陶瓷主要係由二氧化矽同其他物質等等粉末組合而成,陶瓷吸水杯墊嘅製作需要1000度以上嘅高溫唔上釉料嚟進行燒製,過程中會令二氧化矽等粉末嘅原子靠得更緊密,而彼此之間留啲小縫隙,令水可以慢慢流入嚟,一層一層停留喺縫隙之中,變成所謂嘅「吸水杯墊」.
矽藻土吸水杯墊同陶瓷吸水杯墊嘅原理有啲相似,不過矽藻土本身係矽藻類死後,細胞壁化成嘅沉積土,利用同陶瓷吸水杯墊性質相似嘅多孔隙特性,令水可以滲入杯墊入面,達成所謂吸水嘅效果.
Q3:吸入去嘅水去邊?
A1:都到空氣入面啦!
無論係陶瓷吸水杯墊定係矽藻土吸水杯墊,吸入去嘅水分都會經由蒸發到空氣中,接住再吸下一杯飲料杯嘅水.
同上面提到,吸水杯墊係藉住孔隙嚟吸收水分,所以都係有一定嘅吸水量,令水分蒸發都需要時間,所以就算可以吸水,都唔好一口氣畀太多水分!一般吸附凍飲杯外嘅水係綽綽有餘.
集比小編自己都有嘅吸水杯墊!
另外,如果杯墊有啲污糟,就用少量嘅布或者係紙巾濕少少水抹;如果係更深層嘅污糟,可以用軟質嘅刷頭加啲小蘇打粉或者牙膏嚟起泡清潔,千奇唔好成塊拎去用鋼刷或者菜瓜布沖水刷.
吸水杯墊嘅清潔竅門就係「越早清理越好」,如果畀有色液體或者係水漬吸太耐,就會越難清,所以都係勤勞至上,一污糟染色就要快啲清理比較好.
你都考慮緊送杯墊做禮物?
嚟搵集比啦,點樣嘅杯墊,集比都可以幫到你!


text:
人地話萬事俱備,只欠東風.我而家何止有東風,仲有埋颱風.
我本身系一個好信天意慨人,亦都覺得,只要你想,就會做到.
但今次,呢個問題我真係諗咗好耐⋯⋯
話說我而家租緊慨工作室,其實已經唔係好夠用,但因為搵唔啱其他更好的,所以細極都用住先.
我有諗過,呀,如果可以租埋隔離一個單位就好了.但隔離個租客係長期又穩定慨租客,應該會繼續租落去.
但係兩個月前佢唔租了.之後佢個單位吉咗兩個月.我日日都入去望嚇.
佢個單位,只係大過我少少少,租賃卻貴很多,所以我諗,算啦,都係唔諗嘞.不過⋯⋯
我又忍唔住諗,如果我個單位同呢個個單位打通咗就好正了!不過,以業主慨性格,幾乎係無可能慨事.
但你又點會估計到,會有一個山竹,幫我吹爛咗幅牆!今朝個師傅嚟拆走幅牆,
即係⋯⋯而家打通咗!
而家我要覆業主,究竟租唔租埋另一邊.如果租埋,又係要簽兩年,租金當然系貴而家一倍⋯⋯
我而家系掙扎喺天意與現實之間.
人地話萬事俱備,只欠東風.我而家何止有東風,仲有埋颱風.人生有幾可,你想要慨嘢,可以咁樣實現?
你話我應該點做?
發表評論
評論將在展會前獲得批准.
此外,在 Green Rivor的博客
人不可以貌相
由伯伯個門口去到我門口,唔洗十步.喺呢十步裡,我深切地領悟到一個宇宙真締:
書不可以睇封面,
人不可以貌相!
伯伯慨故事,inspire我去做一個人間物語慨吊鉤.唔係名人故事先至好睇,隔離阿叔慨故事分分鐘勁到令人驚嘆片.
我好鍾意寫人慨故事,太精彩了!尤其係呢啲人不可以貌相慨情節,簡直系一盆新鮮曲奇🍪🍪🍪!可口回味!
#人不可以貌相
呢個世界總會有誰
又,我呢排有啲懷疑自己,有啲想法係咪太天真.簡小姐慨再次出現,似系話比我知,有人系默默支持緊你,渠哋未必會出聲,但渠哋真係世界度.而世界就係要加多幾個茶匙慨天真,一個天真慨行為,可以帶比人十幾年慨美好回憶.


text:
馬米高拍片評價偉仔英文 多次強調只有中三學歷 網民鬧爆:咪消費梁朝偉!
馬蹄露姪仔兼YouTuber馬米高,喺個人影片頻道已經教咗英文幾年,訂閱人數超過21萬.日前佢上載咗一條以「梁朝偉的英文夠拍Marvel?」為題嘅短片,評價影帝梁朝偉喺接受外媒訪問時嘅文法,用字及發音,不過佢喺片中多次強調偉仔只有中三學歷,結果引起部分網民不滿,紛紛留言聲討佢.
近日梁朝偉有份主演嘅Marvel電影《尚氣與十環幫傳奇》上映,而飾演「文武」嘅偉仔就馬不停蹄咁接受外國及本地媒體訪問.馬米高喺短片「梁朝偉的英文夠拍Marvel?」開頭就已經提到梁朝偉只有中三學歷,連就讀毅進嘅同學都讀書多過佢,仲話:「我哋就睇下佢啲英文點死!」然後佢就講自己做空少時,喺飛往北海道嘅航班上巧遇梁朝偉嘅經歷,仲話佢好有禮貌同講嘢好細聲,而自己亦好冷靜咁面對呢位巨星.
之後,馬米高就開始評價偉仔喺接受外媒時嘅英文文法錯誤,例如單數/眾數有冇加s及將「Deadpool」讀成「Deadpoo」等等,指偉仔嘅英文同好多香港人一樣都經常犯下錯誤.最後馬米高亦有讚偉仔話:「一個中三畢業嘅演員,英文可以講到咁樣,發音可以發到咁樣,其實已經好過大部分香港嘅大學生,其實你可以睇得出佢落咗好多苦功.」
雖然馬米高最後有讚偉仔,不過一班網民就認為佢太過尖酸刻薄同唔識尊重別人,覺得睇呢條片感覺唔舒服,例如「尖酸刻薄的傢伙,梁生有咁嘅成就,估計他讀三世書都比不上」,「都知你係想拍片做教學 但唔需要用咁嘲諷嘅語氣 就算我地係香港人 有時講廣東話都會錯文法 語言呢啲野 有自信溝通到就無問題 得香港人先會係咁捉人錯處 無限放大」,「人地讀到中三關你差事!你有無人咁有禮貌,成功同謙虛?你英文好勁咩?你自己都有口音,你自己唔知啫」,「嘩眾取寵,抽水呃view」,「不知所謂⋯⋯話你吖」,「咪消費梁朝偉!」,「讓人感覺不舒服的標題,中三又如何,他是一個很棒的演員,電影裡的表現能讓人認同感動,受訪時又能表達自己的想法,還不足夠嗎?」及「Michael哥,我相信你嘅學歷一定高過梁朝偉,你的英文也說得好過他一百倍,但係你除咗識得彈佢之外,你有冇欣賞過人哋嘅努力呢?我想請問你依家又做緊啲乜嘢呢?」等等.
馬米高喺接受傳媒訪問時,佢就話短片嘅標題只係想引起大家嘅興趣,梁朝偉嘅英文「好過好多大學生」同夠用.佢話自己睇咗好多偉仔嘅訪問片段,先至可以整到一條大家成日犯嘅英文錯誤影片同大家研究.佢仲話呢條片嘅用意係鼓勵大家以梁朝偉作為榜樣,好好進修增值自己.
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可即時換領限量新人禮,立即下載!


text:
又到一年一度嘅情人節,俗語有云:「無分手嘅要準備禮物,無禮物嘅要準備分手」.各位喺情場打滾咁多年,有咩禮物未收過?最怕你收到厭啫,今日DailyView網路溫度計根據情人節禮物,透過網路大數據做咗個調查,一齊嚟睇下啦!
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
對於男友來講,有一個鍾意打扮嘅女朋友,除咗代表對方會注意自己儀容之外,最大嘅福音莫過於可以直接明瞭知道女友鍾意乜化妝品/保養品品牌.實行喺情人節直接買懶人包咁買個禮盒俾女友.尤其女友係身邊講咗不下數百次嘅唇膏色號,有好多男仔都會選擇喺情人節表示一下自己「細心」嘅一面,買來送俾對方做禮物.
喺甜蜜嘅熱戀期,少不免想要為兩人之間增添一些共同責任,喺未養得起一個B嘅年紀,或者會選擇養個寵物作為兩人之間「愛嘅結晶」.不過記住要做個負責任嘅主人,養寵物係一個對毛孩一世嘅承諾.唔養貓唔養狗,其實可以考慮下送寵物魚,照顧成本同埋時間需求都比較低,送俾對方都比較無負擔啊嘛.
呢個世代幾乎撇除唔到對3C產品嘅需求,踩地雷機率幾乎為零,非常多選擇!無論係對方(暗示性)講咗幾次想換電話,定還是買一對smart watch作另類情侶配搭,簡直就係送禮送分題.雖然女仔唔多唔少都會期待情人節禮物比較有浪漫意義,可能會覺得3C產品反而太過實用無乜feel.
有時男仔送禮嘅腦迴路都會唔小心「將心比心」,可能係因為如果男仔收到自己追開嘅潮牌嘅衫會好開心啦,所以其中一個收到膩嘅禮物少不了衫.若然係可以搭配過嘅情侶撞色衫都仲可以街拍放閃下,但男友們,喺情人節就唔好送運動衫啊,運動外套啦,咁實用嘅嘢就留返生日先送啦.
女人有時鍾意買貴嘢來寵愛一下自己,但係收到男朋友嘅心意又係另一回事,尤其係令女方再三思量,都唔捨得落手嘅名牌手袋.細心嘅男仔大多數都會係咁上下月份,開始留意女友嘅購物模式,花啲時間同女友行街window shopping,留意下有無咩手袋/配飾係對方想買好耐又唔捨得買,喺情人節俾對方一個「驚喜」啦!
首飾應該都算得上情人節收到無驚喜嘅禮物,不過當然啦,咩牌子同埋戴喺邊嘅首飾都有好大分別嘅,點知男友會唔會咁出其不意送隻求婚鑽戒㗎?大部分情侶都會揀喺情人節紀念一下戀情,互送對方情侶戒指啊,情侶頸鏈啊等等...…紀念意義大於飾品實質嘅價值,不過若然可以送女方嘅心水牌子就仲perfect啦!
廣告都有得你睇,喺呢個浪漫大過天嘅日子有花有禮物,點可以無甜到漏嘅朱古力呢?送朱古力學問可以好多,貴有貴送,平有平送.要show吓taste嘅話,男友可以去專門店揀高質嘅朱古力.另一邊又好適合臨急抱佛腳嘅男仔,真係乜都無準備嘅話,起碼都可以去超市揀返盒朱古力,唔至於去見女神嘅時候兩手空空啊嘛.
有好多比較理性消費嘅情侶,或者都已經拍咗幾年拖嘅老夫老妻,都會講好過節唔使對方送好貴嘅禮物,反而揀一間平時唔會去嘅高級餐廳,喺呢個特別嘅日子奢侈一下.雖然話就話男女平等,不過浪漫主義嘅鼓吹下,男方都會自覺要負擔情人節晚餐嘅花費.所以話男友唔使揀禮物咋,都要花啲心思揀一間好餐廳請對方食飯.
隨著時代進步,成日都話女人有能力,可以隨時買自己鍾意嘅嘢,唔使等大時大節等人送,所以送禮嘅風向都轉變成,送一個無與倫比嘅體驗仲驚喜.好多情侶都會夾埋情人節前後嘅週末嚟個小旅行,創造一下美好回憶.同時亦係俾男友們開外掛嘅機會,索性上網出張飛機票俾女友揀目的地,連行街嘅時間都慳返啊!
肉麻老土係一回事,不過送花依然係好多男女心目中標示浪漫嘅最高準則.呢個年代送花已經唔係講求實用,而係俾女方炫耀嘅效用.尤其眾多男友最驚就係啲女人口中話「送花嘥錢啊,唔使送啦!」但係若然唔送,而隔離位嘅Mary收到一大扎花的話,女友又轉頭計較男友失職,所以花店係情人節真係唔怕無生意做.
分析說明:
本研究資料分析時間範圍為2018年2月11日至2019年2月10日,共一年.
系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『情人節禮物 』相關文本進行分析,並根據網友就該議題之討論,作為本分析依據.
DailyView曰:
首先,你要有一個情人😂


text:
想去英國留學但有所卻步?一文解答你嘅疑慮!2.0 | 英文要好叻?好難適應當地文化?多靚仔?
今次想繼續解答埋大家其他嘅疑慮先~ 希望可以幫到大家做去唔去英國留學呢個重大嘅決定! 1英文係咪要好叻?英文差可以點? 去得英國讀書嘅,英文應該點都有番咁上下,因為你IELTS都要達到某個分數(通常最低要求係overall 6.5,每個component唔低過6.0.但每間大學嘅要求都稍有不同,亦有可能可以用其他成績嚟代替) 間大學先會取錄你.但我明白大家可能擔心自己英文唔夠好會唔會上堂聽唔明/同人地溝通得冇咁好/俾人笑.咁其實你去到英國就會完全浸淫喺一個充滿英文嘅環境,日日係咁講,係咁寫,係咁聽.久而久之,你嘅英文就會變好~ 所以冇需要過分擔心呢一點. 至於有人會擔心聽唔明啲lecturers個英文accent,我就冇乜遇過呢個問題.啲lecturers除咗有英國本土嘅人之外,亦有嚟自其他國家嘅 (e.g. 加拿大,西班牙),佢地啲accent都係正常你會聽得明嗰啲 (我有一個lecturer係蘇格蘭人,但啲accent都好正常).加上有ppt上面嘅文字同埋啲lecture recordings嘅輔助,就算你唔係幾聽得明都可以番屋企慢慢重溫. 係咪好難適應當地咁文化同生活習慣? 咁要睇番你個人本身嘅適應能力啦~ 不過我覺得嚟到英國最難適應嘅除咗有佢啲食物之外 (一開始試得多伏所以覺得啲嘢好難食,但耐咗搵到啲好味嘅餐廳就ok嘅),就係佢地比香港慢嘅節奏.可能因為我習慣咗喺香港啲人做嘢好efficient,所以一開頭去到英國嘅時候我就好難接受佢嗰邊比較低嘅efficiency.例如我有啲朋友去銀行搞手續,都搞咗佢地好耐,因為佢地嘅工作效率真係比較低.不過呢種所謂「慢活」嘅態度我慢慢都適應咗,同埋好似個人少咗壓力咁😂 感情生活如何?好多靚仔?! 唔知點解好多人問呢樣嘢😂 簡單喺到回應吓~ 只可以講大家唔好ff成個大學campus都充滿住外國靚仔🤭 靚仔係有嘅,但人靚但性格唔好嘅都大有人在🤨 呢啲嘢都係隨緣啦🙏🏻~ Geogaholic私心鍾意香港男仔多啲🤭


text:
呢排,前港姐何依婷喺熱播劇集《機場刑警》中飾演「絕世港女」而人氣急升,備受網友力捧,首次出演劇集就一炮而紅,何依婷直言意料之外.
呢日,何依婷喺電視城做完嘢之後就匆匆離開,佢畀影到揸住名車直接前往紅磡,當何依婷發現有記者跟拍之後,擒青打電話揾救兵求救.
冇幾耐,何依婷揸車到九龍塘同媽咪匯合,兩母女手拖手行商場,期間何依婷狂掃護膚品,之後同媽咪再行多一個鐘先捨得離開.
講到何依婷,據悉佢一家人早年住屋邨,佢憑住自己嘅努力考上咗香港城市大學商學院,主修資訊系統學,環球商業系統管理課程同副修心理學.
何依婷更獲得獎學金資助,遠赴美國嘅史丹福大學,英國里茲大學同上海復旦大學做交換生畢業之後,佢曾經喺會計師樓擔任金融服務顧問,認真犀利.
選美結束之後,何依婷兩年內都冇機會拍劇,佢主要擔任兒童節目主持人.舊年先開始加入《學是學非》,成為咗新一代是非精,明顯受到TVB嘅力捧.
呢次何依婷喺《機場特警》中,佢係飾演嘅楊明女朋友,兩個人喺劇中有唔少嘅親熱戲份.作為新人,網友們大贊佢表現淡定.
而家,何依婷靠住自己嘅努力,一步步嘅受到大家歡迎同認可,成為TVB力捧小花,希望何依婷可以繼續畀我哋帶嚟多啲更精彩噶演出,期待佢嘅表演!
Like MisshkNews Facebook!不出门也能知天下事~


text:
澳洲升學心得- 幾時報名?DSE英文成績是否接受?報名費幾多?| 一文解答你嘅常見疑問
多謝follower嘅分享❤ 希望幫到想去澳洲升學嘅同學仔! 幾時報名? 雖然我都係考DSE前幾個月就報咗,但係我都係揀新一年嘅Term 1先開學🙈(攞咗conditional offer先會方便啲 到時放咗榜直接交成績就OK). 接唔接受DSE英文成績? 英文要求方面其實嗰邊部份嘅大學接受用DSE英文嘅成績去取代IELTS/ TOEFL等等嘅English proficiency tests(睇返學校,我自己嗰間就係英文Lvl 5以上唔使考TOEFL嗰啲,我自己係呢個情況),唔同科有唔同嘅要求(例如係Nursing或者物理治療呢一啲科目嘅話要求會高啲,所以建議同學早啲準備.因為我身邊有讀呢啲科嘅朋友係考IELTS考咗幾次先reach到學校嘅 requirement). 報名費幾多? 學校application fee方面,我自己報咗三間(USYD, UNSW, UMelb), 每間都報咗多過一科,其中一間分開咗兩次報,如果同學都係呢個情況嘅可以send email俾學校問佢可唔可以waive咗個application fee(大部份情況都應該OK)一間大學嘅application free平均AUD150左右 應唔應該搵agent? 我嗰陣有係搵agent幫手,慳返好多功夫🤣👍🏻


text:
講真,做大學生,有咩絕望得過讀細電?
冇時間,狂測驗,成績差,
仲要畢業之後都唔會搵到好工.
一日IT狗,一世都係IT狗.
讀一科等於人哋讀兩科半,
CS嘅嘢又要學一半,
Maths又要讀四五個course,
仲要自己本身果科啲course都好難.
一個禮拜五個course十五cred,
但係三cred入面有三個鐘Lecture一個鐘Tutorial,
仲要隔個禮拜有三個鐘Lab,
揸乾揸盡自己所有時間.
Year 2開始咗一個月都無,
九月尾已經一個禮拜三個test,
但係怨嚟有咩意思?
係要怨,就怨自己當初唔夠高分入唔到其他科,
怨自己揀JUPAS果陣唔識揀
怨自己year 1冇trans科.
但係我好想講,
行上咗細電這條路,跪喺地行都要行到尾.
因為中途放棄,
就代表之前嘅辛苦都白費哂.
起碼都有付出過.
每次失敗都代表著自己嘅成長,
每次Fail都比自己再次前進嘅動力.
只要保住唔好三take fail,
前路就唔係漆黑一片.
為咗成為一個被認可嘅IT狗,
為咗攞到一張大學畢業嘅Cert,
為咗可以搵到一份養活到屋企人嘅工,
都要讀落去,直至畢業.
做大學生,有咩絕望得過讀細電?
係讀咗三年半細電之後先俾人踢出校呀!


text:
「阿蘇」
第四日嘅行程係起身食早餐,之後就去黑川嘅溫泉街行咗陣,然後就出發去阿蘇火山.第一站係去大觀峰,因為上次落大雨乜都睇唔到,所以今次再去過!而今次就睇到阿蘇五岳!之後我哋就揸車去到阿蘇,而我哋中間經過阿蘇駅,當然郭大少見到就話要入去車站,因為佢最鍾意嘅就係火車.我哋亦係旁邊嘅店舖買咗阿蘇出產嘅士多啤梨,真係又平又大又好食!食完一包之後忍唔住去買多包!
「火山」
真係無諗過原來想去睇阿蘇火山係一件咁難嘅事!上次就因為落大雨兼且好大霧,所以我哋無去到,但係今次雖然天朗氣清同落大雪,不過又因為火山活動嘅關係,去到火山腳都係無得上去睇!我諗我哋都真係同阿蘇火山無緣,亦都相信我哋下次去九州嘅時候唔會再去.因為每次去都係要睇彩數,唔係話你想去就去,所以真係唔想下次再去到先發現又係睇唔到火山.
「景色」
沿途揸車上阿蘇火山嘅時候,沿途嘅樹都鋪滿咗厚厚嘅雪,真係好靚!對上嗰次見到咁嘅景色真係係芬蘭!因為上唔到阿蘇火山,所以我哋就去返草千里,因為真係好靚!一大片原本係綠油油嘅草地變成一望無際嘅雪地,而且啲雪都算厚,最重要嘅就係無人.我哋同郭大少落咗去影相,因為真係好凍所以玩咗陣就走.雖然去唔成火山,不過最起碼沿途嘅景色好靚,相信亦都係好難得見到草千里鋪滿雪嘅景色.
Also published on Medium.


text:
搭咗3個幾鐘飛機,終於黎到廣島啦!
一出機場就會見到一塊電子板,話俾你聽黎緊幾班車係幾點出發嘅.
搭機場巴士收費一人1340円,而車飛就可以自己喺機度禁.
話咁快就去到廣島駅,要穿過JR駅先會去到電車嗰邊嘅.選搭1號線往廣島港方向,上車時唔洗俾錢㗎.電車收費成人160円,小童80円,無論你去邊都劃一收費,落車時俾錢就OK~
如果你有當地嘅PASPY卡,就會有乘車優惠㗎~
今次入住嘅係Hotel Sunroute Hiroshima 廣島燦路都大飯店,我地由廣島機場搭大概45分鐘嘅巴士去到廣島JR駅,再轉電車到中電前駅,5分鐘路程就到酒店啦~
呢間酒店喺2008年重新裝修 ,距離市中心僅0.7 Km,離機場60分鐘嘅路程. 飯店位置方便遊人前往市區內嘅熱門景點.為咗俾客人有更舒適同更便利嘅服務,飯店配備咗所有房型皆附免費WiFi,24小時前台服務, 配有無障礙協助設備, 可以寄放行李, 同公共區域WiFi.
廣島燦路都大飯店嘅整體狀況良好,雖然飯店已經好多年歷史,但可能因為2008年裝修過,飯店環境感覺體面,大堂,走廊同房間都好整潔.
大堂櫃枱員工好友善,態度好好,服務唔錯.話說同行朋友漏咗野喺酒店,佢地都幫我地keep起等我地去攞番.而大堂都有一d廣島手信可以買~
佢仲有幾塊board介紹廣島嘅美食,交通方式各樣野~
去得旅行,酒店嘅設施同設備真係好緊要,尤其有冇WI-FI!呢間酒店房入面設備好齊全,有機會用到嘅例如WI-FI,雪櫃,仲有大電視!
我地今次呢間係Crown Room黎嘅,所以入面都好大,有兩個廁所,一房一廳,仲有個茶水間~
茶水間有齊洗手盆,雪櫃各樣,一家大細住呢間房就岩晒啦!
酒店位置適中.廣島和平紀念公園就喺飯店前方,前往廣島和平紀念碑(世界遺產)亦只需步行5分鐘.從JR廣島車站經40分鐘車程即可到達宮島,瀨戶內海以及中國地區的山巒景致盡收眼底.廣島市中心綠意盎然,風景優美,步行15分鐘可到達人氣地區煎菜餅村.
酒店行7分鐘就有一間便利店,夜晚唔驚買唔到野食啦!
因為搭完飛機太肚餓嘅關係,就喺酒店附近搵咗間居酒屋,嘆個宵夜先!
呢間居酒屋距離酒店只係兩分鐘!佢都係食煎菜餅嘅,我地仲點咗啤酒,好肚餓呀!
埋單呢餐JPY3760,都要200幾蚊港幣~
第二朝起身去食早餐,佢係自助式,款式都算多.仲可以望住超靚風景食早餐!
整體黎講,呢間酒店性價比都算唔錯!雖然算舊式酒店,裝修一定冇新嘅咁靚,但裝修都keep得唔錯,服務搭夠.
地址:日本廣島縣廣島市中區大手町3-3-1
交通方式:
從廣島新交通1號線(Astram line) 本通站步行10分鐘
從廣島電鐵中電前站步行3分鐘
從JR廣島站駕車約10分鐘
從廣島IC或五日市IC駕車約20分鐘
鳴謝:Expedia


text:
皮秒激光去斑賣點及功效?
皮秒激光去斑傳統激光嘅速度更快,以震碎色素再經新陳代謝排走,有別於傳統激光用熱效應來整散色素再排走,所以療程效果同次數都比傳統激光來得快,狠,準!仲要大大減低因熱效應造成嘅反黑風險.
而755波段有咩特別? 755波段本身係激光脫毛使用的波長,而呢個波段簡單嚟講係可以深入表層同荷爾蒙斑之間(1064波段)嘅難搞位置,加上755波段對黑色素好活躍,所以對表層斑或再下落少少位置非常有效.
打燈陶瓷肌賣點及功效?
打燈陶瓷肌=肌底防曬嘅意思係可以幫肌膚底層打多層防曬,除咗平時搽防曬外,肌底都可以就住入面兩大元素「白藜蘆醇+益生菌」嚟抵抗UV,好似肌底防曬遮,抵抗紫外線侵害,抵制黑色素出現,仲可以加強皮膚抵抗力添!加上其他成份褪黑素,檸檬酸都有抗日光性老化同美白淡斑嘅功效,所以打燈陶瓷肌係一把好勁嘅肌底防曬遮!
兩種療程配合有咩好?
用咗皮秒激光去斑後,最重要有兩件事,第一係加快新陳代謝排走色素粉塵,第二係防禦令黑色素唔好過於活躍,令d斑斑再出番嚟,肌底防曬就係好幫手,加上除咗防UV,仲可以去除老舊角質,防毛孔閉塞,促進角質代謝率,令真皮膚玻尿酸含量提高,吸水鎖水能力提升,種種功效可以令去斑效果更好!
限時優惠價$688/皮秒打燈陶瓷肌(皮秒去斑或去印)
可以右下角chatbox 諮詢及預約,或到以下連接直接登記
>>>>


text:
有機化學
有機化學(英文Organic chemistry)又叫碳化合物嘅化學,係化學一門,專門研究碳化物同碳氫化物等衍生物,有乜結構,特質,成份,反應同製法.呢類化合物除咗碳同氫,可以含唔同元素,尤其係氮,氧,鹵族各元素,同磷矽硫等.
有機化學個名,源自生物,故名「有機」.而雖然佢叫做「碳化合物嘅化學」,但唔係所有含碳嘅化合物都叫有機化合物.例如二氧化碳,一氧化碳,碳酸氫鹽,碳酸,碳酸鹽,氰化物(山埃)等等就唔係有機化合物.生物有大量有機化合物,例如植物入面嘅葉綠素,生物所需嘅葡萄糖等都屬於有機化合物.有機化合物變化無窮無盡,係現代不可或缺嘅材料,可以製塑膠,藥,石油化工產品.嘢食,炸藥,油等等.
分支[編輯]
有機化學呢個範疇好大,入面包含好多其他嘅分支.
例如,因爲生物分子(例如蛋白質)都係有機化合物,所以研究生物體入面嘅化學嘅學科,即係生物化學,都隸屬於有機化學.而藥物化學係建基於有機化學同生物化學上,所以都屬於有機化學嘅分支.
上述嘅分支都係有機化學嘅應用學科.而喺中心嘅有機化學入面,有分為研究分子三維結構嘅立體化學,研究有機反應動力學(速率,過渡態等)嘅物理有機化學,有機反應,合成複雜嘅有機化合物嘅全合成同埋半合成,解決有機合成路綫嘅逆合成分析等等.
有機化合物[編輯]
有機化學就係研究有機化合物嘅學科.化學家將有機化合物分為幾個大類:
- 脂肪族化合物:以碳鏈為骨架,裏面冇芳香環嘅有機化合物.例子有甲烷,乙烯等等.得碳單鍵,碳氫單鍵嘅化合物叫烷烴,有碳碳雙鍵嘅叫烯烴,有碳碳三鍵嘅叫炔烴.
- 芳香族化合物:分子入面有芳香環嘅有機化合物.芳香環嘅例子有苯等.
- 雜環化合物:分子入面有一個環,環上面有一個或以上唔係碳原子嘅其他原子(可以係氮,氧等).例如環氧乙烷就已經係雜環化合物,因爲三元環入面有氧原子.
- 聚合物:由好多個單體串埋一齊嘅化合物.常見例子有發泡膠(聚苯乙烯).
官能團[編輯]
官能團係有機化學入面其中一個好重要嘅概念.官能團講緊嘅就係一個可以帶俾一個有機化合物特有性質嘅基團.例如乙酸,丙酸都有羧基.有相同官能團嘅化合物通常有差唔多嘅反應,但視乎情況(例如位阻效應等等),有時候佢哋嘅反應會有少少唔同.例如乙醇之所以屬於醇,可以同其他一級醇一樣發生氧化,取代等嘅反應,係因爲分子入面有羥基(基團).但佢嘅氧化反應同二級醇(例如2-丙醇)唔同(前者氧化出醛,羧酸而後者出酮),係因爲乙醇係一級醇而2-丙醇係二級醇(雖然大家都係醇類).前者嘅a碳(連著羥基嘅碳)剩係連住1個烷基,後者嘅a碳連住2個烷基,所以氧化之後嘅產物唔同.
命名[編輯]
IUPAC有自己一套嘅系統去命名有機化合物,叫IUPAC有機物命名法.簡單去講,就係用天干去表示分子,烷基碳嘅數目,例如甲代表1個碳,乙代表兩個碳等等;多過10個碳嘅化合物嘅話用數字代表碳嘅數目,例如十一烷等.只含碳碳單鍵,碳氫單鍵嘅化合物叫烷烴,有碳碳雙鍵嘅叫烯烴,有碳碳三鍵嘅叫炔烴.如果分子有官能團,咁樣個名就要寫碳嘅數目加埋官能團嘅名,例如有3個碳嘅羧酸叫丙酸,有兩個碳嘅醛叫乙醛.而官能團嘅位置用阿拉伯數字表示,官能團嘅數目就用中國數字表示.例如一個氯代烴有3個碳,而喺2號碳上有2個氯原子,咁個名就係:2,2-二氯丙烷.
表示方法[編輯]
同其他化合物一樣,有機化合物可以用化學式表示.例如乙烷可寫成,而佢嘅結構簡式係.而化學家成日會用鍵綫式,鍵綫式用畫畫嘅方法表現有機化合物嘅結構.碳骨架裏面每個曲折位同頭尾都代表一個碳,碳上高嘅氫原子嘅數目可以透過碳四價嘅定理去推斷,所以通常都會省略.如下:
上邊嘅鍵綫式有三個曲折嘅位,加埋頭尾兩點,總共有五個碳,而成個分子得碳碳單鍵同碳氫單鍵,所以係(正)戊烷.透過碳四價嘅定理可以推斷戊烷裏面氫原子嘅數量.
表示有機化合物仲有其他比較特別嘅方式,例如紐曼式,哈沃斯投影式,費歇爾投影式等等.


text:
我刚中塊陣擦牙經常會出血,每次睇到漱口水有血絲,心裡就有D驚,但一直冇去處理佢,但嚟次牙齦腫咗,食野都好痛窩,屋企人以為我係熱氣先會咁,所以俾佐我D清熱解毒嘅藥食,但食佐幾日都冇咩效果,頂唔住啦,即刻搵牙醫就診.
之後我系網上搵咗好多資料,對比咗診所嘅衛生情況同埋價錢,覺得珠海建輝口腔唔錯,咨詢咗之後就book咗時間去睇牙,我當時系預約咗鐘醫生幫我整牙.
去咗之後,鍾醫生先幫我洗牙,但系洗完牙之後都系冇乜效果,鍾醫生便再畀我做佐牙齦刮治.啱啱兩個星期之后牙齦就冇咁痛la,初期效果都幾唔錯,但係後邊我嘅牙齦又痛佐,又發炎,最後我就用鐘醫生俾我嘅佐氯己定漱口水,每日兩次漱口,牙齦發炎嘅症狀竟然好佐好多.
我霎时间又有咗信心,再穩佐鍾醫生去復診,佢帮我睇咗之後,話我牙齦下邊比以前干凈佐好多,如果用漱口水之後我嘅牙齦炎變好嘅話,以前我嘅牙齦發炎可能系口腔衛生清潔唔系幾好.
之後鍾醫生又建議我用軟毛牙擦,用改良巴氏嘅擦牙法,就系先巴氏擦牙法刷一遍,就系擦牙果陣注意擦牙齦邊緣,將牙擦傾斜45度角,去清除食物嘅殘渣,再用333式擦牙法,即係每日擦牙三次,每次飯後三分鍾內擦牙,每次擦牙三分鍾.我的牙齒終於唔痛la!真係Thx鐘醫生!佢哋嘅whatsapp&wechat:+853 65585927,希望可以幫到你哋.
相關推薦
《引起牙痛嘅6大禍首》
《牙齦炎系缺乏維生素C咩?》


text:
大概應該有一段時間冇食過自助餐,疫情關係,呢段時間越嚟越食少食自助餐,加上人老咗,胃口都越嚟越細.
有時如果朋友咁啱約,又或者真係有好吸引嘅主題先至會考慮,剛巧朋友M小姐星期日返工,下午茶有空檔時間,問我有冇興趣一齊食下午茶自助餐.
Tea buffet呢樣嘢真係好多年都冇食過,我才記得原來有一種自助餐叫做Tea buffet,太耐冇見,聚聚食下野是必要的.
剛巧是次主題係日本山梨及長野縣白桃,幾吸引,幸好剛剛捉緊到呢個主題嘅尾巴,食到又甜又多汁嘅白桃.
好耐冇嚟過先知原來好多人都好鍾意食下午茶自助餐,冇辦法計哂優惠,二百幾到一個人,啲嘢食非常之多選擇.
當日都好多人,攞嘢食度度都要排隊,非常墟冚.
我諗最吸引嘅係一定係有唔少好似豬扒,雞翼,鴨胸,餃子呢類夠你飽肚嘅主食,全部都煮得唔錯.
當然都不能錯過有好多沙律,意粉,炒麵,冷烏冬,冷麵,愛澱粉質嘅人必選.
另外也有不少點心選擇,燒賣出奇地幾好.
最正嘅係即煮嘅車仔麵檔,可惜當晚好早食晚飯,唔係一定會食多碗.
當日仲有我最鍾意食嘅碗仔翅魚肉同水煮魚.
不過最精彩嘅係一定日本山梨及長野縣白桃為主角嘅甜品.
一系列嘅甜品如紅豆麻薯抹茶麵包三文治,白桃杏仁蛋糕,白桃果凍,不同的白桃同抹茶甜品,食落去都唔錯,平時夜晚自助餐好主力都會食海鮮,魚生或者生蠔,但係下午茶嘅關係,回本壓力冇咁大,試吓唔同嘅甜品原來又唔錯.
感覺不錯,特別係其實食完之後,真係晚飯都唔使食,怪不得咁多人.


text:
「開島」
諗咗好耐,究竟好唔好開島呢?因為真係好多嘢做,但係一個二個都玩,最後都係決定開島.最終都係敵不過社交媒體嘅洗版.不過問題係究竟大家會玩幾耐呢?因為我玩遊戲都玩到好盡,一定要玩到冇嘢玩我先至會叫做玩完.所以一啲要長時間上網同浪費時間嘅遊戲我都好少玩.最後就快嚟快去,因為真係無咁多時間.當然希望大家唔好因為淨係疫情先至玩,不過香港就係咁,一係唔玩,一係就一窩蜂咁玩.
「動森」
究竟《動物森友會》玩啲乜?最初真係一個人無無聊聊咁去咗一個島,而你淨係得一個帳幕咁大把.之後就要學點樣收集資源,然後去整唔同嘅工具.基本上不斷重複去釣魚,執生果,捉蝴蝶,等等.當然最終目的就係拎去賣,賺錢同還錢!當你第一日開島嘅時候只係你自己一個玩,不過之後機場開放咗之後就可以去其他地方.見到啲人已經有好多資產,證明真係一玩夜玩,真係好變態!
「創意」
其實遊戲本身最犀利嘅地方就係等大家用自己嘅創意去設計出自己嘅理想居住環境.真係好佩服啲人自己整衫,用好多心機去賺錢買嘢同設計個島.亦都因為創意無限,導致中國要急急咁將隻遊戲下架.不過講真,有時係現實發揮唔到嘅技能,好多時都會係網上出現.因為好多人嘅工作同職業通常都唔係自己最想做嘅嘢,所以好多時遊戲就變咗一個可以俾大家發揮嘅平台!


text:
好想紮? 獲得升職機會的準備功夫
而家講升職其實話易唔易,話難唔難,因為都好睇
腦 細孤唔孤寒公司嘅結構,文化同需要,唔係單靠覺得自己有料就可以.
正如周星星一樣,想紮都要幫「奪命鉸剪腳」黃局長搵返支失槍,幹一翻豐功偉業出嚟先可以成事.當然,如果你屋企好有錢或者後台夠哂硬又另當別論.
咁究竟搏紮要準備啲咩?
全力以赴 做到最好
唔係求其掉大台口號出嚟呃版面,而係大台高層真係透過呢句嘢明確咁表達對一眾打工仔嘅工作期望,當然做唔做到又係兩件事.以下準則畀大家參考下──
好人好事:好嘅工作表現當然係重中之重嘅升職條件.若果腦細主動畀 Task 你就好明確啦,但如果行「無為而治」,咁你最好都為自己訂立工作目標,然後畀上頭 Approve,每過一段時間就 Email 下腦細,白紙黑仔咁報告一下工作進度.
埋堆:「一枝竹仔易折彎」,「團結就是力量」等等雖然係老生常談,但就一語中的.除非你玩 One Man Band ( 咁就唔需要諗升唔升啦!),否則任你工作性質點獨立都好,始終都要同其他人交流,參與呢個群體遊戲.如果個個都係腦細背後插你一刀,任你做嘢做到曉飛都會大打折扣.
見首見尾:你唔係神龍,唔需要見首不見尾;你亦都唔係腦細,行蹤唔駛飄忽.返工準時,請假有交帶都係可以加分嘅表現.
主動參與:除咗 Project 之外,有啲公司會同員工安排「課外活動」,可能係個 Talk,可能係 Team Building,開心啲就可能去個 BBQ 咁.如果時間容許就不妨參加,除咗可以同同事有工作上以外嘅互動外,仲可以趁機接觸管理層,令佢地對你留低印象.
持續增值:千祈唔好錯過任何公司提供機會畀你嘅進修機會.若你覺得本身嘅技術追唔上時代嘅步伐,就要多加留意可以令自己增值嘅課程喇.
勇於要求
係你多番努力下你腦細一定會見到你嘅表現考慮升你職,除非唔會!係呢個情形底下,幫到你嘅就只有你自己,搵個啱嘅 Timing,攞埋可以證明自己工作表現嘅紀錄,捉腦細入房,同佢講你已經準備好進入事業上嘅下一個階段.


text:
近期最多人問嘅醫學美容療程就係「無針埋線」Liftera Ultra V Lift.傳說中,呢個新嘅醫美療程,有極強嘅逆齡,拉提,凍齡,緊致效果.由大型Perfect Medical(佘詩曼代言),到Dr Reborn(鐘欣潼代言)到瑞士高端儀器Reju Beauty(韓國索模Min Ji代言),Liftera V都係人氣之選.
究竟「無針埋線」原理係乜嘢?效果同傳統HIFU,射頻,激光有乜唔同?
真正來自韓國,除咗Liftera之外,最著名有效嘅無針埋線機仲有邊幾隻?佢哋之間有乜嘢唔同?V面效果可以有幾好?安全性高唔高?原理係點?合理價錢係點?
仲有,進行無針埋線療程嘅時候有乜嘢要注意嘅地方,先至可以避免副作用同不良效果發生?
關於埋線,市面上美容黑店眾多,亦有大量收費美容丐幫乞兒blogger,討論區黑店五毛打手發放混亂消息,令到好多市民雖然好想做Liftera V 無針埋線呢類型嘅療程,但係害怕俾人呃錢,最後都心大心細之下放棄咗.
Reju Beauty已經搶先推出Liftera V $688限時優惠!用$688做全面,包4.5mm 同3mm仲免費送韓國皮膚管理treatment!呢個獨家免費offer只限網上預約,whatsapp按這裡:
(Liftera係香港最著名無針埋線醫學美容機器之一,但效果係點?)
無針埋線原理
要了解「無針埋線」原理同效果,首先要搞清楚一個概念.
就係「無針埋線」,係指「一系列」而非某一種利用超聲波聚焦,將高能量打入肌底達成膠原自生效果嘅療程.並非只係某一部儀器,雖然市面上好多人錯誤以為,無針埋線只係指Liftera v,Ultra V Lift.
其實,無針埋線,就係HIFU嘅其中一種!
好多顧客傻傻分不清,成日問無針埋線同HIFU效果同原理有乜嘢分別.
其實,前者,只係後者嘅其中一種.原理,亦一樣,將聚焦能量打入肌底,做到小型微創傷.從而產生膠原自生作用.
經治療後嘅皮膚,效果會產生新嘅膠原蛋白,會比較有彈性,膚質比較好.達到緊致,拉提,回春,健康效果.
無針埋線係進行療程嘅方法有少少唔同.佢可以用傳統嘅探頭(比較少見),亦都可以用比較新穎嘅渦旋探頭(比較普遍).兩者原理一樣,後者比較靈活,直徑只有二至六毫米,能夠做到比較貼近面部效果.
無針埋線一般使用渦旋方法施打,同傳統舊式音波拉皮,HIFU打線一排一排不同.由於設計更加貼近面部輪廓凹凸不平的各部份,純理論及原理上,效果可令新生力量更均勻分布.
舊式HIFU由於能量一排排,面上某些部分可能打不到,勉強打可能做成效果不平均,某些部份打得太多,某些部份打得不夠的問題.
市面上最出名嘅埋線醫學美容儀器,係Liftera,同V Max.價錢亦最抵(同傳統Ultherapy比).
除咗呢兩部機之外,仍然有好多比較香港唔太出名嘅正版韓國機,例如Vretty,呢部Vretty由於香港唔多,價錢,效果同原理暫時未能深入探討.
市面上最主要嘅「無針埋線」,「隔空埋線」醫學美容機器,主要包括:
Liftera
V Max
Vretty
Agafar
由於無針埋線並無注冊,絕大部分使用渦旋HIFU醫美,都可以自稱無針埋線.效果,原理,價錢也有好大出入.
無針埋線效果
「無針埋線」喺市面突然爆紅,無論大中小美容院,都有好多顧客詢問有關呢個韓國拉提療程嘅效果.究竟,佢同其他嘅流行療程,例如Ulthera,U One HIFU有乜分別?
同一般傳統HIFU一樣,無針埋線一般分為1.5mm,3mm及4.5mm.能夠同時兼顧表皮層,真皮層同筋膜拉提.
有做過嘅朋友都表示,新一代無針埋線效果明顯,而且相比舊一代嘅拉提儀器,痛楚程度大大改善.做過Ultherapy,Doublo HIFU嘅朋友都知道,效果係有,但真係痛到阿媽都唔認得!而且價錢貴.根據廠方資料表示,原因係因為能量經過特別設計,用最新原理,保障達到有效果之餘,唔會造成不必要嘅過大創傷.
同其他利用膠原蛋白微創傷,重新生長嘅醫學美容療程一樣,埋線效果分為兩種:即時收緊效果,同埋大概兩個月內膠原蛋白重新生長效果.
好多香港美容中心常客未必知道,無針埋線呢個療程,唔單只可以用係面部,仲可以用來減肥,埋線機有身體專用嘅7mm探頭,專門用作破壞脂肪.
無針埋線價錢
市面上無針埋線價錢反差好大,由千幾蚊到萬幾蚊都有.
同HIFU一樣,無針埋線探頭有「發數」限制,每部機附設的探討,只能使用相當的次數.
同一原因,對於美容中心來講,呢部機本身係同時有fixed cost以及variable cost.市面上大部份無針埋線價錢以「試做價」來講,約為$1500到2000左右.
我哋之前都討論過價錢問題,太過便宜有時只係黑店呃大家上去嘅手法.對於一啲有損耗性嘅醫學美容機器,例如無針埋線,價錢真係唔可能平得過冇過數,否則根本連個成本都不能回收,其實,真正嘅價錢,$3000 - 7000係合理.$8000以上係屬於貴.
無針埋線副作用
市面上好多美容blog會同大家講無針埋線嘅好處,但係對於佢嘅原理,科學效果,副作用以及風險,隻字不提.
今日我就要同大家講解教學一下,無針埋線,嘅風險與及如何防止副作用.
無針埋線喺膠原再生原理與及科技方面,的確係可行,對於改善皮膚鬆弛衰老狀態,真係有一定嘅作用.
醫學原理同理論方面,無針埋線整體安全,但對於幾點大家都要注意,先至可以防止副作用同管理好風險.
不過大家要留意,如果你面上有其他嘅填充物,打過filler,同一個位置就唔適合再做無針埋線.否則,會造成填充物嘅損傷,分分鐘會毁容!
另一點,我知道出邊好多無針埋線嘅美容中心都會幫客人做埋眼部,眼周提升效果.呢一點我就會比較保留,原因,因為佢始終係高能量聚焦,一個唔覺意打錯位,就會造成嚴重副作用與及導致白內障,甚至失明嘅風險.呢件事之前都發生過仲上咗新聞.所以我會奉勸各位消費者主要目標係面部,下巴等等嘅部位.眼部,就最好唔好用呢部機做.
另一點大家要注意,就係假機嘅風險.
市面上絕大部份嘅真無針埋線機器,都係來自韓國醫學美容市場,但係大家要留意,中國大陸有好多生產「V Max無針埋線假機」(注意係V Max唔係Liftera」,流入香港市場.呢種魚目混珠嘅偽劣假V Max產品,對於大家嘅美顏有非常之大嘅風險,我係絕對絕對絕對奉勸大家,如果大家去嘅醫學美容中心提供V Max,就一定要小心留意再三詢問.到目前為止,假無針埋線機偏向V Max,Liftera同Ultra V Lift比較少,但將來唔排除呢個風險.
(韓國Liftera Ultra V Lift 最新膠原童顏術)
一拉提升,一拉年輕!
想瘦面V面,又怕舊款HIFU高風險?打針打到硬膠面?
「韓國無針渦旋式電波拉皮」,更安全更有效地收緊!拉提!活化!V面!生膠原!一次療程,立即見效.你膠原日日生,你keep住日日靚!
12月前成功網上登記,即享$688回春價(無隐藏收費)
網上登記:https://www.reju.hk/product-page/韓國醫學級膠原激活拉提童顔術
優惠詳情請於Reju Beauty網站向店員whatsapp查詢,無其他隐藏收費.


text:
FPS 經典遊戲《CS》系列可以話係無數人嘅童年回憶,遊戲中嘅「Dust2」就更加係經典中嘅經典,話佢係最具代表性地圖亦絕不為過.呢幅地圖最大特色係扮演恐怖分子一方喺出生點會直接見到反恐小組必經之路,所以多年來呢個地圖都經常會出現「中路對狙」情況,慢慢更演變為呢幅地圖嘅樂趣.不過呢個情況已經步入歷史,因為經歷多年後 Valve 喺最近嘅《CS:GO》更新中修改恐怖分子出生點.
喺最近《CS:GO》更新中入面,Valve 修改咗「Dust2」呢張地圖恐怖份子一方玩家出生點,令到反恐小組一方開波時被爆頭機會降低,從而增加地圖雙方平衡性,但亦都令到「中門對狙」呢個經典傳統消失.老實講,雖然初頭平衡度的確係一個大問題,但經歷多年玩家們都已經習慣,對狙玩法亦都係趣味之一,從此消失未免令人惋惜.
另外,《CS:GO》雖然係一款超有年份嘅遊戲,但最近嘅大更新《CS:GO – 猛潮行動》不但加入新地圖,新玩法,由 9 月 22 日推出後更持續維持於銷售排行榜榜首,同時上線人數更遠遠拋離《PUBG: BATTLEGROUNDS》,《Apex Legends》等其他 FPS 類型遊戲 2 – 3 倍之多,仍然穩佔最受歡迎射擊遊戲首位,非常利害.


text:
作者:金啟孮(1918~2004年),滿族.原遼寧省民族研究所所長,教授,《滿族研究》雜誌主編,國內外著名女真文,滿學,清史,蒙古史專家.金啟孮姓愛新覺羅氏,名啟孮,字麓漴,為清乾隆帝第五子榮純親王永琪七世孫,五世祖母為清代著名女詞人顧太清,父金光平(恆煦)為女真文同滿文嘅著名學者.
我哋都知道日本人講英文講得好唔正,但如果日本統治咗英國,噉統治者嗰種唔正嘅英文就會成為通用嘅語言.呢種天方夜譚嘅事情就發生咗喺中國.現時嘅普通話,其實係阿爾泰語系嘅蒙古族,鮮卑族,女真族等等嘅遊牧民族,喺學漢語時所講嘅歪音漢語,但由於佢哋成為咗統治階級,於是佢哋講嘅非純正漢語就成為咗國語.
400年前嘅北京話:吳語
北京自建城以嚟經歷過好多次朝代變遷,自古以嚟北京話有過幾多變化?點變?400幾年前嘅明朝末年,由意大利嚟嘅傳教士利馬竇曾經用羅馬拼音記錄咗大量嘅當時嘅北京話,呢啲記錄至今仲保存著.從佢嘅記錄可以清楚無誤噉睇到:當時北京話係有大量入聲字,並且冇zh,ch,sh等嘅巻舌音,證明咗當時嘅北京話唔係而家嘅北京話,亦都唔係現時嘅普通話,因為無論北京話定係普通話都唔具備呢啲特徵.同時亦都證明咗北京話同普通話嘅歷史都超唔過400年,400年前嘅北京話係明朝嘅官話(考證為吳語).
北京出現第二語言:滿語
滿人入關進駐北京之後,為咗社區安全等等嘅政治因素,就將紫禁城方圓10里之內嘅漢人全部趕走,只准滿人居住,呢個範圍稱為北京嘅內城,而10里之外稱為外城.於是,北京城出現咗兩個社群:滿人社群同漢人社群.從階級,語言同居住地域嚟睇,都係好截然不同嘅兩個社群,於是北京城就出現咗兩種語言:明朝官話同滿語,亦即係內城講滿語,外城講明朝官話.
滿語嘅分支——滿式漢語
由於滿語係一種北方民族嘅語言,再加上滿人原始生活喺草原,叢林,以及滿族得短暫嘅歷史文化,都局限咗滿語嘅成熟水平.可以話,滿語係一種比較原始嘅語言,無論佢嘅發音,詞彙以至語法都好原始,唔成熟.即使喺北京,滿語亦都難以滿足日常嘅需要,北京嘅動植物,建築,日用品等好多嘢都係滿人見所未見,聞所未聞嘅,呢啲嘢都好難用滿語描述同交流.喺滿人同漢人之間係噉樣,喺滿人同滿人之間亦都一樣,無辦法將日常生活所遇到嘅嘢表達清楚.至於漢人嘅建築工程用語,藝術語言,醫學以及其他科技用語嘅高階嘢就更加無法表達,當時嘅形勢係滿語喺北京面臨無法交流嘅危機.面對有幾千年曆史,千錘百煉而成嘅漢語,滿人雖然奪取咗中國嘅政權,但係佢嘅語言難以勝任統治中國嘅使命.滿人作為中國嘅統治者不得不面對要使用語言嘅生活同政治現實,小至為咗自己日常生活嘅表達,大至為咗統治中國嘅政治需要,滿人都迫切需要一種能夠好好表達自己周圍生活嘅語言,改造滿語已經係等唔切,滿人除咗學習同模仿漢語之外就無其他方法.因此,套用北京漢人嘅語言(包括詞彙同語音)成為唯一嘅選擇,於是第三種北京話出現咗— —滿人講歪音嘅漢語(暫且將呢種語言叫做滿式漢語)
第三種北京話嘅形成——內城北京話(mandarin)
北京城裡嘅一棵小樹,廚房裡面嘅一件工具,用滿語都無法表達!因為滿族人嘅祖先從來冇見過噉樣嘅植物,從來冇見過噉樣嘅工具,呢個就係當時統治中國嘅滿族人所遇到嘅嚴酷嘅語言現實.滿語要繼續講落去,除咗直接用北京外城漢人語言嘅詞彙同模仿佢哋嘅語音之外,就冇第二種可能!就似日本皇軍學話中國話:「你嘅,八路嘅,幹活?」一樣,北京內城嘅滿人開始咗佢哋艱難嘅模仿漢語嘅歷程.
但係滿語對比漢語有佢先天嘅殘疾.首先,入聲字一下子就冇晒,呢個就係漢語同音字增多最根本嘅歷史原因,用滿語去發漢語嘅音更加係不倫不類,可以肯定嘅係,呢個係發音最歪嘅漢語.但係,歷史就係咁殘酷,滿人呢種唔正嘅漢語比起日本皇軍嘅唔正嘅漢語要幸運得多,隨著使用人口增加,呢種令當時漢人老百姓笑甩牙嘅唔正嘅漢語成為咗清朝統治階級嘅「共同語言」——呢個就係早期嘅普通話(暫時用英文嘅mandarin叫呢種語言,讀「滿大人」).
內城北京話嘅發展——走出北京內城,形成「官話」
隨著北京內城嘅「mandarin」呢種歪嘅漢語嘅形成,喺北京內城形成一個固定嘅講「mandarin」嘅人口.呢個人口就係當時中國最高統治團體——八旗貴族.「mandarin」成為清朝統治者嘅官方語言——「滿清官話」.
具體嘅時間有待考證,喺《康熙字典》入面嘅語音同今日嘅普通話嘅語音係有一定差別,但係同其他漢語嚟比已經更接近今日嘅普通話.
從「滿清官話」嘅形成史嚟睇,「滿清官話」受滿語嘅影響主要喺語音方面,呢個係一種唔成熟嘅,歪嘅漢語語音系統,而喺詞彙同語法方面受嘅影響就好有限,從語言嘅本質上嚟睇,「滿清官話」應該屬於漢語嘅分支,而唔應該屬於滿語嘅分支.不過點都好,滿清官話都係最差嘅一種漢語.
內城北京話嘅發展——落地生根,形成「國語」
「滿清官話」形成之後,隨著滿清政權喺地域上伸延,講「滿清官話」嘅八旗貴族亦都從北京嘅皇家內城走到去中國嘅每一個角落,於是各地嘅行政首長嘅口音又變成咗當地嘅標準口音,並且喺當地嘅上流社會同平民社會不斷噉滲透壯大,最終使到「滿清官話」成為中國嘅「國語」.
從地域上嚟講,中國嘅北方係滿人活動嘅主要地區,亦都係滿語化程度最高嘅地區.而南方嘅個別地區,好似兩廣,福建等地就由於「山高皇帝遠」而受到較少嘅影響,呢個都係中國南方語言讀唐詩宋詞上嚟比起普通話更押韻,親切嘅根本原因,亦都係清代冇著名詩人嘅根本原因.
有一點要講嘅係,mandarin係從北京內城繞過北京外城直接向全中國滲透而形成滿清嘅「國語」,所以北京嘅外城話並唔係真正嘅「國語」——普通話.雖然「外城北京話」一直受「內城北京話」嘅影響並不斷演變,但係,正如北京嘅內城貴族同外城平民百姓係兩個走唔埋嘅人口,「外城北京話」同「內城北京話」係同階級差別一樣,兩者互不相容嘅語言.所謂嘅「北京話」一直係兩種:「外城話」同「內城話」,而各地方所謂嘅「北京話」實際係指「內城話(即mandarin),而唔係外城漢人所講嘅「北京話」.外城漢人所講嘅「北京話」實際係對中國地方語言冇影響嘅.
內城北京話嘅發展——漢語代表語言嘅地位確立
mandarin經過滿清王朝200幾年喺中國嘅統治,再經過中華民國繼續使用,而又再經過中華人民共和國喺憲法制訂「國家代表語言」嘅條文,普通話——漢語代表語言嘅地位已經係無可動搖.
內城話,北京話喺北京消失
從語言史角度講,普通話唔係北京話,衹係北京嘅內城話.隨著滿清王朝解體,北京內城嘅貴族群體亦都喺北京城裡面消失咗,因而普通話喺北京城嘅真正母體亦都已經不復存在.將普通話硬係講成北京話,噉喺100幾年前可能仲有一半啱,但係今日講嘅話就大錯特錯嘞,因為「北京話」呢個概念變咗,已經唔再係原來嘅「北京話」.
北方話同鮮卑語
南北語言咁唔同,究竟邊個代表傳統嘅漢語?呢層我哋要返到去歷史事實嚟到講.唔講遠嘅,漢族語言文化中心就本來喺黃河流域,東晉嘅南渡同南宋嘅偏安,兩度將文化中心遷去南方.頭一次,喺東晉之後,南方出現咗宋,齊,梁,陳四朝;北方喺鮮卑族北魏統治之後,出現東魏,西魏,北齊,北周.而北魏孝文帝曾經禁止胡服胡語,可見胡語即鮮卑語喺華北甚必普遍.但北齊又因為鮮卑人嘅反對情緒,反其道而行,甚至大加提倡.所以當時山東,河南以北幾乎都成為咗鮮卑語通行嘅地區.第二次,宋朝南遷,淮河以北成為咗金朝女真人嘅統治範圍.據宋人記載當時河南地區,竟然到咗「廬人盡能女真語」嘅地步,講白啲就係「連飯鋪伙記都講女真話」.
鮮卑語詞語喺《二十四史》裏大量噉保存著,仔細對比,同今日嘅蒙古語幾乎一模一樣.女真語係滿洲語嘅古語,對比女真語詞語同滿洲語詞語竟然係六七成似.
鮮卑語同蒙古語差唔多,女真語又同滿洲語差唔多,而滿語同蒙古語不論喺詞語,語法同埋語調方面又非常似.噉呢兩種阿爾泰語系嘅語言喺華北前後竟然統治咗千年咁耐.雖然隋唐統一於前,元朝統一於後,隋唐同元都係帶有極濃嘅北方民族色彩嘅王朝,不但冇完全恢復漢官威儀,所講嘅漢語亦都一早有胡人嘅腔,同南方截然唔同.南方語言中至今保存著嘅「嚟哉!嚟哉!」等極近似古漢語嘅語言,但北方就冇.北方自《元曲》以嚟記錄嘅都係極近似今日嘅白話文.總體嚟講,南方語言近似文言文,北方語言近似白話文.任何文字記錄語言都係記錄當時講嘢嘅情況,因此文言文所記錄嘅係中國古時嘅語言.南方語言近似文言文,可見南方語言代表嘅係傳統嘅漢語.北方語言就係新加入嘅北語(叫「胡語」亦都冇所謂),北人話漢語係「漢語胡音」,呢個早就有人講過.因此北京嘅語音必「胡音」無疑,絕非原本嘅漢音.北京語音調係「胡音」,係漢胡語言嘅「大雜燴」,「大融合」.例如下面呢句:
「我帶著哇單客了一趟車站旁邊的那條胡同,想買點東西.」
呢句說話係北京啲婆婆仲講緊嘅活語言,其中「哇單」(wadnn)係滿語「包袱皮」(兜著啲嘢用嘅),「客」係滿語「去」(gene)嘅篩稱,「站」係蒙古語嘅「站赤」(jam),「胡同」即係蒙古語嘅「浩特」或者「河屯」(hoton).短短嘅一句話,包含咗漢,滿,蒙三種詞語,語法係漢語.詔音同語調卻係滿蒙嘅胡音.邊個諗得到一句北京話會咁複雜.佢本身既係民族融合嘅產物,又象徵著民族大團結.當然,而家有啲少數民族詞語同漢語已經結合到你睇唔出佢唔係漢語.例如:我去過內蒙一條村參觀「水土保持」,呢條村叫「東擀杖」.不為甚解.後來,蒙古族嘅人同我講條村原本叫「東甘珠爾」(「甘珠爾」係藏語),但竟然變成咗「東擀杖」.「擀杖」就係解「擀而杖」,而「擀麵杖」家家有之,易明;相反「甘珠爾」難明,老百姓唔知佢嘅意思,所以取其音,變成咗「擀杖」.呢種情形喺漢語詞語裏面唔知有幾多呢?好多都幾難復原,而且俾人認為係漢語詞語,其實唔係.
所以,清代以京音為基礎發展起嚟嘅官話,必「胡音」無疑.官話通行嘅範圍,就係「漢語胡音」擴展嘅範圍.據語言學家嘅意見,官話方言可分為華北官話,西北官話,西南官話,江淮宮話.而北京官話即係華北官話嘅根據同基礎,佢嘅範圍包括今日黑龍江,吉林,遼寧,北京,河北,河南同安徽北部嘅一部分.我上述自己嘅經歷所得,正同專家區分華北官話地域嘅特點一致.從宏觀嚟睇,上述四種漢語中嘅官話方言,唔計東南閩,浙,贛,湘,粵少數省份同青,藏之外,其他都屬於官話方言區.個面積之大可想而知.
講到呢度我再舉一例:我喺內蒙執教20幾年,所教嘅蒙古族學生本來就唔識講漢語,學識咗漢語之後,一講就係純正嘅北京音,呢件事令我好奇怪;南方學生就唔行,總係帶著鄉音;外國學生更加唔行,四聲都未搞掂.呢度唔係話蒙古學生聰明過於南方學生同留學生,當中必定有佢道理.而家唯一解釋就係蒙古語音同北京語音相近.
噉樣反過嚟證明,北京話嘅語音唔係漢族喺江南保留嘅傳統語音,而係滿蒙語音佔主導地位嘅「胡音」,即係滿族學漢語嗰時所講嘅歪嘅漢語,但由於佢哋係統治階層,於是佢哋嘅語言就成為咗國語.
本文選自《京旗嘅滿族》


text:
Wikipedia:歸屬
維基百科係一部百科全書 - 即係話,佢係一個已經建立咗嘅知識嘅集合.資料入唔入得去維基百科視乎啲嘢係唔係可以歸屬於一個穩定嘅同埋印刷咗嘅來源,唔係我哋認唔認為佢哋係真.維基百科唔係一度去畀你出版你自己嘅見解,經驗,或者論點嘅地方.
雖然喺維基百科樣樣嘢都要能夠歸屬於一個來源,習慣上並唔係樣樣嘢都已經歸屬咗嘅.編者應該為引述同埋好可能會被挑戰嘅嘢提供來源,唔係嘅話佢哋可能會俾人拎走.證據責任係喺想加或者留低啲嘢嘅編者嗰邊.如果有篇文章根本就揾唔到來源嘅話,咁維基百科根本就唔應該有篇咁嘅嘢啦.
基本原則[編輯]
穩定來源[編輯]
唔可以有原創研究[編輯]
乜嘢先叫做原創研究?[編輯]
如果啲料:
- 介紹理論,解難方法,或者任何原創嘅諗法
- 定義或者介紹新詞,或者提供現有詞語嘅新用法
- 引入一個論點,而嗰個論點完全冇同文章題目有關嘅來源
- 引入一個分析,組合,解釋或者係已經出版咗嘅事實,觀點,或者係論點,而冇同文章題目有關嘅來源
咁啲料就係原創研究嘞.
出版咗嘅資料嘅組合,但係組合冇出版[編輯]
啲編者成日犯一個錯誤,就係以為如果A係已經由一個穩定嘅來源出版咗,而B亦都係已經由一個穩定嘅來源出版咗,咁A同B就可以合成嚟前進到C嘞.但係原來咁樣係會造成一個未出版嘅組合,係原創研究嚟嘅.淨係得呢個組合都已經由一個穩定嘅來源出版咗,先至係可以接受嘅.
有乜嘢唔係原創研究?[編輯]
編者可以做一個直接嘅數學運算,或者係基於已歸屬嘅資料而進行嘅邏輯推算.任何讀者都應該唔需要啲乜嘢特別知識去明白啲推論㗎嘞.例如話,如果一個已經出版嘅來源畀咗一個參選者嘅得票率,將百分率加喺啲數字隔離並唔算做原創研究.
原創圖片[編輯]
啲圖片一直都係豁免於呢條政策,維基百科鼓勵編者去影相或者畫嘢,然後上載上嚟,將佢哋以GFDL或者另一種嘅自由嘅協議發表,嚟做文章嘅插圖.呢個係因為圖片通常都唔會去介紹一個未出版嘅觀點.呢個亦都係因為受版權法所限,網上唔係有好多可以自由利用嘅相.所以編者嘅貢獻係好重要嘅.
但係呢樣嘢有一個缺點,就係會有啲相擺咗喺度嚟誇大現實.如果呢啲相會影響佢哋嘅百科價值,應該拎去删除表嗰度.啲包含原創研究嘅相都係唔畀嘅.


text:
吳思佳
吳思佳(粵拼:ng4 si1 gaai1,藝名:Shin,英文:Katarina Ng, 韓文:응 씨 카이,1994年5月22號—)係香港同韓國及內地女歌手,係香港歌唱組合As One前成員,本身係中韓混血兒,現任 Unleash Entertainment 旗下歌手.
簡歷改
吳思佳細個已經學中國舞,15歲開始學埋Hip Hop同拉丁舞.佢讀過福建中學(小西灣).有次吳思佳參加一間舞蹈學校嘅暑期課程,完成後導師黃國榮就將佢介紹畀黃柏高,之後就成為黃柏高公司旗下藝人,本來準備到美國升學嘅佢,因為呢個突如其來嘅機會,而決定留喺香港發展娛樂事業[1].2012年組合As One喺香港出道,出道作品係《Catch Me Up》.
2015年7月14號,喺南韓正式出道,出道作品係《Candy Ball》.同年,Shin 收到南韓娛樂公司Mnet既邀請,希望佢能夠拍短片去面試選秀節目《PRODUCE 101》,Shin喺短片入面除咗用四種唔同語言介紹之外,更展示自己唱歌,跳舞同Rap方面嘅實力,最後成功擊敗五千名申請者,成為一百零一個參賽者其中之一[2],但節目為期半年要同另外一百人爭十一個出線資格,所以暫時退出As One,變返練習生.最後喺節目第十集嘅第三次排名中,因廿二名內練習生方可繼續參賽情況下,僅以四百七十五票之差排第廿三名而被淘汰[3].2016年4月1號喺節目最後一集表演《Pick Me》後正式結束選秀之旅,4月4號返香港後歸隊As One.
2017年,Shin 轉投鄧智偉同莊冬昕旗下既Unleash Entertainment,6月26號以國語單曲《BDB》,《Higher》單飛出道.
演出改
電視劇改
PRODUCE 101改
順位排名改
每一集節目臨近結束,會顯示當日嘅暫時名次
表演項目改
音樂改
粵語專輯改
粵語單曲改